
Philosophia animum format , et fabricat , vitam disponit , actione» re- 
git, agenda et omittenda demooslrat, aedet ad gubernaculum, et per an- 
cipitia fluctuantium dirigit cursum. Seneca. Epitt. 16 - 

Sunt qui scire volunt , ut alios addicent , et chariiaa eat. S. Bernar 
Jus Serm. 56. in Cani. 

EMINENTISSIMO , AC REVERENDISSIMO PRINCIPI 

SAtttAE CONGREGATIONIS EPISCOPORUM , ET HEGILAhivM 

Om/nen/^/jeme , ac c$&ve4cttc/s/j<+ne J^r/ttce/id 


JL/udum recogitanti mihi , quonam tandem munere Tuae 
erga me praeclarae benevolentiae signa , quod ex parte tuo 
foret magno nomine dignum , rependerem , opportuna de- 
mum se obtulit occasio , quam diu optatam laetissime cepi , 
tenui , amplexus sum. Quandoquidem , Philosophiae syste- 
matibus cribratis , atque veritatibus hinc inde discussis , 
Ordinem Seraphicum jampridem illustribus viris omni lit- 
teratura florentibus clarissimum ad unitatem cogitandi , 
etiam in iis , quae ex utrOqUe parte ductu dumtaxat ratio- 
nis decertantur , sum meditatus evehere. Quare , ut Insti- 
tutiones Philosophiae , quas ex universa Ordinis Minorum 
Familia Lectores alumnos suos docerent , conscriberentur , 
me vigil cura sollicitavit. Terunt cuinam nuncupandae , qui- 
busnam auspiciis , quonam patrono essent Mitigandae , 
ratione et consilio ductus $ nec diu quaesivi, nec quaerere 
opus erat. 

Tibi uni hasce quascumque philosophicas Institutio- 
nes dicandas , et sacrandas existimavi , Princeps Eminen- 
tissime; Tibi, qui tanto sapientiae flumine, omnibus de- 
mir antibus * in Gregoriano Lyceo Ecclesiae sapientiam , 
quam ab incunabulis es adeptus , pervohUasti $ ostendisti , 
docuisti ; Tibi , qui adeo rerum dexteritate praefulges , ut 
apud Helvetiam , Brasiliam , atque magnificam Vindobo- 
nae aulam pro Beatissimo Patre legatione sanctissime fun- 

gens, inviolata Sanctae Sedis jura prudenti consilio , so- 
lerti sensu , dicendi copia servasti; Tibi , quem ad magna 
maturum , aequissime jam functum ex omni parte officio 
Tuo , Purpura Sacra insignivit Sapientissimus Summus 
Pontifex, quem haud tua benefacta latebant; Tibi , qui JE- 
sinatem gregem aequitate, prudentia , vigilantia, monitis- 
que a callidis lupis , qui Ecclesiam Christi undique discer- 
pere aggrediuntur , eripuisti; et nunc Albanensem casto 
foves amore; Tibi , quem jure meriloque in causarum di- 
versitate constitutum audiunt , consulunt, probant ex u- 
niverso Orbe Sacerdotes, et Ecclesiarum Rectores, Coe- 
nobitae omnes, et Episcopi, qui undique Te aequissi- 
mum, Te integerrimum, Te disertissimum, Te doctissi- 
mum conclamant; Tibi, qui Ordinem Seraphicum , cui 
licet immerentissimus praesum , tanta complecteris benevo- 
lentia, tantoque erga ipsum amore flagras, ut ejus Paler 
videaris , et sis. Omnia heic praetereo, quae Tuam mentem, 
atque cor Tuum complent bona, quae bono sunt Reipu - 
blicae Christianae , ne Tuam , qua splendescis , videar of- 
fendere modestiam. Haec tamen accipe, Princeps Eminen- 
tissime , veluti perenne erga Te obsequii , observantiae , gra- 
tique animi non mei tantum , sed totius Minoriticae Fa- 
miliae argumentum. Has Institutiones benigno favore pro- 
sequere, sub tui magni Nominis umbra tuere, ab insano 
invidiae furore protege .... Tuo inierim suffultus prae- 
sidio, Princeps Eminentissime et Reverendissime, omni, 
qua possum reverentia, quamque Tu tanto jure promere- 
ris , limbum Tuae sacrae Purpurae humillime deosculor. 


Hum: Addici: Obteq: Servus 

rm. JOSEPH M. AB ALEXANDRIA 
MINISTER GENERALIS. 

ad lectores et alumnos 
totius ordinis minorum 
MIITISTRI G33T3RALIS 

PROLOQUIUM 


Vo, haud fugit totius Ordinis Seraphici filii, quantis 
distentum curis, quantis constrictum laboribus huc il- 
lucque excursantem, multa me in toto ordine refecisse 
studia collapsa , multa labentia instaurasse, multa a 
fundamentis erexisse. Vos haud latet, me quampluri- 
mis praefuisse concursibus de re Philosophica, et Theo- 
logica , quibus nostrorum Con ventuum gymnasia re- 
plevi , quantum satis est , atque quorundam e Minori- 
tico Ordine exterorum scholis etiam amicam potui ten- 
dere dextram. Tandem, ne plura, quae modo hic, 
modo illic coram omnibus acta sunt, persequar, vos 
non ignoratis, qua demum sollicitudine cathedram de 
Sacra Eloquentia, ut Sacri Oratores ex nostro Ordine 
in vineam Domini, omni exculti sapientia, et arte ex- 
eant, ipso annuente Summo Pontifice Gregorio XVI. , 
quem Deus diu sospitet, de novo excitaverim. Igitur 
satis , superque, quantum mihi de sursum datum est a 
Patre luminum, in iis, quae scientiarum cultum re- 
spiciunt , laboris insumpsi. 


M 

Ast cor jamdudum sum percontatus, atque non- 
dum pro bono Seraphici Ordinis sua sorte contentum 
reperi; quoddam inane, ut ita loquar, in ipso corde 
prospiciens, illud primum expendere, dein cribrare, de- 
mum replere cogebar. Scripta, et libros, quibus utun- 
tur Lectores, mente revolvi, probe perpendi , diligen- 
ter consideravi. Quoddam dissonum inspexi, quoddam 
dissimile inveni , quoddam non omnibus numeris ab- 
solutum, contra ac corde optabam, mea sub mente mo- 
tum est. Hoc vidi , et contristatus sum. Novum consi- 
lium pectore versavi. Ho<2 cepi, et litteris circularibus , 
datis mense Decembri i 840, illud retexi, opus nem- 
pe de re Philosophica, quod uniforme et commune fu- 
turum toti foret Seraphico Ordini, extrueudum nun- 
tiavi. Partitis illico de variis rebus tractatibus huic, vel 
illi viro Religioso, tandem membra colligi conatus 
sum, atque in unum redigi corpus curavi. En opus ty- 
pis jam modo commissum. Faxit Deus, ut quemadmo- 
dum Ordo Seraphicus transactis temporibusdoctissimoS 
cclesiae , atq ue S ocietatis commodo viros peperit, ita 
et ego ad verissimam aestimationem alendam tum la- 
bore et solertia mea , tum hoc ipso opere a me edito 
videar aliquid contulisse. 

Eja satagite, Lectores , qui estis corona capitis 
mei, totis viribus studiis incumbite, ut ordinem Sera- 
phicum juvenibus compleatis, qui sunt prospecturi bo- 
no} ReipublicaeJChristianae. Hoc postulat ipsa Christia- 
na societas, hoc nostra vocatio, hoc quidam grati ani- 
mi sensus. Recordamini , quorum Patrum cathedris 
successistis, cujus Ordinis estis filii, quale vobis incum- 
bit munus. Messis adhuc pauca est, licet semina multa 

sint consignata humo. Manum admovete et vos ad 
scientiae speculativae instaurationem , ad quam a Sa- 
cerdotio invitamini , quia iila cum Religione amice con- 
spirat. Saeculi philosophiam capite, sed erroribus defae- 
catam, sensismo vacuam, idealismo carentem, atque 
omni purgamine divisam. Religionem defendite in hac 
praesertim aetate, in qua undique systemata condun- 
tur, quae eam deturbare conantur. Reddite adultam 
virtutem, quae adhuc fasciolis tegi videtur. jEmula- 
mini charismata meliora. 

Vos quoque, electi juvenes, qui in sortem Domini 
vocati estis , vos quoque per viscera misericordiae Dei 
precor, obtestorque, ut, amoto otio, cohibitis affecti- 
bus, orationi vacetis, ut dein sapientiae studio alacri- 
ter operam navetis. Generatio praeterit, et generatio 
advenit. Vos generatio vivens, vos, vos Ordinem Sera- 
phicum vestra virtute, vestro labore, vestro studio ho- 
nestate; vos Christi Religionis commodo, corde ad 
virtutem composito, mentem vestram instruite; vos 
Societatis bono, quae vobis bonum largitur, prospicite. 
Vos precor paterno corde , quo vos adamavi, et adama- 
bo. Benedico vos in nomine Dei nostri paterna benedi- 
ctione, a quo spero vobis animum additurum esse ad 
sapientiae studium, vosque fructus in toto Seraphico 
Ordine uberes relaturos. Valete. 

PHILOSOPHIAE HISTORIA 



1. Ita a natura est Iiomo comparatus, ut perenniter 
exoptet felicitatem, ad quam omnia sua dirigit vota, oinnes- 
que cogitationes, actiouesque convertit. Jam vero haec felici- 
tas, quam assequi possumus, ex uno dimanare potest sapien- 
tiae studio, quod pliilosophia nuncupatur; accepto vocabulo a 
Pythagora, qui a Leonte Phliasiorum principe quaesitus, qua 
maxime conlideret arte, philosophum seipsum appellavit 

2. Philosophiae lectiones tjronibus proponentes, de ip- 
sius historia in antecessum breviter eos instruendos ducimus. 
Sicut enim animum addit agricolae ad agrum excolendum vo- 
cato, ipsius agri extensionem, qualitatem, vepres, mundi- 
tiam, heri morem noscere; ita juvat juvenes, antequam phi- 
losophiam ingrediantur, ipsius varios anfractus, systemata 
diversa , viros erroribus , aut veritatibus prolatis celebres in 
philosophiae historia cognoscere , quae cum Religione, quae 
basis est omnis scientiae, connectitur, mentis vires excitat, 
juvenesque, qui tot opposita vident cogitata, modestos reddit 

3. Ad philosophiam vetusti sapientes retulerunt quid- 
quid de Supremo Numine, de humanae soboiis proprietati- 
bus, de coelorum, terraeque qualitatibus, atque de geniis, 
unius ductu rationis naturalis licet disserere. Quare recte eam 
Tullius ( de off. 1. 2. c. 2. ) definivit rerum divinarum , hu- 
manarumque , et causarum , quibus hae res continentur , 
scientiam. Ast temporis progressu , majori diligentia, ac la- 
bore, naturalium rerum scrutatis proprietatibus, in classes 
philosophiam tribuentes, pro variarum rerum tractatione, Lo- 
gicam , Metaphisicam , Mathesim , Physicam, Ethicam, voca- 
runt. Imo veluti philosophiae partes Medicinam , Historiam 
naturalem, Chemiam , habuerunt. Ast nos , uti videbimus in 
philosophiae partitione, philosophiae vocabulum ad partem 
rationalem coarctamus. 

4. De philosophiae historia heic acturi haud erimus sol- 
liciti de causis, effectibusque rationes afferre, quod philoso- 
phiae finis est ($. 3.); sed naturalium scientiarum originem, 

Tom. I. 1 

ac progressum apud varias gentes strictim exhibebimus. Qua 
in re illud admonitum lectorem volumus , haud nos confide- 
re, semper assecuturos esse veritatem, cum aliquorum phi- 
losophorum, sectarumque, signabimus tempora, aut describe- 
mus doctrinam. Saepe enim usuvenit, alia, atque alia desi- 
gnari initia ab historicis pro sectarum varietate , ac tempo- 
rum vetustate, atque ad multiplices sensus philosophorum 
dicta detorqueri. 

5. Interim , ut ordine hac in re procedamus, historiam 
hanc nostram in quatuor partimur epochas. In prima Philo- 
sophiae historiam texemus a mundi exordio ad graecas usque 
scholas; in secunda de Philosophiae incremento disseremus a 
graecis scholis usque ad Eclecticismum , uti ajunt; in tertia 
ae Philosophiae vicissitudinibus loquemur ab Eclecticismo 
ad illius instaurationem ; in quarta aemum dicemus de Phi- 
losophiae instauratione ad haec usque tempora. 


2 $ © © It A I* 

DE PHILOSOPHIAE HISTORIA A MUNDI EXORDIO 
AD GRAECAS USQUE SCHOLAS 

6. Cum ex sapientiae studio felicitas , ad quam homo 
innato velut pondere tendit, praecipue dimanet ( $. 1. ) ; re- 
cte infertur, hominem ab exordio mundi philosophandi vo- 
tum cum existentia recepisse , ideoque primum hominem 
philosophorum principem extitisse. Et hoc non obscure ex 
eo colligitur, quod Adam cunctis animantibus nomina im- 
posuerit, et omne quod vocavit Adam animae viventis , ip- 
sum fuerit nomen ejus (Gen. 2. v. 19.). Quandoquidem hoc 
minime ille perficere potuisset sine earum potissimum rerum 
scientia , quae vita , sensuque donantur. 

7- Adamum porro filios , et nepotes suos, nongentorum 
et triginta annorum spatio, eamdem rerum scientiam, qua ipse 
potiebatur, docuisse perspicuum est. Et reapse Mathusalem 
Adamum superstitem habuit aunis 213, atque cum Noe vixit 
annis 600, obiitque ipso anno diluvii; Noe vixit cum filio 
suo Semo, qui cum Abrahamo vixit annis 50; Abraliam filium 
Isaac, et Isaac Jacobuin, et Jacob duodecim filios habuit. In- 
ter istos Levi vixit usque ad Moyseu. En quomodo propagari 
potuit, et reapse propagata est philosophia ab Adamo ad Moy- 

sen, qui eam Judaicam gentem edocuit. Revera Cain (Gen. 4.) 
aedificavit civitatem , Jubal fuit pater canentium cithara 
et organo , Tubalcain fuit malleator , et faber in cuncta 
opera aeris , et ferri. Ast in vario vitae genere distractis pri- 
mis hominibus, alii venatores extitere brutorum latibula au- 
cupantes, eorumque decipientes calliditatem; alii pastores soli 
naturam, temperiem, foecunditatis gestationisque tempora, 
morbos, remedia accurate exquirentes ; alii agricolae addicti 
iu detegenda soli natura, in dignoscendis seminibus , in ex- 
. * plorandis viribus animalium, quae laborum suorum socia sibi 
adsciscebant Cx his porro ad ferrum , lapides , ligna , cae- 
menta tractanda natae sunt artes, sine quibus instrumenta ad 
venationem, ad agrorum cultum , ad tot vitae usus necessaria 
defuissent Haec scientia priscorum hominum fuit 

8. Universali cataclysmo humano genere pereunte , non 
item occidit naturae studium. Memoranda profecto sunt Noa- 
cbi, Abrahami , Mosis, Davidis , Salomonis nomina , qui non' 
solum sapientia, quae in Deum, ejusque perfectiones ver- 
saretur, donabantur; sed ne rerum naturalium ordinem, le- 
ges, phoenomena quidem ignorabant, uti ex eorum libris non 
obscure colligitur. Salomon enim , ut alios sileam, disputa- 
vit super lignis a cedro , quae est in libano , usque ad hys- 
sopum , quae egreditur de pariete: et disseruit de jumen- 
tis , et volucribus , et reptilibus , et piscibus (3. Reg. 4. 33.). 

S uare perperam Heinnecius ( hist. philos. §. 14.) scribit de 
ebraeis : Eorum sapientia magis in vera Dei notitia , et 
scientia morum , quam in speculationibus physicis consti- 
tisse videtur. Hinc docet Josephus ( antiq. 1. 1. c. 15.), ab 
Abrahamo Chaldaeos fuisse edoctos; imo testatur Eusebius 
( Praep. 1. 9. c. 17., et 1. 10. c 5.), Phoenices scientiam ab 
Abrahamo, et litteras ab Hebraeis accepisse, licet alii alia 
sentiant (§. 11.). Non itaque male recentiores aliqui pu- 
tant, philosophiam , quae cum Religione copulatur , et 
ex ipsa enascitur, penes varias gentes esse eatndem Reli- 
gionem, primitus revelatam, sed postea corruptam, et fabellis 
refertam. Quod etiam colligitur ex sacris libris gentium, qui 
simul philosophica continent sjstemata , atque revelationem 
quamdam supponunt. Scientiae rationales cum opinionibus 
religiosis semper pari passu ambulant, uti docet experientia. 
Verum temporis processu et ipsi in sectas divisi sunt He- 
braei, quorum alii Essaei, alii Sadducaei, alii Pharisaei pro 
eorum uogmatum varietate dicti sunt. Ceterum non est tacen- 
dum, cogitationes plurimas , praesertim illas, quae Deum 


Digitized by Google 


u 

respiciunt. Adamo, ejusque Nepotibus tributas, de quibus 
in sacris litteris fit mentio , a Deo ipso illas accepisse. Nos 
philosophiam in subjecto existentem , non in causa fontali, 
in hac historia contemplamus. 

9. Primi omnium , qui inter gentes scientiis navarunt 
operam , Chaldaei creduntur, qui Deum supremum confite- 
bantur, atque varios intelligeutiarum ordines a Deo emana- 
tarum; vel, uti alii volunt, Deum dicebant. principium i- 
gneum totam per naturam diffusum, et ex eo mundum ema- 
natum. Zoroaster, qui Nemrodi aetate floruit, uti S. Epipha- 
nio adrisit, scientiarum parens apud Chaldaeos habetur, at- 
que Belus Semiramidis pater, veluti Astronomiae auctor. 
Multo in honore apud ipsos habitus est Berosus, qui an. 280. 
ante Christum vixit, atque Chaldaeorum scripsit historiam , 
eorumque scientias in Graeciam invexit. 

10. A Chaldaea progressa est artium disciplina ad Per- 
sas, qui, duce altero Zoroastro, qui Darii Hystaspis tem- 
pore floruit, duo numina, seu rerum principia sibi invicem 
adversa coluerunt, malorum auctorem alterum dictum Ari- 
rnanium, alterum dictum Oromazium, et iuter illa tertium 
Mithrae nomine. Magi apud illos sunt, qui scientias colunt, 
quas in Graeciam intulisse Ostanes primus dicitur. Circa mali 
originem idem cum Persis sensisse Arabes , praecipue Sa- 
baeos, atque circa plura edoctos ab illis fuisse, ex disputatio- 
nibus amicorum Jubi colligunt eruditi. 

11. Phoenices autem magnam nominis celebritatem na- 
cti sunt, praecipue ob litterarum et nauticae inventionem , 
et siderum observationes, quae a Sanchoniatone Berilio. qui 
ante dirutum Ilium vixisse creditur, et a Mocho, sive Moscho 
acceperunt. Ab iisdem atomorum systema emanasse docent 
Strabo, et Cudwortus. Cadmus Phoenicius habetur veluti colo- 
niae dux in Graeciam deductae, et ex Phoenicia in Grae- 
ciam litteras intulisse creditur. 

12. Multum in liberalibus excolendis disciplinis Aegy- 
ptii profecere , quos magistros adibant saepe Graeci sapien- 
tes, in quorumque sapientia praedicant sacrae litterae erudi- 
tum Moysen. Licet Deum unum , rerumque omnium opifi- 
cem , animarumque trasmigrationem admisisse .Egyptios 
credant aliqui, non desunt tamen, qui cum Persis ( J. 10. ) 
convenisse dicunt circa Theogoniam, nempe Osiridem pro 
Oromazio, Typhonem pro Anmanio, Orum pro Mithra ad- 
mittentes. Plurimum excelluisse in Mechanica ALgyptios ex 
pyramidibus, et obeliscis apparet; plurimum praestitisse et 

in Astronomia et in Geometria , qua fines agrorum ex Nili 
* exundationibus permixtos denuo constituere tenebantur , 
putant eruditi. .Egyptiorum sapientia Hermeti, sire Mercu- 
rio auctori tribuitur, cui lougo post tempore alter succes- 
sit Mercurius, cognomine Trismegistus. 

13. Indi principem sapientiae Buddam venerati sunt ? 
quem Bralimaues, seu Bramini sequuti sunt; qui, babiti 
veluti diligentissimi siderum observatores, mundum a Deo 
„ emanatum jactjtabant, Deumque dicebant per omnes mundi 
partes diffusum, animarumque methempsjcosim profitebantur. 
Eanidem doctrinam Sinis tribuunt historici , qui eorum pri- 
mum legislatorem Fokiam dicunt, cui post successit Confu- 
cius, quem, a. 551. ante Christum, ingenio, sapientia, vir- 
tuteque praestautissimuni , philosophiae, atque politicae ma- 
gistrum praedicant historici. Multa quoque de astronomia tri- 
buuntur Sinis, sed hisce temporibus non satis probata. Ve- 
rum docent Colebroolie, Cousin, M. de Martes, aliique eru- 
diti , apud Indos a veteribus temporibus fuisse scholam , di- 
ctam Saulihya , hancque divisam in plures sectas , quarum ^ 

{ trimam erexit Rampila, eamque atheain. Tenebat haec sclio- 
a , futuras poenas devitari veritatis cognitione , quae consi- 
stit in distinguendis principiis perceptibilibus et impercepti - 
bilibus , et praesertim in distinguendo principio cogitante in 
homine; quaeque acquiritur sensatione, inductione, affirma- 
tione. Quae percipi possunt ad vigintiquinque juxta hanc 
scholam reducuntur, nempe 1.* natura, causa uniyersalis: 

2.° intelligentia producta a natura: 3.° conscientia statuens 
propriam existentiam: /i.° ad 8. terra, aqua, ignis, aer, spa- 
tium, producta a quinque particulis elementorum: 9. ad 13. 
quinque particulae elementorum a conscientia productae: 14. 
ad 24 . quinque sensus externi necessarii ad sensationem , et 
quinque alii ad actionem , producti etiam a conscientia , et 
sensus communis; quae copulata cum intelligentia, et con- 
scientia, instrumenta sunt perfectae scientiae: 25. anima nec 
producta, nec producens, individua et multiplex, sensibilis, 
immaterialis, aeterna. Docebat insuper, creationem complecti 
octo ordines semideorum superiores, qui sublimem aerem 
incolunt, et quinque inferiores, nempe quadrupedes, aves, 
reptiles, vegetabiles, hominem, qui in ima obscuritate degunt. 
Deum negabat, utpote qui nequit acquiri sensibus, ratioci- 
nio, revelatione ; ast intelligentiam admittebat a natura pro- 
cedentem , originem omnium existentiarum. Ex quo patet 
liac in schola contineri materialismum, fatalismum, pauthei- 
smum. 

\ti. Alteram ex Sanlihya instituit GAtama, quae rationa- 
lium Indorum est, quaeque divisa et ipsa est in duplicem 
classem, quarum primam GAtama, alteram Kan'a'da promo- 
vit; illa Logicam et Metaphysicam ; liaec physicam corpuscu- 
larem versabat. Tota haec schola animam a corpore divisam , 
corpusque iners moventem , infinitam , aeternam, cognitam 
organo mentali, quatuordecim qualitatibus ornatam , et prae- 
ter ipsam etiam animam supremam et creantem professa est. 
Quinque sensus externos, unumque internum, materiam vero 
in statu atomorum aeternam admisit GAtaraa sexdecim cate- 
gorias, sex autem Kan 1 a' da cognovit 

15. Deinde inter Indos fuerunt Idealistae, duce VAdan- 
ta, qui materiae existentiam negavit, atque unam professus est 
essentiam energicam , in qua sunt omnes naturae modifica- 
tiones. Fuerunt Suprannatural istae, qui, docente Djaimini, 
doctrinam colligunt ex VAdas , qui erant libri sacri revelati 
a Deo BrahrnA, quique praecepta, preces, sacrificia continent 
Haec schola dicta est MAmAnsA, cui plura addidit Pantan- 
djali, qui mediationem, et ecstasim docuit, regulasque ad liaec 
peragenda similes illis, quibus utuntur recentiores magne - 
tiumtes. Fuerunt Ecleclici, quorum aliqui, magistro Djaia- 
niani, profitebantur, ex atomis universum esse ortum ; entia 
alia esse animata, et alia inanimata; actus quatuor esse puros, 
et quatuor impuros; alii vero, praeceptore Bouddhas, nega- 
runt veritatem librorum YAdas , et isti divisi sunt, sed om- 
nes veluti haeretici habiti persecutionem passi sunt. Admit- 
tunt quoque Indi librum conditum a Mano saeculo decimo 
secundo ante aer. vulgarem, qui agit de creatione, educatio- 
ne, matrimonio, oeconomia aomestica, modo vivendi, mu- 
lierum purificatione, devotione, regimine politico, legibus 
poenalibus et civilibus, mercatoribus, famulis, expiatione, 
transmigratione, deque finali beatitudine (V. Ballhassar Poli. 
Supplementi al Manuale di Tennemann). 

16. Apud Sinenses quoque reperti suut libri, Meng-Tseu 
a Mencio, et Tao-Te-King a Lao-Tseu conditi. In primo lau- 
dantur veteres Imperantes, reprehenduntur Reges vi pacem 
conciliantes, probatur humanae naturae bonitas, refutantur 
errores aliquarum sectarum, anima a corpore distincta admit- 
titur, ratio sectanda dicitur, ut coelo serviatur. In altero vero 
admittitur transmigratio , luteiligentia suprema dicta Tao , 
cum nomine, et sine nomine; ut nominabitis, mater rerum 
corporearum; ut innominabilis, principium coeli et terrae, 
corporea, et incorporea, quae contemplanda dicitur absque 

ullis terrenis desideriis. Mencio saeculo quarto , Lao-Tseu 
saeculo sexto ante aer. vulg. ponitur. 

17. Apud Aethiopes Atlantem plurimum praestasse in 
Astronomia, docent eruditi; ex quo coelum suis humeris su- 
stinere fabula confecta est. Inter Scjtiias commemorantur A- 
baris, Anacbarsis , Taxaris , Zamolxis. Orpheum inter Thra- 
ces doctrinam calluisse, probatur ex eo, quod lyra sua silvas et 
saxa movisse , fluviorum cursum prohibuisse , ferasque mi- 
tiores reddidisse, fabulae testautur. Apud Gallos et Germanos 
Druidae , et apud Britannos Bardi , qui eorum erant Poetae 
et Sacerdotes, sapientes habiti sunt Sed satis de primis illis 
temporibus, in quibus scientiarum infantiam strictim con- 
templati sumus. 


2 3? © (B 2t ii 22. 

A GRAECIS SCHOLIS USQUE AD ECLECTICOS 
PHILOSOPHOS 


18. Relictis heic quae fabulas sapiunt, quaeque mytho- 
iogicam constituunt pnilosophiam , quam Orpheus , ifesio- 
dus , Homerus , ceterique Graecorum sapientissimi poetae 
sunt prosequuti, multiplices referre graecoruin sectas , sive 
scholas , arbitramur , quarum aliae unam , alteram phi- 
losophiae partem excolentes, multas veritates, et errores plu- 
rimos nobis tradiderunt. Scientiarum studium apud graecos 
circa a 6oo. ante aeram vulgarem est exorsum , sapientesque 
sunt vocati, qui in qualibet scientiarum parte aliis prae- 
stiterunt. 

Ift Septem fuerunt in Graecia viri , conseusu omnium , 
sapientes appellati, Thales Milesius, Solon Atheniensis, Chi- 
lon Lacedaemonius , Pittacus Mitylenaeus, Bians Prieneus , 
Cleobulus Lyndius , Periander Corinthius. Origo istorum , 
uti Ausonius et Valerius Maximus narrant, haec fuit Quidam 
Milesii jactum retis emerant; extracto rete, inventus est cum 
piscibus tripus aureus. Suum esse ajebaut Milesii , sibi vin- 
dicabant piscatores. Aditum est Apollinis oraculum , cujus 
responsum fuit , sapientissimo illius aetatis tripodem deberi. 
Omnium consensu ad Thaletem delatus est, a quo ad Biantem 
remissus, tamquam se sapientiorem: hic eadem de causa Pit- 
taco obtulit: ab hoc ad alios , quos laudavimus , transmissus , 

donec ad Thaletem rediret; qui demum statuit Apollini di- 
candum, soli vere sapienti , et sapientiae largitori. Admirata 
Graecia illorum virorum magnitudinem animi, eos et esse. et 
vocari debere sapientes judicavit (V. Forcell. v. Sapiens). Ethi- 
cam, et Politicam praecipue isti sapientes coluere, leges, prae- 
ceptaque ubique edocentes , et Respublicas condentes , aut 
disruptas componentes. 

20. Inter graecorum sapientum sectas Jonica est prima , 
ex qua aliae passim ortae videntur. A Thalete Mileti in Jo- 
nia orto initium haec sumpsit schola. Ipse plures gentes a- 
diit earum doctrinas addiscendi causa, in patria schoiam ere- 
xit, suosque, docuit, quae meliora collegerat Doctus in astro- 
nomicis geometriam coluit, eamque suis forsan : inventis au- 
xit ; causam supremam est confessus, licet omnia deorum 
plena affirmaverit; animas immortales statuit ; mundum ex 
aqua efformatum dictitavit Thaleti in Jonica schola successit 
Anaximander, et huic Anaximenes, ambo Milesii, sed ambo 
a Thaletis doctrina aliquantulum declinantes, rerum omnium 
principium esse infinitum quid, vel potius aerem dixerunt , 
fortasse deum sustulere. Anaximenis auditor fuit Anaxago- 
ras, qui penitius prospiciens duo distinxit in mundi moli- 
tione, materiam, et mentem ; hancque esse a materia distin- 
ctam, omnisque motus principium docuit , mundumque ex 
partibus similibus constare aestimavit. Iluic Archelaus suc- 
cessit, qui mundum ex partibus dissimilibus conflatum vo- 
luit, Phjsicusque dictus, qaia phjsices studium invexit Athe- 
nas, ubi Socratem auditorem habuit. 

21. Socrates Atheniensis, ex quo Socratica schola dicta 
est, ex Sophronisco Sculptore , et Panagerela Obstetrice or- 
tus, hominum sapientissimus appellatus; duo statuit criteria, 
unum ad sophistarum arrogantiam retundendam , alterum ad 
revocandos homines a ninna curiositate discendi ea, quae ad 
vitae emendationem nihil prosunt. Primum illud sic enun- 
ciabat: unum scio . me nihil scire ; alterum : quae supra 
nos , nihil ad nos. In eo totus erat Socrates, ut Iiomines seip- 
sos explorarent, motus animi compescerent , virtutem et sa- 
pientiam labore ac studio acquirerent. Legem naturalem a 
Deo deducebat, virtutique post mortem praemia deberi pro- 
fitebatur. Deos communes publice coluit, sed clam contemp- 
sit. Quare insimulatus, quod Deos despiceret, veneno ab Athe- 
niensibus sublatus est. ftihil reliquit scriptum, omniaque de- 
neriissent quae docuerat, nisi ejus discipuli Xenophon , Ce- 
nes, Plato, servassent. 

22. Euclides Megarensis, ex quo Megarica orta est secta, 
nmlielui indutus veste clanculum Athenas ingrediebatur ad 
Socratem audiendum, quia poena capitis ingredi Athenas Me- 

f ;yrae civibus erat interdictum. Suo ingenio indulgens, et Dia- 
ecticae praecipue studens, adeo disputationis studio abripie- 
batur, ut ejus schola eristica, seu litigiosa postmodum sit ap- 
pellata. Ex Euclide , alio. ab Euclide, qui in geometria po- 
stea magnum sibi comparavit nomen , extitere discipuli Eq- 
bolides, Euphautus, Apollonius, Stilpo, aliique, qui omnes 
a disputandi prurigine sophistae sunt vocati. 

23. Eliacant scholam condidit Phaedo Eliensis, alter So- 
cratis discipulus , qui minime recedens a mera Socratis do- 
ctrina megarensibus sophistis toto se opposuit studio. Ei suc- 
cessit Plisthenes, et huic Menedemus Eretriacus, ex quo Ere- 
triaca scliola illa dicta est. Tandem illam rexit scholam Ascle- 
piades, alius ab illo, qui tempore Caesaris Romae exercuit 
medicinam. 

24. Spectatissimum Socrates auditorem Platonem habuit, 
qui Athenis a. 420. ante aer. vulg. floruit , et Socrati septem 
annis operam dedit, Euclidi Megarensi, postea Theodosio 
Mathematico, dentum Philolao. Discendi studio plures su- 
scepit peregrinationes; ex quibus in patriam redux scholam 
instituit in loco, quem publico gymnasio quidam Academus 
destinarat , Academicam proinde 'dictam. Materiam aeternam 
admisit Plato, licet natura sua confusam, informem, temere 
agitatam ; Deum confessus est supremum , immaterialem, li- 
berrimum , providum, potentissimum; alios deos minores 
posuit, et daemones a divina substantia emanantes, quibus 
rerum sensibilium molitionem tribuit; animas hominum prae- 
extitisse corporibus, atque per emanationem a Deo avulsas, 
rerumque intelligibilium notitia donantes putavit Ceterum 
istae animae in corporibus detrusae notiones ingenitas oblitae 
sunt, quae denuo contemplatione possent reminisci, sicque 
denuo ad Deum accedere, uti ipse docebat. Summum bonum 
in contemplativa scientia, qua possumus Deo similes fieri, re- 
posuit Plato, qui matliematica plurimi faciebat, utpote ad 
contemplationem disponentia. Plura etiam de politica dispu- 
tavit Plato. 

25. In Platonis schola ordine praefuerunt Pseusippus 
ex sorore nepos, Xenocrates, Polemo, Crantor, Crates, qui 
illibatam praeceptoris custodientes doctrinam academiam ve- 
terem constituerunt. Arcesilaus vero , qui Crateti successit, 
parum immutata Platonis doctrina , academiam mediam con- 

Jidit, in qua praepositi sunt Lacydes, et Erander Egesinus. 
Post hunc rexit scholam Carneades, qui, aliis inductis mu- 
lationibus , novam fundavit acadeiniam , quain sunt moderati 
Clitomacus, Philo, qui Ciceronem , et Antiochum Ascalonir 
tam auditorem habuit. IIoc erat discrimen inter has academias, 
quod Plato per intellectum scientiam , et per sensus opinio- 
nem haberi doceret ; Arcesilaus nilul sciri posse, et suspen- 
sionem sapienti relinqui dictitaret; Carneades veritates, a 
nobis tamen nullimode intelligendas , admitteret. 

26. Aristoteles Stagirites Nicomacbi medici filius, et Pla- 
tonis discipulus, natus an. 384. ante aer. vulg. Athenis in Ly- 
eeo, quod ad exercendam juventutem in arte gymnastica , et 
militari Pericles condiderat, novam erexit scltolam peripate- 
ticam appellatam, quia deambulans docere solebat. Suo exi- 
mio ingenio fere omnes scientias est complexus Aristoteles. 
Logicam a Platone receptam ad meliorem redegit formam , 
e jusque figuras, et modos exposuit. Omnes ideas a sensibus ori- 
ginem ducere statuit, ex quo effatum illud peripateticorum : 
nihil est in intellectu , quod prius non fuerit in sensibus. 
Deum confessus, ejus existentiam a primi motoris necessitate 
demonstravit Materiam, vel , ut alii volunt, mundum aeter- 
num asseruit Triplicem in homine statuit animam vegetati- 
vara, sensitivam , intellectualem , quam postremam immorta- 
litate donatam dixit Moralem philosophiam egregie amplia- 
vit in suis Ethicorum libris, iu aliis ad Eudemum , in duo- 
bus magnorum moralium , in libro de virtutibus , in duobus 
oeconomicorum, et in politicis. Corporum naturam scrutatus 
est, atque brutorum proprietates descripsit, opibus adjutus 
Alexandri M. , cujus praeceptor decem annis extitit, Neque 
politiores reliquit artes, quarum principium in naturae imi- 
tatione reposuit; Rethoricam , atque artem Poeticam magna 
evolvit sagacitate, omne scibile humanum veluti complectens. 
Inimicorum invidia Chalcidem aufugiens Theophrastum ex 
Eresso successorem in Lyceo habuit , quem Strabo Lampsa- 
cenus est secutus, inde Eicon Troadis, postea Aristo Caeus, 
et demum Critolaus , et Diodorus. Theophrasto sua scripta 
reliquit, qui scripsit haeredem Neleum, cujus posteri ea con- 
diderunt sub humo, ex qua effossa post 130. annos vendita 
sunt Apeliiconi Tejo, ex quo ad Tyrannionem Grammaticum 
pervenere, qui ambo lacunas suffecerunt. Illis potitus An- 
dronicus Rodius disposuit quae ad Logicam, Etnicam, Phy- 
sicam perlinent; post physica, quae de ente agebant, repo- 
nens , dicta proinde metataphjsica ; ex quo metaphjsica fa- 

cta est. Philosophia peripatetica multos sectatores habuit, sce- 
ptrumque tenuit usque ad saeculum XVII. «t ultra. 

27. Antisthenes Atheniensis et ipse Socratis auditor Sectae 
Cynicae fuit parens. Spreta Logica et Physica, Ethicae exco- 
lendae totus incubuit, hancque unam suis tradidit discipulis. 
Cynici adeo ambitiose virtutem affectabant, ut spreto omni vi- 
tae cultu, corruptos hominum mores summo rigore insecta- 
rentur. Dicti sunt Cynici a Cynosarge gymnasio, ubi versa» 
batur Antisthenes, vel a graeca voce, quae canem significat, a 
canina mordacitate, qua m hominum vitia nullo discrimine 
invehebant, vel quod canum more in propatulo et vesci , et 
ventrem exonerare, et turpia patrare non dubitarent. Inter 
Cynicos est notissimus Diogenes Sinopensis, qui rerum con- 
temptu, et invicto animo in adversis ferendis praeceptorem 
superavit. 

28- Zeno Socratis, deinde Cratetis academiae veteris ma- 
gistri, aliorumque postea philosophorum fuit auditor. Natus 
Cittii in Cypro insula, porticum Athenis nactus Polignotti fi- 
• guris ornatum, scholam ibi habuit, Stoicam a porticu dictam, 
et sapientiam docuit. Cynicorum more praesertim Ethicam 
excoluit ; Deum unum admisit, fato tamen subjectum, ac ve- 
luti mundi animam; animam humanam igneis paiticulis con- 
flatam asseruit; beatitatem in una constituit virtute ; solum 
proinde sapientem beatum, liberum, regem; aliosque servos, 
et miseros credidit ; animam sapientis post corporis mortem 
ad ultimum aetherem reverti, ceterorum vero animas per in- 
feriores aeris regiones volitare jactitavit; vitia omnia aequalia, 
virlutesque omnes aequales posuit. Celebriores Zenonis disci- 
puli fuere Herillus Chalcedonius, Cleantes, Crysippus, Dio- 
genes Seleuciensis, Antipater Sidonius, Posidonius, quem 
Rhodi docentem Pompejus invisit, et Tullius audivit. 

29. Aristippus Socratis auditor ortus Cyrene in Africa 
sectam Cyrenaicam instituit. A Socratis doctrina abhorrens , 
ultimum hominis finem in voluptate corporis , nihilque na- 
tura honestum, vel turpe agnovit. Ei successere Aristippus 
ex filia nepos, Theodorus Atheus, Epitimides, Ilegesias, An- 
nicerides, qui praeceptoris dogmatibus latam viam vitiis re- 
serarunt. 

30. Epicurus ortus Athenis a. 3*50. ante aer. vulg. ibi 
amoenum emit hortum, in quo docendi munus suscepit. In 
rebus sensibilibus Epicurus veraces credidit sensus, et ab his 
ideas derivari asseruit; in intelligibilibus criterium in clara 
rei notione reposuit; in rebus moralibus dolorem fugiendum, 

quaerendam vero esse voluptatem statuit. Licet haud desint , 
qui de voluptate corporis , uti Cyrenaici, Epicurum fuisse 
loquutum putant; post Gassendum tamen fere omnes eruditi 
credunt de placida mentis quiete, quam sine virtute dicebat 
consistere non posse, voluptatem accepisse. Quare plurimum 
commendabat temperantiam, fortitudinem , prudentiam, ju- 
stitiam. Ceterum impie docebat , universum efformatum ex 
turbulento, et fortuito atomorum concursu in inani infinito 
coufuse volitantium; deos esse corporeos , beatos, nullam 
mundi curant habentes; animas humanas a subtilissimis ato- 
mis esse conflatas, ipsasque dissolvi post corporis obitum, ceu 
/iimus in altas aeris auras , uti cecinit Lucretius. Atomo- 
rum doctrinam dicitur accepisse Epicurus a Moscho Phoe- 
nicio ($. 11.). 

31. Pythagoras Samius , ex quo philosophia nomen ac- 
cepit ($. i.) , Pherecydis discipulus , postquam jEgyptum , 
Phoeniciam, Chaldaeam, Persident perlustraverat, in Italiam 
venit in eam partem, quae Magna Graecia dicta est, sedem- 

3 ue Crotone figens , magno auditorum affluxu philosophiam * 
ocuit In duas classes partitus discipulos , alios Acroaticos 
vocavit, seu Pythagoricos, quibus omnia suae scholae arca- 
na pandebat; alios Acusmalicos, seu Pythagoreos, qui ejus de 
rebus moralibus publicas lectiones audiebant. Pythagoras se- 
dulam navavit operam Arithmeticae, Astronomiae. Geometriae, 
Musicae, ipsique tribuitur demonstratio de quadrati hypothe- 
nusae cum quadratis cathetorum aequalitate. Deum unum, re- 
rum omuium principium, omniaque permeantem admisit , 
eique deos minores, daemonesque subjecit. Animas humanas 
a Dei substantia delibatas, atque immortales asseruit, et post 
mortem de corporibus in corpora transire, et quandoque in 
bestias mitti professus est. Hinc esum carnium prohibebat , 
dicebatque se in bello Trojano fuisse Euphorbum, qui revixit 
in Homero , postea in pavone , deinde in Pythagora ; li- 
cet comicis philosophos deridentibus hoc inventum fuisse 
supponi possit. Mundum aeternum dixit, quem cosmos , seu 
ordinem appellavit Discipulos nactus est Zaleucum et Ca- 
rondam legislatores, Empedoclem Agrigentinum , Archytam 
Tarentinum, Tyniaeum Locrensem, Philolaum Crotoniatem, 
cui tribuitur terrae motus circa solem doctrina. Tanti faciebant 
Pythagorae auditores ipsius auctoritatem, ut interrogantibus 
dicere solerent: ipse diariti ipse autem erat Pythagoras. Cre- 
ditur Pythagoras natus a. 584. ante aer. vulg. nempe a. 48. 
post Thaletem , uti doett Meiucrs. Ast ante Pythagoram in 

Italia scientias et artes coluere Etrusci, qui regimen , leges , 
religionem, propriumque habebant idioina. Quare nou imme- 
rito recentiores eruditi demonstrant , non Italos a Graecis , 
sed Graecos ab Italis, quos et ipse Plato in Sicilia consuluit, 
scientias et artes accepisse , atque philosophiae historiam ab 
fontibus Italiae, quae aute Indos etiam doctrina florebat, esse 
eruendam (V. Cuoco in suo Platone in Italia ; Romagnosi 
in nota apposita Introductioni Manualis Tennemann; Balthas- 
sar Poli in supplemento quarto al Manuale di Tennemann). 

32. Xenophanes Colophonicus a. 500. aute aer. vulg- E- 
leaticam sectam instituit, es Elea dictam Magnae Graeciae ur- 
be, ex qua celebriores habuit auditores. Statutis principiis , 
ex nihilo nil fieri et scientiam dari non posse , nisi de re 
immutabili , inferebat , quidquid est esse aeternum, et infi- 
nitum, hocque omnia iu se comprehendere. Quare mundum 
aeternum asserens unam statuit substantiam , in quo impio 
praeluserat Spinozae. Ei successit Parmenides Eleates , qui 
duo elementa, terram , et ignem statuit, terramque in uni- 
versi centro posuit; Melissus Samius , qui cum suo praecep- 
tore universum infinitum, et sine vacuo ratus est; Zeno Elea- 
tes , quem Aristoteles Dialecticae auctorem dicit ; Leucip- 
pus, qui mundum ex fortuito atomorum concursu conditum 

S ublice docuit ; Democritus Abderites , qui hanc de atomis 
octrinam maxime vulgavit; quique, audito quocumque for- 
tunae casu, in risum erumpebat, oculosque sibi eripuit , ut 
in contemplatione versaretur ; Heraclitus Ephesinus , qui i- 
gnem elementarem rerum principium posuit, et de omnibus 
flebat, vitamque suam in silvis ob hominum odium traduxit; 
Protagoras Abderites, qui Athenas reliquit , quia de diis ei 
dubitanti mors minabatur; Anaxarchus , qui magna fortitu- 
dine tormenta tulit, quibus eum subjecit tyrannus Nicocreon. 

33. Pyrrho, aetate paulo Aristotele posterior, de omni- 
bus perpetuo dubitandum esse dicebat. Sectatores ejus mo- 
do Pyrrhonici a praeceptore dicti sunt , modo Apore- 
tici a dubitatione , modo Sceptici ab inquisitione veri- 
tatis numquam assequendae, modo Acataleptici a rerum in- 
comprehensibil itate. Docuit proinde Pyrrho, mentem hominis 
contentam esse debere de apparentiis; boni , malique discri- 
men a legibus, moribusque hominum esse repetendum. Hanc 
doctrinam , demortuo Pyrrhone, amplexi sunt Arcesilaus, et 
Carneades mediae, novaeque Academiae magistri ($. 25.), et , 
qui ei successere, Eurilocnus, Ptolomaeus Cyrenensis, aliique 
purimi. Ceterum non desunt , qui mitiori in sensu Pyrrho- 
nem exponuut. 

3 ft. Omissis Iiic veteribus Etruscis, de quorum doctrina 
multa congerunt eruditi, de Romanis aliquid dicendum supe- 
rest Nullus inter ipsos philosophus, dum Reges, et Cousules 
dominabautur, recensetur. Ast Graecia devicta, victorem vi- 
cit , artesaue intulit agresti Latio. Incensi proinde latini 
grecae philosophiae studio , variis sectis nomina dederunt. 
Academiam coluerunt M. Brutus, M. Terentius, Varro, IVI. Pi- 
so, Tullius 5 Stoicam professi sunt Q. Lucius Balbus, Sci- 
pio Africanus, Mutius Scaevola, M. Cato, Seneca , Epicte* 
tus; Epicuream sunt amplexi Torquatus, Vellejus, Treba- 
tius, T. Pomponius Atticus, Lucretius Carus , qui eleganti 
carmine Epicuream doctrinam collegit; Peripateticam tenue- 
runt Tjraunio, Andronicus Rhodius , Plinius senex , Ale- 
xander Aphrodisaeus. Ceterum Platonis placitis praecipue in- 
haerebant Romani, utpote quae regundae Reipublicae aptiora 
videbantur. Quare Tullius 1. Tuscul. c. 17, dixit: errare me- 
hercule malo cum Platone , quam cum aliis vera sentire. 
Imo et multi veteres Ecclesiae Patres Platonem sequebantur, 
quia magis ad instituta Religionis Christiauae accedere cre- 
debatur. Sed haec satis de sctiolis graecis. 

m, 

DE PHILOSOPHIAE VICISSITUDINIBUS AB ECLECTIC1S 
PHILOSOPHIS AD ILLIUS INSTAUItATIONEAI 


35. Dum sectaey de quibus in praecedenti epocha disse- 
ruimus, inter se dimicarent; scientiam suam praeclaris dita- 
runt inventis Mathematici, quos inter celebriores fuere Ari- 
starchus, Euclides, Eratostbenes, Archimedes, Ipparchus , 
Ptoiomaeus, qui scholam Alexandrinam , quam Reges Egj- 
pti instituerant, illustrarunt 

36. luter haec Evangelica lux , quae legitime cum He- 
braeorum philosophiae, ( 55 . 6 . 8 .) connectitur, hominibus af- 
fulsit Puduit Ethnicos philosophos, suas doctrinas Christia- 
nis esse inferiores Teritatibus, quae Deum secernunt a mun- 
do, quem creatum a nihilo praedicant Quare ad ignominiam 
vitandam veterum philosopliorum placita ita explicare conati 
sunt, ut ab illis cognita dicerent, quae Christiani docebant, at- 
que systema confecerunt opposita conciliandi, syncretismum 
appellatum. Ast alii minore praeoccupati illusione, ab uno- 

quoque veterum philosophorum selegerunt quaedam , quae 
sibi meliora videbantur, uuunique efformaruut philosophiae 
corpus, eclecticismum dictum, cujus auctor. saeculo Ecclesiae 
secundo, Alexandriae dicitur Potamus. Plurimi Christiani 
eum sequuti sunt, inter quos praestiterunt Athenagoras, Pan- 
tenius, Clemens Alexandrinus, Origenes, Justinus Martyr , 
Anatolius Laodicensis Episcopus, Arnobius , lrenaeus , La- 
ctantius, Sisinius , Eusebius , et ipse Augustinus. 

37. Ast, quoniam nii sanctum est , quo non abutantur 
impii homines, eclectica philosophandi ratio in veritatis, Re- 
ligionisque detrimentum conversa est. Ammonius enim Sacca 
Platonem sequutus, Alexandriae scholam erexit Juniorum 
Platonicorum, docuitque nulla fuisse a Christo tradita, quae 
laterent Platonem. Haec secta, quae Graeciam, Siriam, Italiam, 
aliasque R. Imperii provincias pervasit, sectatores habuit in- 
fensissimos Religionis hostes, Plotinum. Porphyrium, Jam- 
blicuin, Hieroclem, Simplicium, qui Juliauum Imperatorem 
ad suas deduxerunt partes, atque apostatam reddidere. Cete- 
rum, sublato e vivis Juliano, secta cecidit, et simul studium 
artium ubique languere visum est , quod Sophistarum ope 
auctum videbatur; sed philosophiae Patrum locum cessit. 

38. Quapropter vix Boetius, paucique Ecclesiae Patres 
in philosophia peripatetica exculti saeculo quinto recensen- 
tur, atque in aliquibus coenobiis usque ad octavum saecu- 
lum philosophia delitescere visa est. Tandem sub octavi sae- 
culi fine Arabes Aristotelis codices adepti , eos in patrium 
transtulerunt idioma, atque in Hispanias ab ipsis occupatas, 
illos variis illustratos commentariis, praesertim Avicennae et 
Averrois, invexerunt, scholasque erexerunt. Devictis deinde 
Arabibus, opera Alcuiui Carolus M. conquisitis undique sa- 

{ >ieulissimis viris, pluribus in locis Occidentis Imperii col- 
egia, academias, scholas instituit; sicque philosophia, quae 
saeculo decimo per Europam progressa est opera Gerberti, qui 
Pontifex fuit nomine Silvestri II, e suis emersa est tenebris. 
Aristotelis doctrina tamen ubique sceptrUm tenebat, quae , 
quia omnes occuparat scholas, scholastica dicta est , ipseque 
Aristoteles per excellentiam philosophus est appellatus. Ce- 
terum non defuerunt saeculo XI, XII, XIII, qui lumine re- 
velationis illustrati de Deo, atque de officiis praeclara, et pre- 
tiosa dixerunt. Noti quippe sunt Luitprandus , Lanfrancus, 
S. Anselmus Cantuariensis, S. Petrus Damianus, S. Ansel- 
raus Lucensis , Bruno , Petrus Diaconus , Landulphus , 
S. Bernardus , Gherardus Cremonensis, Albertus M., S. Tho- 

mas, S. Bonarentnra , Joannes Duns Seotus , aliique , qui 
Theologiae, Mathematicae , Jurisprudentiae , Medicinae se- 
dulam navarunt operam. 

39. Verum doctores illius temporis Aristotelis doctrinam 
minime expendentes, sed de ratione eum interpretandi dum- 
taxat contendentes , in duas divisi sunt classes. Prima erat 
Nominalium , qui generales ideas esse mere subjectivas, nul- 
lumque earum existere extra animum cogitantem reale obje- 
ctum, docebant; altera dicta Ilealium , qui universalium idea- 
rum objecta extra animum existere, dictitabant. Auctor Nomi- 
nalium dicitur Rosellinus, eorumque acerrimus patronus Oc- 
cham ex Minoritarum Familia; Realium vero doctrinam tra- 
diderat Boetius, quem saeculis XII, XIII. sequuti sunt viri ($.38.) 
laudati. Ipsi reales postea in plures divisi sunt familias, qua- 
rum praecipuae fuerunt Thomistica , et Scotistica , quae in 
iis, quae minime dogmatibus opponuntur, inter se aliquan- 
do decertarunt. 

AD. Ast irretiti illi praeceptores formalitatum , haec - 
ceitatum , realitatum , passionabilitatum , futuritionum , 
occultarum oualilatum , apathiae , sympathiae, antipa- 
thiae vocabulis, Logicam, Metaphysicam, Physicam densis- 
simis obvolvebant tenebris. Sed linguarum, artium, Medici- 
nae, Jurisprudentiae, Theologiae, licet et ipsae etiam subti- 
litatibus refertae, studium minime languebat, cum praecla- 
rissimi viri, quorum nomina longum enarrare foret, in illis 
excolendis toti incumberent. 

U I. Decimo tertio saeculo instar insoliti sideris fulsit Ro- 
gerius Baco, ex Minorum familia, natus a. 1214, et mortuus 
a. 1 294 , qui Astronomiam, Chemiam, Mathematicam , Me- 
dicinam, Mechanicam excolens, cameram opticam , specula, 
thelescopium , pulverem nitratum suo stuaio invenit , aut 
perfecit, dictus proinde Doctor mirabilis. Decimo quarto ve- 
ro, et decimo quinto saeculo ad eclecticam philosophandi ra- 
tionem aliquantulum reversi sunt illi praeceptores , opera 
praesertim Dantis Alighieri , Francisci Petrarcha , Joannis 
Boccaccio , maximorum magistrorum poetarum Italorum. 
Quae philosophandi ratio longius progressa est, exquograeci 
ad Concilium Florentinum interfuere , atque deinde, capta 
a Mahomede II. Constanlinopoli, petierunt Italiam , secum 
philosophorum veterum scripta ferentes. Neque omittendum 
est, a saeculo IX. ad XV. quae barbara solent appellari, plura 
fuisse inventa. Nam a 876. Georius presbyter organum hy- 
draulicum invenit; Rogerius Rex Siciliae artem conficiendi 

serici faciliorem a. 1130; Alexander Spina ex Ord. Praed. 
a. 1280. usum conspicillorum ; usus chartae lineae coepit 
a. 1300; ars tjpographica inventa est a. 1442; novi orbis de- 
tectio a Cliristopkoro Columbo facta a. 1492. etc. etc. 

42. Non novas scholas tamen condiderunt, sed veteri- 
bus adhaeserunt illi doctores. Platonicam quippe professi 
sunt Gemistus Bessario , Joannes Picus Mirandulanus , Mar* 
silius Ficinus, Franciscus Fabricius Ficini discipulus, An- 
dronicus Callixtus; Pjthagoricain cum Platonica conjunctam 
coluerunt ipse Picus Mirandulanus , aliique, qui Magiae et 
Astrologiae praestigiis abrepti suut ; Epicuream excitarunt 
Chrjsostomus Magnenus, Saunei tius, et postea Gassendus, qui 
tamen eam purgarunt ab iis, quae Religioni sunt adversa; 
Aristotelicam vero sequuti sunt aliqui Graeci, Piccolominaei, 
Fracastorus, aliique. Plurimum Aristotelem, et Scholasticos 
sunt insectati in Italia Franciscus Patritius, Bernardinus Te- 
lesius, Laurentius Valla; in Gallia Petrus Ramus, Petrus 
Gassendus; in Germania Rodulphus Agricola, et Daniel Hof- 
mannus; in Hollandia Erasinus. Petrus Pomponatius natus 
Mantuae a. 1462, et ejus discipuli Simon Portius, Paulus Jo- 
vius, Julius Caesar Scaliger, Jacobus Zabarella, eo tempore 
de immortalitate animae non philosophice senserunt. Florue- 
ruut tunc temporis etiam Tkomas Campanella, Hieronymus 
Cardanus, Jordanus Brunus, abnormis ingenii viri, sed po- 
stremus de Religione non bene sentiebat. Aristoteles tamen 
adhuc habebatur philosophiae magister , a quo recedere ne- 
fas erat. Fervebant ingenia, mentes excitabantur, animi' hinc 
inde pugnabant, quasi nova appropinquaret epocha, in qua 
philosophia alios haberet cultores animosiores. Ita se res ha- 
buerunt usque ad saeculum XVI, in quo philosophiae instau- 
ratio est incepta. 


@ 3 ® <& 21 & Tf. 

A PHILOSOPHIAE INSTAURATIONE 
AD HAEC USQUE TEMPORA 


43. Saeculis XVI. et XVII copiosis ob naturalia inven- 
ta, despectis inanibus subtilitatibus, ad conterendum peripa- 
teticae servitutis jugum , atque ad jucundissimum naturae 
spectaculum, ejusque arcana exploranda plures docti omnem 
Tom. I. 2 

contulerunt operam , philosophiae restauratores communi 
suffragio conclamati. Eminet inter ipsos Galilaeus Galilei , qui 
ortus Pisis a. 1564. recentioris physicae pater non immerito 
censetur. Siquidem, licet iu Astronomia eum praecesserant 
Tychonius, Keplerus, Copernicus, tamen thelescopii inven- 
tor, ni hanc gloriam Rogerio tribuamus ( 5 . 41.), habetur, 
ac diligentissimus coeli observator. Ipse vidit Jovis Satellites, 
Veneris pliases , Luuae prominentias , Solis maculas , nume- 
rumque stellarum ingentem detexit. Ipse, falsis demoustra- 
tis Aristotelis placitis de gravitate, et motu corporum, iu me- 
chanica, et in hydraulica plura invenit, leges descensus gra- 
vium, leges projectionis, et penduli oscillationes determina- 
vit; aerisque pondus osteudit, adjutus opera clarissimi Tor- 
ricelli ejus discipuli. Ipse motum terrae circa solem, quod 
Pythagorae, aut Philolao Crotoniaii primum tribuunt eruditi 
($. 31. ) , et postea a Copernico in lucem protractum dicitur, 
observationibus diligenter institutis communivit Eum ex Ita- 
lia sequuti sunt Torricellius , Castellius, Vivianus, Cavale- 
rius, Magalottus, Moutanarius , Cassinus , Fridericus Cesi ; 
et ex aliis regionibus Baylius, Guerrikius , Levennoehius , 
Egenius, aliique mulli, qui Mathematicam, Astronomiam, 
Physicam, Historiam naturalem illustiaruul, auxerunt , or- 
narunt. 

44. Franciscus Baco Baro de Verulamio natus a. 1572. 
in Anglia, omnium scientiarum instaurationem proclamans, 
usus analysi, inductione, analogia, experientia constanti, 
methodico dubio, philosophorum vilia detexit, veramque 
scientiae viam aperuit. In suo novo organo praejudicia re- 
movere sategit, quae idola tribus , idola specus , idola fori , 
idola theatri appellat, iterque pandit ascendendi per gradus 
continuos a particularibus ad axiomata minora, deinde ad su- 
periora, demum ad generalissima. In libro de dignitate, et 
augmento scientiarum moralem philosophiam in Ethicam , 
et Doctrinam civilem divisit, illamque in duas partes, qua- 
rum prima agit de bono morali, et hominum officiis; altera 
de modo animi excolendi ad virtutem consequendam. De do- 
ctrina civili tantum innuimus, quod ex ea Grotius juris publici 
ideam sumpsisse credatur. Animam sensibilem brutis et ho- 
minibus, rationalem hominibus tantum, Aristotelico jugo non- 
dum excusso, tribuit. Aureas sententias de Theologia edixit, qua- 
rum non est praetereunda illa: leves gustus in philosophia mo- 
vere fortasse ad atheismum.sed pleniores haustus aa Heligio- 
nem reducere. Hujus indolis sunt omnia fere Baconis opera, 
in quibus tamen ambages saepe inextricabiles inveniuntur. 

45. Non multo post floruit in Gallia Renatus Cartesius 
natus a. 1596, qui fervido suo ingenio indulgens systema 
confecit ex parte fictilium, magno tamen plausu exceptum. 
Meditationes suas a corrigendis praejudiciis de praeconceptis 
opinionibus incipit, primumque dubitandum esse monet 
Deinde animadveilit de seipso dubitare non posse, quia si 
cogitat, atque dubitat, certo existit A. st non recte progredi- 
tur. Statuit siquidem , omnes res, quae clare , et distincte 
concipiuntur , veras esse , ex quo infert, Deum existere , 
quia claram , et distinctam ideam Dei habet. Porro has cla- 
ras , et distinctas ideas a Deo auiinabus , dum crearentur, 
esse impressas, quemadmodum in cera sigillum, docuit, Pla- 
tonis ideas innatas in lucem revocans. Animae essentiam in 
perenni cogitatione, sicut in extensione materiae essentiam 
posuit; causas secundas viribus expoliavit; corpus animamque 
Deo occasionem dare consentientes actiones perficiendi, amota 
mutua corporis animaeque operatione, efFutivit, systema 
occasionalistarum cudens. Demum mundi totius opificium 
per vorticosum quemdam materiae motum explicare infelici 
exitu aggressus est. Dignus est Cartesius ea praecipue de 
causa, quod jugum servitutis in Logica, Metaphysica, Ethica 
amoverit; ast dubium universale a se statutum ad Protestan- 
tismum , imo ad Atheismum ducere videtur. Si namque de 
omnibus dubitandum foret, etiam de demonstrationibus 
mathematicis, de corporibus , de Deo, de terra , de coelo 
( Prine, de la Phil. p. I. ) , licet religionem et moralem ore- 
tenus excipiat , quomodo verae essent his de rebus veritates 
evidentes ? Et concipiuntur ne clare et distincte omnes res 
ad Religionem, et mores spectantes? Jure proinde ejus phi- 
losophia damnata fuit a S. Congregat. Indicis die 20. Novem- 
bris 1663. (V. Vincentius Gioberti - Iutroduaione alio studio 
della Filosof. t. 1.). Non desunt tamen, qui Cartesium mi- 
tiori in sensu interpretantur. 

/16. Cartesio sese opposuit Petrus Gassendus. Natus hic 
a. 1592, ac Mathesis praeceptor in Parisiensi Academia in- 
stitutus, atomisticum systema instauravit; innatas ideas inficia- 
tus est ; quoddam reale commercium animam inter et corpus 
praenovit; quatuor mentis operationes indigitavit, 'ideam, ju- 
dicium, ratiocinium, methodum; Epicuream philosophiam 
refecit, sed in pluribus emendatam, novisque additamentis 
illustratam. 

L7. Carlesianam doctrinam sunt amplexi Iansenistae e 
Portu Reali, Antonius Arnauld, Nicole, R Iasius Paschal , 

quibus ars cogitandi tribuitur, necnon Silvanus Regis, An- 
tonius le Granii. aliique. Acerrimus vero Cartesianae doctri- 
nae patronus fuit Nicolaus Malebranchius, qui natus a. 1 638. 
omnia fere sui magistri placita eloquenti oratione ampliavit. 
Iu libro de inquisitione veritatis primum docet, sensus mi- 
nime nos inducere in errorem ; sed nos ipsos errare per fal- 
sam applicationem perceptionum, quas a sensibus accepimus. 
Deinde optima dicit de vitiis imaginationis, eorumque causis; 
ast postea plurima effutit, quae fanatismum sapiunt. Nam 
cum Cartesio occasionalistarum systema, ac criterium in per- 
ceptione clara, et distincta statuit; et docuit, ideas a Deo 
procedentes, quas anima contemplatur, esse diversas sub- 
stantias ab ipsa anima distinctas. Imo ulterius progressus cre- 
didit, homines in Deo contemplari ideas rerum, in Deo co- 
gnoscere corpora, in Deo animas humanas. Quare inferebat, 
ae ideo credere corporum existentiam, quia fides docet a Deo 
mundum esse creatum. Ast ideas innatas inficiatus est, et 
Cartesianum dubium. Male quoque aliqui rentur, Malebrau- 
chium Spinozisnio favisse ; cum minime animas cura Dei 
substantia confuderit, imo substantias diversas eas statuerit. 
Gerdilio viro clarissimo Malebranchii placita renovare placuit 
saeculo sequenti ( V. Gioberti loc. cit. $. 45.). 

48. Coevus illis viris fuit Thomas Hobbesius Anglus na- 
tus a. 1588 , qui est patrocinatus tyrannidem ; justum , et in- 
justum ad conventiones reduxit, vimque potentium jus in 
debiles appellavit. Omnes ideas a sensibus esse ; memoriam , 
ac imaginationem sensationes debiliores dixit Omnem ab 
bomine auferens spiritum, animam in motu partium , quam 
perceptionem sensationum dixit, reposuit. 

49. Ast novam philosophiae faciem , desinente saecu- 
lo XVII, dederunt lsaacus Newtonus, Lollius, Leibnitius. 
Primus natus in Anglia a, 1642. Galilaei doctrinis insistens, 
duas illas materiae universales leges reperit, inertiam, et 
attractionem. Deinde statuit, 1° non plures admittendas esse 
naturalium rerum causas, quam quae verae sunt, earumque 
phoeuomenis explicandis sufficiunt: 2.° effectuum naturalium 
ejusdem geueris easdem esse causas: 3“ qualitates corporum, 
quae intendi, et remitti nequeunt, et quae omnibus , in qui- 
bus experimenta instituere licet, corporibus competunt, pro 
corporum universorum qualitatibus haberi posse. Attractionis 
vim in planetis contemplans, systema Copernicanuin solido 
niti fundamento perbelle prospexit; molecularem affinita- 
tem chemicam expertus est; lucem esse igneas particulas a 

corporibus luminosis avulsas demonstravit, licet alii recen- 
tiores putent, lucem esse pboenonienon , quod oritur ex ae- 
there subtilissimo undique pervadente, atque a corporibus, 

3 uae luminosa dicuntur, excitato; dolorum causam, naturam, 
iversitatem repetitis experimentis explicavit. Totus in Mathe- 
sis, et Physicae studiis illustrandis, adeo naturae mirabilia su- 
spiciebat, ut specialissimam erga Deum venerationem pro op- 
portunitate praeseferret. Cujus vestigia sequens Boyleus ejus 
discipulus , cathedram instituit ad Deum , ejusque cultum 
defendendum destinatam, et Clarkius alter ejus discipulus, 
profundissimam existentiae, et attributorum Dei demonstra- 
tionem edidit 

50. Joannes vero Lollius in Anglia natus a. 1632. Logi- 
cae, et Metaphysicae praecipue operam dedit Opus ipse edi- 
dit de intellectu humano , in cujus primo libro innatarum 
idearum systema destruere conatur ; in secundo omnes ideas 
per sensationem, et reflexionem statuit; in tertio de idearum 
agit signis, quorum usum tum in explicandis ideis aliis, tum 
in memoriae illis revocandis, ut eis in ratiocinio utamur, de- 
monstrat ; in quarto de cognitionibus humanis loquitur , 
quarum gradus, extensionem, certitudinem, probabilitatem 
evolvit, erroresque patefacit. Deum demonstrat; ast ejus spi* 
rilualitati contradicit, cum de humanae animae spiritualitate 
dubitare visus est Nec recte sensit de humana libertate, nec 
de corporum existentia. Plurimum Lokio debent Logica , et 
Metapnysica , sed ipse plura menda commisit , vacua plura 
reliquit. Ejus sensismi philosophiam sectati sunt, eamque ad 
lualerialismum protraxerunt La Metrie, Cabanis, Helvetius, 
aliique. 

51. GotofredusGuillelmusLeibnitiusLipsiae ortus a. 1646. 
fuit summus mathematicus, summusque metaphysicus. Posuit 
duo principia: eadem res non potest esse simul, et non esse', 
et nihil existit sine ratione sufficienti existentiae suae. 
Juxta ipsum Deus ita praeordinavit status successivos corpo- 
ris, et animae, ut semper correspondentes essent, quod est 
systema harmoniae praestabilitae. Rationales animas cun- 
ctas in mundi exordio procreatas , atque suis involutas cor- 
pusculis in protoparentum visceribus inclusis docuit, quod 
est systema involutorum. Corporum elementa posuit simpli- 
cia , et monades , unitates , entelechias vocavit, vique dona- 
vit. Ipso docente , quaelibet monas vi sua repraesentat sibi 
universum per obscuras perceptiones. Quod, si aliqua monas 
acquirat dis tinctas perceptiones , quarum conscia sit, erit 

entelechia dominans, seu anima, qualis in brutis reperitur; 
rationalis vero, seu anima humana, si monas illa attingat co- 

( putionem veritatum necessariarum. Deum optimum fecisse 
mnc mundum- docuit, alias sine ratione sufficienti egisset. 
Arcana Religionis pluribus contra Baylium ostendit esse su- 
pra , et non contra rationem. Ijeibnitii systema acerrime sunt 
tuiti Wolfius, Bilfingerus, Baumeisterus , aliique plurimi. 

52. P. Baylius natus an. 1647, cum Leibnitio acerrime 
disputavit ($. 51.). Ipse modo huic, modo illi systemati fa- 
vet, nullumque constanter retinet; aliquando revelationem 
extollit, aliquando carpit; idea Dei utitur in excludenda 
corporum existentia , et humana libertate, et interiin atheis 
patrocinatur; scepticismum summis extollit laudibus , licet 
saepe dogmatizet. Usque adeo desipuit, ut manichaeorum 
principia defenderit. Dignus tamen Baylius, qui efferatur lau- 
dibus, ea tantum de causa, quia veterum placita cribraverit. 

53. Non silendum hic est de Spiuoza, qui philosophis 
accensetur. Natus Amstelodami a. 1642. ex Hebraeis parenti- 
bus , et postea desertor factus Christianae Religionis , quam 
luerat amplexatus, docuit unam esse in mundo substantiam, 
hancque esse Deum: spiritus vero, et corpora esse illius sub- 
stantiae modificationes. Systema hoc pautlieisticum , a Xeno- 
phane acceptum ($. 32.), atque geometrica methodo adorna- 
tum, Poiretus, Isaac Jaquelot, Wolfius, Gerdilius, mullique 
alii refutarunt 

54. Floruit etiam saeculo XVII. Odoardus Herbet , qui 
natus a. 1581. innatas ideas destruxit, atque cognitionum hu- 
manarum originem in quodam rationis instinctu posuit. Flo- 
ruit et Joannes Baptista Vicus, qui natus a. 1660. plura de 
Jure publico, de Logica, de Metaphysica meruit, licet a pau- 
cis intellectus. Quare non defuerunt, qui in ejus philosophia 
errores contineri dictitarunt Ceterum ipse sensum commu- 
nem pro criterio veritatis posuit. Ens verum, quod Deus est, 
esse infinitum posse , nosse, et velle ; hominem vero finitum 
posse, nosse, et velle statuit: Deum ex sensu communi, 
et ex idea Dei alias res deduxit; pluraque docuit, ex qui- 
bus Montesquieu , Gravina, Giannone, Filangieri , Geno- 
vesi , Pagano, aliique, suas eruerunt tlieorias. Floruit et 
Hugo Grotius, qui natus a. 1583, in suo jure belli et pa- 
cis multa praeclara statuit circa jus gentium, *ac fundamenta 
jecit naturae juris. Floruit Theopliilus Galeus, qui mortuus 
a. 1677. philosophiam in verbo. Dei scripto traditam esse do- 
cuit Floruit Bodulphus Cudwort natus a. 1621, qui eamdcm 

Galei sententiam tenuit, pluresque Platonis sententias pro- 
pugnavit. Floruit RiccardusCumberland natus a. 1632, qui ad 
destruendum ilobbesiauum systema, principium actuum hu- 
manorum benevolentiam statuit Floruit Joaunes Clericus na- 
tus a. 165?, qui Dei providentiam contra Bajlium defendit, at- 
que naturas plasticas Cudworti tuitus est. Floruit Petrus 
Daniel Huetius natus a. 1630, qui demonstrationem evange- 
licam, censuram philosophiae cartesianae, quaestiones alneta- 
nas edidit, summusque creditus est in qualibet scientiarum 
parte: ast auctoritatem extollens, humanamque rationem ex- 
tenuans , scepticismum ad vitam revocavit Floruit Samuel 
Puffeudor&us natus a. 1632 , qui jus naturae et gentium ex 
sociabilitate . uti Grotius etiam docuerat , deduxit, remota 
revelatione. Floruit Christianus Thomasius natus a. 1656, 
qui jus naturae ad praecepta negativa coercuit, atque ab amo- 
re officia deduxit, in quo eum sunt sequuti J. Gottr. Hein- 
necius, et Coccejus. Floruit Georgius Berheley , qui natus 
a. 168'i. idealismum instituit, corporumque existentiam du- 
biam reddidit; ast scientiae incrementis profuit per theoriam 
de visione , in qua Condillaco praelusit. 

55. Sed varias in classes dividamus philosophos , qui 
saeculum XVIII. ex parte, et inceptum saeculum aIX. illu- 
strarunt Floruerunt m Anglia Samuel Reimarus, qui natus 
a. 1 694. clare, et profunde de Logica, de Theologia, de bel- 
luarum instinctu disseruit; Golfredus Plowquet, qui natus 
a. 1716. Logicam ad simplicitatem reduxit, pluraque de me- 
taplivsicis ingeniose tractavit; Henricus Lambert, amicus 
lvautii, qui mortuus a. 1777. Logicam, et Metaphysicam ma- 
thematico rigore evolvit; David Harteley, qui natus a. 1704. 
Deum omnium naturae effectuum, et omnium humanarum 
actionum causam proclamavit, vimque intellectus ad nervo- 
rum vibrationem reduxit; David Hume, qui natus a. 1711. 
connexionem inter causam et effectum abstulit, licet liber- 
tatem hominis ea praecipue de causa negavit, quia omnis a- 
nimae determinatio a praecedentibus dependeat motivis: scien- 
tiam omnem ad quantitatum, et numerorum relationem, et 
ad factorum experientiam coarctavit : idealismum, cum Ber- 
heley corporum existentiam negans, revocavit : asseruitque 
nullo solido probari argumento Deum, providentiam , mira- 
cula, animae immortalitatem ; Thomas Reid, Jacobus Beattie, 
Jacobus Oswald, qui in Davidem Hume insurrexerunt; Riccar- 
dus Price, qui empirismum , et sensum moralem in meta- 
physica impugnavit; Henricus Home , et Adamus Ferguson, 

qui sensum communem propugnarunt; Adamus Smitb, qui 
sympathiam morum scientiae principium constabilivit. 

56. Ast de Tlioina Reid aliquid diductius est dicendum. 
Natus ipse a. 1704. et mortuus a. 17%. Glascovii scholam ere- 
xit, Scoticaeque philosophiae nomen dedit, medium iter 
ingressus inter Gallum empirismum, et Germanum ideaii- 
smum. Reid omnes animae facultates ad memoriam, sensatio- 
nem, imaginationem revocavit; primamque animae actionem 
in quodam naturali , et intuitivo judicio ex ipsius naturae 
suggestione derivato reposuit , hocque judicium sensum 
communem, quem constare ait aliquibus principiis, seu veri- 
tatibus demonstrabilibus, appellavit. Anima, juxta Reid, res 
externas percipit, et veluti eas aggreditur, quin opus sit, 
ut rerum imagines in ipsa repraesententur. Ipsum sunt se- 
quuti Jacobus Reattie mortuus a. 1803, Dugaldus Stewart 
mortuus a. 1828, Jacobus Oswald, Tiiomas Brovn. In Sco- 
tia floruerunt etiam Jeremias Bentham, qui utilitatem justi, 
iujustique matrem dixit; Georgius Combe, qui Craniologiam 
Gall professus est; Thomas Morgan, qui ideas morales a viri- 
bus physicis deduxit : omnes empirici. Alii cum Stewart Ma- 
chenzie amplexi sunt eclecticismum ; alii cum FlocUart a Dei 
idea incipientes, atque ad S. Scripturam provocantes supran - 
naturalistae sunt appellati. Iu Hibernia alii Scoticam scho- 
lam, alii empirismum sectantur. 

57. In Gallia, relictis Cartesio,et Malebranchio (t $.45.4 7.), 
Lolii i empirismo ($. 50.) praecipue adhaeserunt Montesquieu, 
Maupertius, Voltaire, Carolus Batteux , La Mettrie, Helve- 
tius ( nomina moribus, Religiouique infausta ). Hoc empi- 
rismi systema amplexa est Gallia potissimum Helvetii, Con- 
dillaci , ac Bonneti opera. Helvetius enim natus a. 1715. 
impudenter impius docuit, enimae facultates ad sensationem, 
et memoriam reduci, hancque esse debiliorem sensationem ; 
animam ad corporis organizationem coarcfans, ex varia corpo- 
ris organizatioue, et diversa educatione, diversam acquirendi 
ideas capacitatem deduxit ; omnem moralem scientiam ad uti- 
litatem restrinxit, hancque ex voluptate physica more Cyre- 
naico repetiit. Ipsum sequuti sunt auctor systematis natu- 
rae , Diaerot, d Alembert, Itousscau, Robinet, atque celeri 
Galli Euciclopedistae ; qui omnem philosophiam spreverunt, 
atque impudenter et temerarie de rebus ad mores, ad leges, 
ad Religionem spectantes egerunt. 

58. Stephanus Abbas de Condillac natus a. 1715. omnes 
et ipse animae facultates ad sensationem, quae in illas trans- 

formantur , reduxit , statuam supponens , cui modo unus , 
modo alter sensus detur, quibus facultates mentis pedetentim 
evolverentur. Abstractorum systematum amorem, ac proinde 
usum axiomatum, et propositionum generalium, quae adhi- 
beri possunt post cribratas ideas singulares , ex quibus illae 
enunciationes generales eruuntur, extirpare conatus est. Si- 
gnorum necessitatem ex eo praecipue repetiit, quod ipsorum 
vi mentis facultates exerceamus, ac conficiamus ratiocinia. Vi 
sermonis omnes scientias evolvi , quae omnes mathematico 
more tractari possunt, statuit Instinctum a belluis auferens, 
eruditas eas reddidit, quod postea placuit Darwin. Plura de 
corporum existentia, in tractatu de sensationibus contra Ber- 
kely, docuit; ast rem non integre confecit Materialismi ali- 
qui eum incusarunt ; sed ipsum purgarunt viri doctissimi, 
quos inter Cl. Laromiguiere. 

59. Carolus Bonnet natus a. 1720. physicarum rerum 
studiosissimus, Condillacum sequens, statuam cum ipso sup- 
posuit, eumque aliquo modo emendavit Animae activitatem 
m attentione, in Toluntate, aliisque facultatibus demonstra- 
vit; ast eas explicare conatus est cerebri fibrillis, corporisque 
actione ; atque libertatem spontaneitatis adprobaus , illam 
indifferentiae labefactavit In sua Palingenesia , in qua mor- 
tuorum resurrectionem explanare philosophice aggressus est, 
plus aequo peccavit 

60. Inter sensistas ideologos Destutt Tracy , qui natus 
est a. 1754. adnumeratur. Totum systema suum in Ideolo- 
giam, Grammaticam, Logicam, et in Tractatum de volunta- 
te est partitus. Ideologiam ad cogitationem, et hanc, et om- 
nes animae facultates, quas sensibili tatem, memoriam, judi- 
cium, voluntatem dixit, ad sensationem reduxit In Gramma- 
tica agit more Condillachiano de signis, quae sermonem com- 
ponunt. In Logica, scholasticam vapulans, sensationem pro 
prima certitudine posuit, vimque reflectendi pro criterio ve- 
ritatis statuit In tractatu de voluntate pro norma boni , et 
mali sympathiam constabilivit, atque de oeconomia publica 

egit, de qua elementares, et communissimas notiones evolvit. • 

Prolixum dicendi modum secutus, spiritualitatem, et liberta- 
tem animae suo systemate inficiatus est 

61. Fere eodem tempore prodiit opus Petri JoannisGeor- 
gii Cabanis mortui a. 1808. super relationem physici et mo- 
ralis in homine , qui Tracy a na placita tenens, animae liber- 
tatem inficiatus est; quia omnes ideas, et morales inclinatio- 
nes a costitutione physica, et a causis externis pendere ait; 

spiritualitatem voro, quia omnes animae actus ad sensationem, 
hancque ad sensibililatem physicam reduci clamitavit. Hoc 
materiale physiologicum systema sunt amplexi Lamarck, Ma-> 
gendie, Alibert, Adelon, Broussais ; impugnarunt veroBar- 
tex, Berard, Virey, Dufour. Ast reviviscere coepit opera do- 
ctoris Gall mortui Parisiis a. 1828, qui in suo systemate cra- 
niologo omnes animae facultates, omnes affectus, omnesque 
virtutes et vitia a diversis cerebri organis pendere crocitavit. 

62. Degernndus et ipse inter empiricos recensitus ; sed 
modestus, sobrius, accuratus, docuit, medium iter esse su- 
mendum, atque ideo ab experientia tum interna, tum externa 
ad renim cognitiones, et legitimas conclusiones esse tran- 
seundum. Ipsum sequuti sunt P. F. Lancelin , La Place , 
aliique. 

63. In Gallia extitere etiam philosophi suprarmaturali- 
st ae , qui divina nituntur auctoritate. Hujusmodi inter cete- 
ros fuere Bonaldus, et Franciscus Abbas De La Mennais, qui 
sensuum, rationisque testimonium extenuantes, revelationis 
uecessitatem plus aequo extulerunt. Juxta ipsos initio homini 
revelavit Deus quae ille scire debebat ; ast in plures errores 
postea prolapsi sunt homines. Ceterum, quoniam non om- 
nino ab eorum animis excessit primaeva revelatio, ideo te- 
nenda sunt quae communi consensione credit humanum ge- 
nus, sumentes systema partim a Reid ($. 56.) , partim a Jaco- 
bio (J. 68.), uti creditur. Et ut hoc conficeret Bonaldus, de- 
monstrare est nisus inutiles fuisse speculationes , contradi- 
ctionesque continuas , veterum , et recentium philosopho- 
rum circa physicam, scientiam morum, religionem , meta- 
phvsicam : atque linguam a Deo datam propugnavit , qua et 
ideae ordinis, et justitiae hominibus traditae sunt. De La Men- 
nais ulterius progressus omnia incerta dixit, gratuileque as- 
serta, ni auctoritate humani generis, sensuque communi ni- 
tamur. Pluribus adrisit hoc svstema, quod ad scepticismum 
adducere alii clamitarunt. Ast sensismus ex parte hoc modo 
confractus est. yuoad De La Mennais est notandum quoque, 
ipsum iu detestabiles prolapsum esse errores , atque eo deve- 
nisse dementiae abysso , ut humanitatis philosophus factus , 
Sansimouismum (quoad systematis, atque finis auctoris fun- 
damentum) procaciter propugnans, humanitatem veluti suum 
idoiutn reddiderit (V. Esquisse d’ une philosophie). 

6A Et ut omnia complectamur Gallorum philosophorum 
systemata, notamus eclecticismum esse sequutos non paucos 
eiicaa. 1811, 181/1. Inter ipsos adnumeraturLaromigniere, qui 
natus a. 1759. docuit contra Condillacum , seusibilitatem 

haud esse facultatem, ideoque sensationem non posse trans- 
formari in judicium, in ratiocinium, in aliasque animae fa- 
cultates. Sectati sunt eum Maine de Biran , qui mortuus 
a. 182 A. activitatem , unitatem , causa) itatem animae descri- 
bens, a perceptione est exorditus; RoyerCollard, qui a. 181 1, 
lectiones philosophicas dictans. Psychologiam a sensismo, et 
Ethicam ab utilitate removit; aliique plures. Inter recentiores 
vero eclecticos recensetur praecipue Victor Cousin, qui natus 
a. 1791. sensismum, et idealismum convellere satagens, sta- 
tuit, tres phoenomenorum ordines incoinscientiarepei iri, nempe 
sensibilium, voluntariorum, rationalium. Dein dixit, centrum 
sphaerae intellectualis esse in me suffultum conscientia; con- 
ditionem vero extra conscientiam positam , statuit esse seu- 
sibilitatern. Rationem dirigi docuit a legibus causa! itat is , 
et substantiae , quas ratio m se reperit. Rationem inde re- 
ferre sensationem ad proprietates objectivas , aptas ad ex- 
citandam ideam causalitatis , credidit. Ex hoc deduci sibi 
visum est ideam non me , seu naturae. Sed quoniam juxta 
ipsum ratio in exterioribus causis , quae mutabiles et con- 
tingentes sunt , non sistit ; ideo absolutum et universale , 
quod Deus est, illa quaerit. Ex quibus intulit , quemque 
hominem , qui conscientia non caret , cogi ad credendum 
Mundum, et Deum, ideoque atheismuin esse nomen sine 
idea. Omnes nostras cognitiones componere scientiam sub- 
jectivi primitivi , seu psychologiam: cognitiones vero ob- 
jectivas, quae existentia reales sunt, ontologiam constituere, 
ostendere conatus est. Scientias contingentes ait, quae primi- 
tivum logicum ; aut necessarias , quae nullum logicum an- 
tecedens habent Tria rationis elementa statuit, infinitum , fi- 
nitum, relationes ; quae epochas componunt; epocham nem- 
pe inspirationis , quae est epocha infiniti; reflexionis, quae 
est epocha finiti ; completae reflexionis , in qua infinitum a 
finito secernitur, et est epocha relationum. Prima epocha ic- 
ligionem, postremae philosophiam complectuntur , ut ipse 
ratus est. Ex quibus deducunt Cous in i adversarii, ipsum ex 
divina inspiratione eruere genesim humanarum cognitionum, 
humanam rationem cum divina confundere, scepticismum e- 
docere, atque in idealismum , fatalismum , pantheismum , 

3 uem summis laudibus in cursu historiae philosophiae prac- 
icat in Spinoza, esse delapsum. Ceterum ejus philosophia, 
quam deinde ipse vindicavit, per Angliam, Germaniam, Ita- 
liam pervasit. 

65. Verum ad sensum intimum , et ad sensum commu- 
nem Reid ($. 56.) denuo redierunt hisce transactis annis ex 
Gallis philosophis Thurat, Jouffroy, Damiron, Cardaillac, 
Dux de Broglio, Rossi in jure poenali; expulsis sensismo, 
idealismo, eclecticismo. Ceterum sensismum propugnarunt 
Toussaints, Comte, Alix, Gruyer, Torompert, aliique, qui 
sedulam Psychologiae, aut Cosmologiae, aut Genealogiae ope- 
ram navarunt Ad principium vero humanae perfectibilitatis 
recurrunt philosophi historici Beniaminus Constant, et Gui- 
zot , qui humanas societates in infinitum dicunt esse pro- 
gressuras in Religione, et in aliis ideis; quae omnia proinde 
veluti humana inventa in eorum systemate sunt censenda. 
Demum philosophi progressus hisce fere temporibus in Gal- 
1 ia visi sunt duce Claudio de S. Sirnon, qui omnia philosophica 
systemata spernentes, unam philosophiam syntheticam, univer- 
salem, socialem condere sunt conati, in qua statuerunt, omnia, 
ipsamque Religionem processuram esse ad universalem aequa- 
litatem, in qua summa erit perfectio inter homines, summus 
amor, Deo regente. In hoc systemate includi videntur Mate- 
rialismus, Deismus, Fatalismus, Pautheismus , Protestan- 
tismus, atque Anarchia, quae est regiminis confusio. (V. Gio- 

.. berti loc. cit. $. 45.). 

66. Ad Germanos philosophos transeamus. Floruerunt 
decimo octavo saeculo in Germania G. Georgius Sulzer, 
qui natus a. 1720. labores suos super aesthetica adhibuit, et 
eclecticismum est professus; G< Ber. Basedow, qui principia 
veritatis statuit felicitatem, sensum intimum, analogiam; He- 
braeus Moses Mendelssohn, qui plures inquisitiones aestheti- 
cas, et psychologicas fecit ; G. August. Ebehard, qui Leibnitii 
ideas revocavit ; Christophorus Mainers, qui cogitationis le- 
gem ex cerebri fibrillis, earumque motu frustra ostendit; Te- 
tens, qni Davidem Ilume impugnavit, atque Lockii doctri- 
nas ampliavit, quin in materialismuin incideret. 

67. Sed Emmanuelis liant Konisgsbergensis mortui 
a. 1804. doctrinam evolvamus. Ipse transcendentalem philoso- 
phiam, quam postea criticam vocavit, edidit; in qua docuit, 
omnes humanas cogitationes exoriri ab experientia, nullam- 
que sine ista consurgere in intellectu ideam; atque experien- 
tiam non causam, sed occasionem, qua anima suam exercet 
activitatem, dixit. Deinde in duplicem classem divisit omnes 
ideas, in cognitiones a priori , quas necessarias, et univer- 
sales declaravit; et cognitiones a posteriori , quas limitatas, 
peculiares, contingentes vocavit Quidquid vero in cognitio- 

«ibus necessarium, immutabile, et universale est, a priori , et 
subjectivum arbitratus est; quidquid autem accidentale, con- 
tingens, et mutabile est, a posteriori, et objectivum appel- 
lavit. Utrumque elementum cognitionum dixit. Juxta ip- 
sum anima a sensatione excitata objecta percipilexterna, quae 
ab animae virtute exhibentur , sensus enim suggerit elemen- 
tum contingens, veluti materiam , spiritus vero elementum 
necessarium, veluti formam, qua statim applicata materiae, 
objectorum peculiarium idea enascitur. Ob idearum multipli- 
citatem admisit formam multiplicem, et uuam adsensibilita- 
tem , alteram ad intellectum , tertiam ad rationem pertinere 
ait Sensibilitatis formam spatium pro sensu externo, tempus 
pro sensu interno vocavit. Intellectus formam appellavit quan- 
titatem, qualitatem, relationem, modalitatem, quarum una- 
quaeque tres gradus concludit; nam quantitas complecti- 
tur unitatem, pluralitatem, generalitatem\ qualitas inclu- 
dit realitatem, negationem, limitationem ; modalitas deni- 

f ue continet possibilitatem , existentiam , necessitatem. 

ormam ralionis demum dixit Ego , Jfundus, Deus. Ilasce 
septemdecim formas omnium cognitionum humanarum exor- 
dia explanare est gloriatus. Sed nane philosophandi rationem 
continere egoismum, idealismum, sceptiscismum, pautheis- 
mum plures ostendere conati sunt Kantii adversarii. 

68. Praecipue liantium insectati sunt in Germania Moses 
Mendelssohn, Staraann, Iacobius, Eberhard, Feder, Platner, 
Meiners, Uerder, multique alii. Verum ejus sectatores fuerunt 
acerrimi I. Scliulz, Schiuid , G Leon Bcinltold, Salomon Mai - 
inon, loannes Neeb, Iacobus Fries, aliique quam plurimi. Quod 
lieic negari nequit, illud est, nempe kantianam philosophiam 
plures clarissimos viros ad eclecticam philosophandi rationem 
reduxisse, pluraque ingenia excitasse ad excolendam Logicam, 
Metaplijsicam, Ethicam, Theologiam, jEstheticam, relicto em- 
pirismo. Kantii systema prae ceteris amplexus est I. Gotllieb 
Fichte, mortuus Berlini, a. 18 M; qui tamen, novae pliiloso- 

S liiae auctor deinde factus, docuit, humanam animam qua- 
am activitate donari, ac sui ipsius existentiam ponere, statim 
ac eam cogitando intuetur. Sed anima nequit proprium ego no- 
scere, neque statuere, quin simul percipiat quod reperitur 
extra proprium ego, quodque est non ego. Hoc non ego spi- 
ritus hominis contuens, statim illud ponit sua ipsa activitate. 
Quare ego est absoluta activitas, productum ab ego est quid- 
quid extra ipsum ego existit; uno verbo, ego est subjectum : ; 
objectum, est ens absolutum et independens, est creator Dei, 

et mundi. En idealismuin, et pautheismum ! Ea mysterium, 
quo mysteria solvere conatus est Fidite ! Sequitur Fridericus 
(■uilleluius Iosephus Schelliug natus a. 1775, qui Berliai pro- 
fessor a Fichte aliquo pacto recessit. Docuit siquidem, expro - 
prio ego et non ego unum ens fieri, quod absolutum sit, et 
illimitatum, atque sic ex objectivo et subjectivo , ex esse et 
noscere , ex ideali et reali unum hoc absolutum efTormans, 
systema confecit identitatis absolutae , quod idealismuiu , 
pautlieismum, aulhotheismum complectitur. 

fi9. Fridericus Heuricus Jacobi, Fridericus Krappeu, 
Cajetanus de Weiller, Jacobus Salet, spretis recensitis Ivanlii, 
Ficbtii, Schellingii systematibus, docuerunt, Deum, provi- 
dentiam, libertatem, immortalitatem, mortalitatem, omniaque, 
•piae sunt supra sensus, ex sensu intimo revelari, qui nomen 
rationis recepit, philosophiam sensus interni, seu fidei ef- 
formantes. Verum Gott. Ilenricus Schulze, quem in concepto- 
rum opere est sequutus Joannes Fridericus Ilerbart, docuit, 
originem cognitionis humanae esse non posse nostrae cogni- 
tionis objectum , sufficiensque veritatis criterium iuficiatus 
est, scepticismo novam viain aperiens. Demum Georgius Gu- 
illehnus Fridericus Ilegel, conatus conciliare Fichte, et Schel- 
ling, magno verborum apparatu, et obscuritate, idealismuin 
absolutum statuit in Logica, in Metaphysica, in Ethica. Sed 
haec de Germanicis sufficiunt, de quibus legendus est Ten- 
nemann in suo Manuali Historiae Philosophiae. 

70. Ad Italiam nostram properemus necesse est , quae 
post Galilaeum ($. £3.) plurimos peperit philosophos, eosque 
praestantissimos. Recensentur inter empiricos temperatos Li- 
cetus Genuensis, qui Aristoteli adhaerens, in pluribus eum 
reliquit; Thoraas Campanella ($. b2.), qui Aristotelis jugum 
excutiens, pleraque in metaphysicis excogitans, fuit causa 
inceptae instaurationis; Joannes Baptista Porta, qui Lavaler, 
etGall praecessit in libro de humana physiognomia ; Petrus 
Sarpi, dictus F. Paulus, qui in arte bene cogitandi sensa- 
tionem ah objecto secernit, et sensus nullo in casu fallaces 
arbitratus est ; Josephus Polizi Siculus Platiensis, qui plu- 
ribus peripateticis opinionibus vitam restituit ; Angelus An- 
drioli , qui empirismo rationalismum copulavit ; Laurentius 
Magalotti, Guidus Grandi, P. Ceva, M. Aurelius Severino Ca- 
laber, Martenio, Nicolaus Spedalieri , Ansaldtts Grimaldi , 
Longanus, Spagnius, Muratorius, Antonius Genuensis, Bal- 
dinottus , P. Soave , qui lokianas doctrinas commendarunt, 
illustrarunt, propagarunt. De Antonio Genuensi nato a. 1712. 

notamus, instauratorem philosophiae fuisse iu Italia, sum- 
moque acumiue de Logica, de Metaphysica, de Theologia, de 
Ethica, de commercio scripsisse, optimeque mei u isse. His 
accensendi sunt etiam Sarti, Tettonio, Pavesi, Josephus Capo- 
casale, Briganti, qui omnes einpirismum professi sunt, prae- 
cipue cuiu opera Condillaci, atque Deslutt Tracy ad Italo- 
rum manus pervenerint; praesertim vero cum Tracyana phi- 
losophia omuibus communit evaserit opera Equitis Compa- 
gnoni, qui eam in italicum idioma vertit ($§. 58. 60.). 

71. Melcbior Gioja Placentinus inter empiricos etiam 
recensetur. Ipse mortuus Mediolani a. 1829. ad lacta continuo 
provocans, ideologiam physicae, scientiam moralem voluptati 
aliquo pacto subjecit, impugnatus proinde ab Antonio Ser- 
bati Rosmini in opere: Breve esposizione della Filosqfia di 
Melchior Gioja. Ceterum negandum non est, Melchiorem 
Gioja maxime meruisse de philosophia , quam communem, 
practicam, socialem , mullisque suffultam eruditionibus fecit. 

72. Joauues Dominicus Romagnosi mortuus Mediolani 
a. 1825. cum Gioja patriam, educationem, studium, syste- 
ma , ingenii famam habuit communia. Nomine clarus ob Ge- 
nesim Juris Poenalis , et Introductionem ad studium juris 
publici universalis , plura edidit opera philosophica, in qui- 
bus docuit, ab experientia tum interna tum externa esse in- 
cipiendum; ideas a sensatione conjuncta cum oppositione ego 
cum objectis externis derivare; nullas dari proinde ideas iu, 
natas ; proprio ego competere noscere , velle , exequi ; crite- 
liutn veritatis reponi in principio contradictionis; mentem 
humauam a mundo exteriori au interiorem continuo proce- 
dere, ac iu prima aetate ratiocinari phantasia, in secunda 
imitatione, in tertia comparatione, in quarta logica indu- 
ctione; animae spiritualitatein a sentiendo oie, uti una et in- 
dividua substantia, corpora vero ex pluralitate substantia- 
rum, atque ex oppositione pboenomenoium cumme iuielligi; 
principium scientiae moralis constitui in ordine perfectio- 
nis, qui respicit proprium commodum , quod est centrum 
humanarum inclinationum , utilitatem , quae est finis scien- 
tiarum, et artium, felicitatem , quae est effectus relationum 
constituentium leges naturae. 

73. Laliebasque, qui creditur Paschalis Eciues Borei! i , 
einpirismum secutus, vitia systematum philosophicorum no- 
tans, philosophicorum vocabulorum anaiysim suscepit, co- 
gitationis theoriam ad eccitabilitatem in genere, et in specie 
ad sensationem, judicium, voluntatem reduxit; ideam cum 

perfectione confudit; judicia varia deinde cribravit , ratioci- 
nii naturam evolvit; voluntatis actus ad praelationis judi- 
cium retulit; atque linguae praecipue italicae etymologias 
philosophice investigavit. 

7L G T. Mamianus della Rovere opinionum philoso- 
phicarum pugnam a methodi abusu derivat, criterii certitu- 
dinem in intimo sensu, et sensu communi reponit, ac in 
principio contradictionis ; atque in hoc Reid , et Cousin di- 
scipulus videtur. 

75. Neque hic tacendi sunt, qui empirismum in aliis 
scientiis professi sunt, uti Cicognara, Deifico, Pasquali, Ve- 
nanzio, Visconti, aliique in jEsthetica; Ferrarese, de Painphi- 
lis, Rossetti in arbore genealogico scientiarum ; Pasetti , To- 
maseo, Ascarotti, Moscatelli, Merucci, aiiique in Pedagogia. 

76. Contra empiricum systema scripserunt Palmerius Si- 
culus, qui Freretum refutavit; Carli, qui Rousseavium ag- 

S :ssus est; Gerdilius, Falletti, Draghetti , qui Lochium , et 
ndillacum impugnarunt; et qui Cartesium sequuti sunt, 
nempe Thomas Cornelius Cosentinus, Michael Angelus Far- 
della Drepanensis, Alphonsus Borelli, Valentiuus Alberti, 
Fortunatus a Brixia, Antouius de Martiis. 

77. Rationalismum vero plures ex Italia philosophi se- 
quuti sunt Inter ipsos eminet Abbas Antonius Serbati-Ros- 
mini, qui ideam entis innatam dixit, ratus, illam nullo me- 
dio acquiri posse, eamque donari immutabilitate, et aeterni- 
tate, quia hisce dotibus donatur metaphysica rerum essentia, 
atque interna possibilitas. Ex quo intulit, ideam entis esse 
prunam veritatem , ultimam cognitionum rationem, formale 
certitudiuis criterium, ad quain omnes veritates reducuntur. 
In qualibet cognitione porro duplex posuit elementum, alte- 
rum formale, sive entis ideam ; alterum materiale , sive sen- 
sum fundamentalem. In anima tria posuit priucipia, sensibi - 
lit at em , intelligentiam , voluntatem , in quibus aliae con- 
cluduntur a philosophis recensitae facultates. Sensibilitatem 
aliam spiritualem , quae intellectualis , vel moralis est ; aliam 
physicam , ad quam phantasia reducitur, diciL Iu qualibet 
sensatione cognovit perceptionem sensitivam , vel corpo- 
ream , et intellectualem , quae rei cognitio est , quaeque est 
interna , et externa ; in qua judicium instinctivum , vel re- 
flexum esse potest. Judicium instinctivum ad intellectum, re- 
flexum ad rationem pertinere ait. Ideam entis contemplatus 
est sub triplici respectu , ideali , reali , atque morali. Quae 
hucusque dicta sunt ideale ens respiciunt ; de reali entis 


Digitized by Googl 



33 

forma se dicturam spopondit in Ontologia, quae nondum lu- 
cem prospexit ; morale ens demum primum morale princi- 
pium dixit, sine cujus idea universali principia relicjua mo- 
ralia, et conclusione» minime intelliguntur. Huic triplici entis 
ideae omnes cognitiones tribuit Rosmini, qui examine insti- 
tuto, ex desiderio felicitatis ultimo Dei existentiam demon- 
strare credidit; atque educationem in assimilaudo boni inis 
spiritu rerum ordini extra ipsum positarum , et non vicever- 
sa, constabilire est conatus. Insectati sunt Rosmini praeser- 
tim Comes Terentius Mamiani, et Vincentius Gioberti , qui 
illum incusarunt idealismi, nomiualismi, scepticismi , pan- 
tlieismi, ratioualismi Theologici. Sed illum sunt sequuti Re- 
ceveur, Joannes Maggi, Josephus Bianchetti, Cajetanus Lus- 
verti , aliique , atque praecipue D. Ceresa, qui posuit cogni- 
tionis principium in subjeclioitate , quae objec.tioitatem ela- 
borat. , et cujus gradus sunt voluntas, ideae, conscientia, ju- 
dicia a priori , affectus. 

78. Neque defuerunt, aut desunt, qui in Italia supranna- 
turalismum amplexati sunt, quique, dejecta ratione, ad revela- 
tionem provocant, uti Vincentius Palmieri, Alexander Man- 
zoni in sua Morale Cattolica , Marcus Mastrofini, Olivieri, 
Albertini, Caesar Cantii, Michael Parma, Antonius Riccar- 
di , P. Joachim Ventura, qui ad sensum communem recur- 
rens Theologiam cum Philosophia sociare molitus est, qui- 
que magno conamine ad sapientiae Christianae fontes revoca- 
re philosophiam laudabiliter est conatus. Ast hoc systema 
praecipue tuitus est Vincentius Gioberti, qui suam discepta- 
tionem philosophicam ab infinito Ente creatore exorditur, et 
ad creaturas descendit. Principium contradictionis, et ratio- 
nis sufficientis, ex quibus secundaria principia dimanant, 
aperte profitetur. Utrumque in qualibet posuit notione, quia 
in qualibet idea, vel judicio, vel ratiocinio duplex se prodit 
elementum ; nempe necessarium , quod ab ente exhibetur, et 
ad principium contradictionis reducitur; et contingens , 
quod a primo reflexionis actu explicatur, et ad rationis suffi- 
cientis principium refertur. Statuto dein principio, quod ens 
creat existens (entis vero nomine intelligit substantiam 
creantem; omniaque ex nihilo educentem ), ad humanarum 
cognitionum ordinem explicandum progreditur. Deum libere 
creantem homo intuetur, coelum, et terram, et statim homo 
has confitetur veritates. Posthac homo rerum possibilitatem, 
ideas generales, atque ex idea Dei creantis corporum ideas 
percipit Tres in anima potentias posuit; rationem , quae vim 
Toh. I. 3 

supernaturalem concludit, cuique respondet voluntas ; sensi - 
bilitatem internam et externam $ superintelligtntiam. Du- 
plicem quoque distinguit reflexionem; ontologicam , quae 
objectum , et subjectum contemplatur; et psychologicam , 
quae conscieqtiam complectitur. Illis animae facultatibus 
omnes produci ideas asseruit, et ab illis surgere facultatem 
superintelligibilem , quae res contingentes, et alias veritates 
rationales, et naturales homo prospicit; et facultatem super- 
naturalem i, quae est mera hominis conscientia suadens, esse 
aliquid, quod attingere nequit naturalis virtus. 

79. Ast Laurentius Martini, in Storia della Filosofia , 
Bosmiui, Mamiani, Gioberti doctrinam censoriis virgulis si- 
gnavit; atque plures ideas, pluresque tendentias ingenitas 
admittens, a vitae exordio nonnulla, nedum possibilia , sed 
et praesentia et determinata, animo praedicavit. Ex ingenitis 
vero ideis, quas sequuntur universales abslractione efforma- 
tae, sensum moralem, quo malum, et bonum respicitur, alte- 
rumque ab altero secernitur, et nexum intelligibilis cum sen- 
sibili, animam nostram eruere, dictitavit. Deinde statuit, ex 
tendeutiis innatis surgere moralem instinctum, quo homo ad 
bonum inclinatur; uti movetur ad incoguila objecta ab instin- 
ctu phjsico. Falsum proinde arbitratus est axioma, nihil vo- 
litum quin praecognitum , cum homo ante rationis usum ad 
quaedam moralia opera determinetur. Ex quibus conclusit, 
legis aeternae argumenta esse illas tendentias cum ingenita 
legis idea counexas , divinamque esse conclamandam illam 
lucem, qua anima cujusque classis veritates intuetur. Hucus- 
que Martini. 

80. Ast ecjecticam philosophandi rationem , mulli hi- 
sce temporibus suut amplexi , uti Corsini, Gorini, Scarella, 
Jannelli, et in legislatione forsan Filangieri et Paganus. lu- 
ter ipsos tamen hac aetate praestat Paschalis Galluppi, qui, 
pluribus editis philosophicis libris, in quibus rationalismus, 
scepticismus, empirismus, idealismus convelluntur, docuit, 
conscientiam , seu sensum intimum esse principium inde- 
monstrabile , ex quo omnes oriuntur humanae cognitioues. 
Siquidem, ait ipse, quisque sentit proprium ego , ejusque 
modificationes ab alio productas. Ex quo subjecti modificati, 
et modificantis ideae deducuntur. Subjectum modificatum, ut- 
pote quia percipit, judicat, ratiocinatur, logice unum sim- 
plex, et spirituale dicit; uti compositum subjectum modifi- 
cans, cujus impressiones modificatum sentit. Ex hoc princi- 
pio et aliae eruuntur coguitioues. Ideas abstractas, et univer- 

sales sua vi animam efficere ; sensibilitatem internam, et ex- 
ternam esse; innatas ideas haud existere; rerum essentias esse 
impervias; rectam rationem esse principium moralis scien- 
tiae, demonstrat Facultates elementares an imae appellat con- 
scientiam , sensibilitatem , imaginationem , analysiin , syn- 
thesira, desiderium, voluntatem. Videantur ejus libri mulla 
sapientia repleti. 

81. Non est hic praetereundus Petrus Tamburini Bri- 
xiensis, qui Hobbesiura, Condiliacum, Kantium impugna- 
vit ; amorem proprium, utilitatem , voluptatem a rebus mo- 
ralibus depulit; obligationem in perfectibil itate , quae inni- 
titur natura humana, sensu communi, ordine, legibusque 
naturae, reposuit. Galluppi , et Tamburini doctrinas sectati 
sunt Tedeschi, Zanledeschi, Bicci, Bivato, Devincenzi, Ric- 
cobelli, Mancino, fialthassar Poli, aliique. 

82. Consulto omisimus alias Europae gentes; nam in 
Hispania, et Lusitauia adhuc excoluntur Lollius et Condil- 
lacus ; in Belgio , Suevia , Russia, Dania, Polonia , Ran- 
tio et Schelliughio adhaerent Ast hic praetereunda haud sunt 
nomina eorum, qui in Europa ob praeclara inventa fama cla- 
ruerunt Aliquos laudavimus (§§. 41. 43. 44. 49.). Keplerus 
Teutonus vim centrifugam in corporibus per orbitam cir- 
cumductis detexit; solem attractione donari animadvertit; 
complura de genuinis causis motuum periodicorum orbium 
coelestium, ac de legibus, quas planetae sequuntur in excur- 
renda orbita sua, invenit; mundi harmoniam, cometas, do- 
liorum , vinariorumque stereometriam disquisivit Consue- 
tudine conjunctissimus Replero erat Tycho Brabe ex Da- 
nia, qui astronomiam novo ditavit systemate, quo statuit, 
in totius universi centro esse tellurem immotam, quam, ipso 
docente, primum lunae orbita, postmoduin illa solis, tandem 
orbita fixarum circumambit. Credidit quoque Tycho mercu- 
rium , et venerem circa solem , sed ceteros planetas circa so- 
lem, et tellurem moveri. Ilauxb&e, Grey, Du-Fay, Nollet, Mu- 
schembroeh, utentes machinis pneumatica, et electrica elabora- 
tis ab Othone Guerrike, ac a lloberto Boy le perfectis, aereome- 
Iriam , atque pyrothecniam illustrarunt. Aeris elaterii agnita 
causa, atque ad calculum deductis , quae ad ejus proprietates 
spectant , Hirnicius hygroinetriam , Dubellius baromelriam , 
Fahrenheit thermometriam ampliarunt, aut compleverunt. 
Franhlin,et Beccaria, contuentes, electricum fluidum cum igne 
elementari pergrandem habere affinitatem , recte intulerunt, 
electricum non esse aerem, non aetherem, non subtilissimam 

Cartesii materiam, non Gassendi atomos, sed esse speciale flui- 
dum per omnia ubique diffusum, ex quo electrica phoenome- 
na explanare licet. Comperta sic electrici natura et virtute, 
Franklin excogitavit cervum volantem , quo electricum at- 
mosphaericum dignoscitur; atque inde inventum est para- 
fulmen , quo fulmen a turribus, domibusque propulsatur; 
quadratum magicum substitutum phyalae Leydensi\ tabula 
fulminans Beccariae, aliaque innumera. Galvani, et Volta ma- 
gneticam virtutem in electrico fluido reperierunt; atque exco- 
gitaverunt electrometrum , eleclrophorum , pilam , appara- 
tus Galvanicos . quibus aquae deconipositio obtinetur, et 
electro - magnetismus evolvitur. Prjestel primus cognovit 
gas oxigenum ; Scheele caloricum radians ; Lavoisier combu- 
stionis theoriam. Cognita porro aquae genesi ex oxigeno, et 
hydrogeno; aeris vero ex gas multiplici, prodierunt hygome - 
trum Nolleti, hydrometrum Vilke, electrometrum ejusdem 
a Tiberio Cavatio perfectum , Calorimetrum De La Place , 
thermoscopium Bumfurd, aereometrum Fahrentiw, gravime- 
trum Nikolson, pilae siccae Zamboni, quae scintillam unius 
pollicis, et succussionem causal^eleclromotor Patris Bessii, mi- 
rabilis phyala Leydensis Marianini, quae ex semetipsa one- 
ratur, machina electrica recens ftlenici, aliaque plurima. 

83. Ex dictis in hac quarta epocha consequitur, philo- 
sophos, qui studio operam post instaurationem dederunt, 
fuisse 1* aut empiricos, qui nituntur experientia interna, 
et externa ; 2." aut sensistas, qui ex una sensatione cognitio- 
nes deducunt ; 3.° aut materialistas , qui corporis organiza- 
tione suffulciuntur; h.° aut rational istas , qui rationem hu- 
manam ad cognoscenda rerum principia , et essentias aptam 
supponunt* 5. 4 aut spiritualisias, qui tum spiritus, tum ma- 
teriae vires admittunt; 6.° aut aprioristas, qui ingenitas ideas 
et judicia a priori profitentur; 7." aut ideaiistas , qui ideis 
dumtaxat nituntur subjecti, vel objecti, vel utriusque; 8.° aut 
realistas, qui ex rebus existentibus sumunt initium; 9.° aut 
suprannaturalistas, qui ad principium divinum recurrunt ; 10° 
aut mysticos, qui exordium ab incerta inspiratione sumuut;11.° 
aut ecleticos, qui colligunt, quae meliora in aliis viden- 
tur; 12.° aut syncreticos, qui colligunt etiam , quae opposita 
sunt, unumque conficiunt systema; 13.° aut dogmatistas, qui 
certam supponunt cognitionem philosophicam ratione , aut 
divina auctoritate suffultam; 1 4.* aut scepticos, qui dubitant 
fere de omnibus; 15.° aut nihilistas, qui impossibilem arbi- 
trantur cognitionem philosophicam. Ceterum haec systemata 

brevius reduci possunt ad inaterialismum, idealismitm, ecle- 
clicismum, suprannaturalismum ; et facili negotio duo ex 
ipsis ia unum coufluere possunt; quia ex. gr. erapirismus, 
et ratioualisinus possunt iuter se minime pugnare. 

84. Illud quoque ex historia philosophorum italorum 
inleliigitur , quod philosophia in Italia sit praecipue empi- 
rica rationalis, abhorrens simul ab idealismo , et sensismo ; 
sit eclectica, quoniam non sectas caeco impetu sequitur , sed 
veritatem, ubicumque inveniat, recipit; sit dogmatica, omuein 
aufugiens scepticismura ; sit simul theoretica , et prartica , 
quia intellectum colit, et mores componit. Speramus iule- 
rim , labores italorum communi utilitati fructus uberiores 
progenituros esse, praesertim quia Germani, Augli , Galli, 
modo huc, modo illuc se movent, palaestramque vacuam 
derelinquere videutur. Speramus , tandem perventurum ad 
ultimam iustaurationem, atque unam elformaturam esse phi- 
losophiam, quae Europea sit, quaeque cum Christi religione 
amice conspiret. 

85. Qui plura cupit de veteris, recentisque philoso- 
phiae cultoribus, eorumque systematibus , adeat Plutarchum 
De placitis philosophorum , Diogenem Laeitiuui De vitis 
phi losophorum , Steucum De perenni philosophia , Des Lan» 
des Uistoire critique de la philosophie , Glierardum Wos- 
sium De philosophia , et philosophorum sectis , Staulejum 
in Historia philosophica , Bruckerum in Historia criti- 
ca philosophica , Appianum Buouafede in Storia cTogni 
filosofia , et restauratione d'ogni filosofia , Alojsium Bo- 
nelli in Disquisitione historica praecipuorum philoso- 
phiae systematum , Guillelmum Tennemann in suo Manuale 
della storia della Filosofia con note e supplementi dei 
pro/. Giandomenico Romagnosi , e Baldassarre Poli , S. Got- 
tlieb Buble in Storia della ragione filosofica , Degeren- 
dum in Storia comparata dei sistemi della filosofia , 
aliosque. Relictis iis , qui de historia speciali philosophiae 
penes varias nationes egerunt ; circa italicae philosophiae hi- 
storiam legendi sunt Tiraboschi in Storia della leltera- 
tura italiana , quam Lombardi continuavit; Corniani Sui 
secoli della letteratura Italiana , quam auxerunt Ugoni, 
et Ficozzi ; Ioannes M. Mazzucclielli, P. Audies, Gingueni 
Sui 1' origine e sui progresso delF Italiana letteratura , Ab- 
bas Bettinelli in nisorgimento d~ Italia , Paschalis Gallup- 

F ii in Saggio filosofico , e Lettere filosofiche , celerique ita— 
ici scriptores, qui passim, vel diffuse, praesertim a Daute 
Aligheno , de scientiis, et artibus italice egerunt, 

DE PHILOSOPHIA RATIONALI 

— I —M I O « 

ANTELOQUIUM 


86. Jam vidimus ( $. 1.), philosophiam definiri a Tullio 
scientiam rerum divinarum , humanarumque , er causarum , 
quibus hae res continentur. Scientia enim est philosophia , 
non quasi nempe illa vox veritatum complexum exprimat, 
sed quatenus indicat cognitionem objectorum , quae intel- 
lectus hominis clare, evidenterque conspicit. Scientiam pro- 
inde veritatis , cognitionem veri et boni , scientiam rerum 
omnium persaepe veteres quamplures philosophiam voca- 
runt Scientiam vero humana ratio consequitur aut extem- 

C lo conspiciens idearum convenientiam , vel pugnam , vix 
abita earum collatione ; aut illam idearum convenientiam, 
vel pugnam subsidio tertiae cujusdam ideae, vel uti quodam 
lumine, respiciens. Prima scientia intuitiva , altera discur- 
siva dicitur; illa respicit judicia, quae donantur immediata 
evidentia; haec vero complectitur judicia, quorum idearum 
relatio non illico, vel ooscure videtur, et demonstrativa 
quoque vocatur. 

87. Verba, quae in definitione sequuntur, respiciunt 
objecta, circa quae versatur philosophia, quaeque tantum 
naturalis rationis ductu cognosci possunt Verum horum obje- 
ctorum quaedam naturali animae virtuti, quaedam vero sen- 
suum ministerio subjiciuntur. Illa rationalem philosophiam, 
haec vero empiricam constituunt. Philosophia rationalis 
complectitur Logicam, Metaphislcam , Ideologiam , quae mo- 
do usitato in scholis vocabulo philosophia tautum dicun- 
tur. Philosophia empirica continet Physicam, Chemiam, Hi- 
storiam Naturalem, Medicinam , et alia. De illa est hic di-> 
cendi locus. 

PARS PRIMA 

SEU 

DE LOGICA 

88. Logica, quae a graeca voce oritur, rationem , aut 
Sermonem exprimente, rationatrix , et sermocinatrix est. 
Illa mentis operationes in veritatis inquisitione moderatur} 
haec vero tradit rtiedia, quibus veritas detecta aliis monstra- 
tur. Quare Logica recte definitur scientia veritatis inqui- 
rendae , et inventae manifestandae. 

89. Hominem ad verum percipiendum , ipsa naftara im- 
pellente , duci , intimus testatur sensus. Et reapse aliqui 
sunt, qui sibi relicti, nulloque edocti praecentore, judicia, 
et ratiocinia adeo recte conuciunt, iit veritatem quaesitam 
Saepe assequantur. Haec vis, aut dispositio mentis huma- 
nae, quae major , minorve est , pro intellectus cujiisqiie acu- 
mine, logica natiiralis dici potest, quae ita botro sensu , seu 
in quadam mentis Sagacitate naturali reponi potest Ast saepg 
homines lumine naturae tantum ducti, nulloque suffiilt! du- 
ce, verum prd falso amplectuntur, uti Ixion nubem prO Iu- 
nione. Hinc necessitas orta est Logicae Artificialis , a nobis 
definitae (J. 88.), quae praeceptis suis suppleret rationis, seu 
Logicae naturalis insufficientiae. Artificialis proinde Logica 
congruis, electisque institutis mentem dirigit; naturalis au- 
tem una nititur rationis virtute. Naturalis Logica artifitiali 
est difficilior, quia illam propria experientia quisque com- 
parat; est angustior, quia nemo omnia praecepta hucUsque 
detecta sibi relictus invenire potest ; est fallaciof , qtaia sine 
duce facilis est in errorem casus. Ex quibus intelJigitur , Lo- 
gicae objectura esse omnes actiones , quibus hUmana ratio 
veritatem attingere enititur. Igitur Logica haud complectitur 
Illas rationis actiones, quas moderandi Ethicae officium est. 

90. Logicam hanc in tres partimur sectiones quarum 
prima de animae multiplici actione, Sectanda de methodo, 
tertia de veritate agit. Illud heid monemus, nempe, nos pro- 
miscue accepturos vocabula rationis , mentis , intellectus , 
animis animae , quae in Ideologia speculativa enucleabuntur. 

8 3 Q 3 2 f> 2. 

DE ANIMAE HUMANAE ACTIONIBUS 

91. De animae humanae actionibus in primis agemus, 
ut postea ex his ad ejus facultates, et a facultatibus ad ejus 
naturam ascendamus, ut sic a cognitis ad ignota proceda- 
mus. Iam vero meus humana vel rem sine affirmatione, aut 
uegatione intuetur, et percipere dicitur ; vel de eodem su- 
bjecto aliquod affirmat, negatve attributum, et dicitur judi- 
care ; vel relationem subjecti cum attributo subsidio tertiae 
ideae dignoscit, et ratiocinari dicitur. Percipit , qui in 
rosa odorem attingit ; judicat , qui affirmat, negatve odorem 
esse rosae; ratiocinatur , qui alii Horis odore utitur, ut 
hujus rosae odorem inferat. Primus mentis actus simplex per- 
ceptio , alter judicium , tertius ratiocinium nuncupatur. In 
hac itaque sectione agemus de simplici perceptione , de ju- 
dicio , de ratiocinio. Et quoniam sermocinatrix Logica cum 
rationatrice copulatur ( J. 88. ) ; ideo de illa quoque disseren- 
tes, de terminis, de propositionibus, de argumentatione, to- 
tidem adnexis capitibus , loquemur. 

CAPUT PRIMUM 

DE SIMPLICI PERCEPTIONE 


92. Perceptio est simplex mentis intuitus absque af- 
firmatione, vel negatione ( $. 91. ). Idea vero, quae.ex graeca 
voce, quae speciem significat, emanat, est quidquid in mente 
versatur immediate post rem perceptam. Quare perceptio 
est mentis actio, idea vero ejusdem actionis terminus, licet 
una sine altera esse nequeat. Idea semper judicium probabi- 
liter includit, quia illa rem existentem supponit, et haec 
res ideam entis , quod rem et possibilitatem complectitur, 
uti docet Rosminius. Deinde inter ideam , et notionem di- 
stinguunt aliqui, dicentes, illam objectum corporeum , istam 
vero materia expoliatum supponere; ex. gr. idea ovis, no- 
tio justitiae. 

93. In qualibet idea sunt consideranda, l.° subjectum, 
sive principium, a quo illa cuditur ; 2.° objectum , quod illa 

exhibet; 3.° nftodus , quo illa objfectum repraesentat; A. 0 me- 
dium , quo subjectum conspicit objectum a se distinctum. 
Quare de ideis hic agendum est , prout hisce sub respecti- 
busaccipiuntur. 


ARTICULUS PRIMUS 

SE IDEIS QUOAD SUBJECTUS IHSPECTIS 

9A. Ideasomnes in primis vel virtute sibi ingenita mens 
humana conficit, et acquisitae dicuntur ; vel homo ab suae 
existentiae initio menti suae infusas ab auctore naturae rece- 
pit, et innatae appellantur. Utrum ideae existant innatae , 
m Ideologia speculativa disputabitur. Acquisitae ideae ad- 
ventitiae dicuntur, si eas mens nostra, velut causa efficiens, 
sensuum ministerio eas cudit. Idea montis adventitia , idea 
centauri factitia est. Istae ideae factitiae ab anima cudun- 
tur vel similitudine , uti si ex acquisita idea turris alias ima- 
ginatur turres; vel associatione , si nempe ex pluribus ideis 
sibi acquisitis unius compositi ideam sibi effingit, uti idea 
monstri horatiani initio artis Poeticae descripti ; vel ratio- 
cinio , si ab notis ad ignota progreditur, uti si ab ideis ope- 
rationum mentis mens ipsa ad sui ascendit naturam; vel de- 
mum ampliatione et diminutione , cum ideas acquisitas vel 
auget, vel minuit , uti est idea gigantis, vel pigmaei, quam, 
addendo , vel minuendo ideam, quam habet, hominis , sibi 
efformat. Ideae factitiae aliae dicuntur fictiliae^ quarum obje- 
cta possunt existere; aliae chimaericae , quarum objecta exi- 
stere repugnat. Mons aureus est idea fictitia: circulus qua- 
dratus chimaerica , uti dicitur. Cetera in Ideologia di- 
scutientur. 


ARTICULUS SECUNDUS 

DE IDEIS QUOAD 0B1ECTUM INSPECTIS 

95. Ideae objectum est id, quod idea repraesentat. Hu- 
jusmodi objectum aut est, aut esse potest. Quare nihili abso- 
luti nulla idea dari potest, licet istua negative cogitare mens 
queat, intuens nempe possibile sua viduatum possibilitate. 

Deinde ideae objectum vel est undique determinatum, et a 
ceteris distinctum, uti Petrus ; vel est saltem ex parte inde- 
terminatum , uti aliquis ; vel tandem est penitus indetermi- 
natum , uti omnis. Primo casu singulare , secundo particu- 
lare . , tertio universale objectum dicitur. Ens itaque consti- 
tuitur objectum singulare , sive individuum per quarumdam 
proprietatum collectionem , quae pluribus sunt communes , 
et per collectionem proprietatum , quae undique illud de- 
terminant , aliisque sub omni respectu haud congruunt, boc 
versiculo inclusae: forma , figura , locus , tempus , stirps , 
patria , nomen. Hoc ex exemplo patet Caci descripti ab Ovi- 
dio (1. 1. Fast). Constituitur vero objectum particulare , 
cum ipsi nonnullas aliis communes notas tribuemus , uti si 
dicamus , aliquos homines esse doctos. Demum abjectum 
dicitur universale , si habet cum ceteris notas communes , 
uti animal , hominibus ac belluis commune. 

96. Qualitates illae , quae ens individuum reddunt, di- 
cuntur notae, quibus una ab altera re discriminatur. Istae 
notae aut sunt ejusmodi, ut ab ente nequeant abesse, quin 
ejusdem essentia mutetur, et essentiales , uti ratio in ho- 
mine , dicuntur ; aut tales , ut abesse queant f non mutata 
entis essentia , et accidentales appellantur , uti doctrina 
in homine. 

97. Ex his facili negotio intelligitur , ideam ratione 
objecti repraesentati esse aut singularem , quae individuum; 
aut particularem , quae aliqua individua , vel aliquod indi- 
viduum indeterminatum; aut universalem , quae lotam clas- 
sem includit Petram exhibet idea singularis ; aliquem ho- 
minem repraesentat idea particularis, omnis homo ab idea 

universali innuitur. ... , , 

98. Sed universalis idea triplex eSse potest, nempe spe- 
ciei , generis , differentiae. Species expr.m.t collectionem 
plurium individuorum habentium communes essentiales no- 

I tas (i 97.), uti homo , quae vox omnes homines siugulalim 
acceptos continet, habentes proprietates communes ad natu- 
ram humanam spectantes. Quare non immerito spectes dici- 
tur individuorum similitudo. Genus pluies spec.es comple- 
ctitur , etiam inter se communes proprietates habentes, uti 
est animalitas, quae species hominum, et brut0 ^™ c °"^" 
net, quae apeciea vitam, et sensib.1. tatem communes habent 
Recte proinde dicitur genus smulitudo specierum. V um 
ens ab alio, sicut nna Species ab alia, et un ““ a f. ah ° f*” 
nere nota aliqua, vel notis aliquibus secernitur Illa nota, 

Tei notarum complexus differentia vocitatur, quae proinde 
individualis , vel numerica , specifica , et genetica esse po- 
test, prout hujusmodi nota, vel notis, individuum ab indi- 
viduo , species a specie, genus a genere distinguitur. Quare 
differentia numerica inter ea iutercedit, quae sunt ejusdem 
speciei; specifica vero inter ea, quae sunt ejusdem generis; 
generica demum inter ea , quae sunt ejusdem superioris 
generis. 

99. Genus multiplex esse potest Quandoquidem aut 
omnes omnino species in aliqua conveniunt qualitate, et su- 
premum dicitur ; aut paucae species in aliqua conveniunt 
nota, et infimum appellatur. Ens est genus supremum, ani- 
malitas vero infimum. Alia inter ista existunt genera, quae 
media dieuutur , quia ipter supremum , et inumum sunt. 
Ex quo patet, genus unum ad speciem reduci posse, si quoad 
genus consideretur se .superius. Nam substantia ex. gr. li- 
cet respectu corporis sit genus , est tamen species respe- 
ctu entis, 

100. In idea universali consideranda sunt comprehen- 
sio , et extensio. Comprehensio est complexus proprieta- 
tum , quas aliqua idea sub se continet; extensio vero com- 
plexus subjectonyn, quae sub illa idea continentur. Sic ho- 
minis ideae comprehensio complectitur animalitatem et ra- 
tionem; extensio vero omnia individua sub specie hominis 
contenta. Comprehensio , et extensio ita mutuo nexu devin- 
ciuntur, et ratione inversa progrediuntur, ut una aucta, al- 
tera semper minuatur, et vicissim. Sic si ideam hominis ad 
individuum ex. gr. Cartesium restringam , extensio unum 
continebit individuum, comprehensio vero omnes proprie- 
tates Cartesio proprias, et communes cum aliis hominibus ; 
$i vero ideam hominis ad genus extollam ex. gr. animal , 
tunc extensio omnia bruta , et omnes homines continebit , 
comprehensio vero proprietates animali proprias , et com- 
muues cum aliis superioribus generibus, nempe sensus, ani- 
ma, vita, substantia, possibilitas. 

101. Hinc patet, I.® comprehensionem gradatim minui, 
cum progrediamur ad genera superiora, usque dum ad ge- 
nus supremum perventi in una possibilitate eam reponi- 
mus; e contra minui extensionem cum a genere supremo 
ad media , et ab istis ad species descendamus; 2.° proinde 
magis individuum comprehendere , quam species; magis spe- 
cies , quam genera; 3. quare a genere ad species, et a spe- 
ciebus ad individua nos recte ratiocinari, sed non vicissim. 

102. Verum exislitne extra mentem universalis objecti 
idea ? Hoc diu disputatum fuit Beales inter , et Nomina- 
les ($. 39.). Ast certum est contra Reales nullum existere 
reale objectum universale in rerum natura , cum quidquid 
existit , omnimode determinatum, ideoque et singulare sit 
($. 95.). Certum quoque est contra Nominales , universale 
cum suis proprietatibus existere in singularibus , uti homo 
ex. gr. existit in Petro, Titio, et quidem, ut animal ratione 
praeditum. Sic iis composita dicenda est. 

103. Mentem hominis a singularibus ad universalia 
ascendere, et ab istis ad illa descendere, experientia interna 
edocemur. Duplici sua operatione mens humana hoc peifi- 
cit. Nam a singularibus ad universalia proficiscitur abstractio- 
ne, qua posthabitis proprietatibus objecti, suam attentionem 
convertit tantum ad unam, quam veluti avulsam a suo subje- 
cto respicit, ideamque sibi creat ejusdem classis individuis 
communem, quae proinde universalis est; ab universalibus 
vero ad singularia mens nostra descendit compositione , qua 
ideae universalis objecto aliam , atque aliam addens notam, 
objectum ipsum reddit undequaque determinatum , et ideo 
singulare. Si ex. gr. mens humana , neglectis notis ($. 95.) 
jam allatis, unam doctrinam in Galilaeo contemplatur, hauc- 
que ab ipso veluti distractam, universalem ideam abstractio- 
ne consequitur, omnibus doctis communem. Si vero illas no- 
tas (J. 95.) addat doctrinae , ideam Galilaei singularem sibi 
comparabit. Poiro idea comparata abst ractione dicitur ab- 
stracta , concreta vero, quae habetur compositione. Abstra- 
ctio analysim, compositio synthesini includit. Abstracta vo- 
catur quoque ab aliquibus idea qualitatis , quam iu objecto 
consideremus , neglectis aliis notis; ast haec dici potest ab- 
stracta quoad mentem, concreta vero quoad objectum. Non 
omnes ideas universales esse abstractas, putant' aliqui , quia 
ex. gr. concreta est idea hominis in hoc exemplo: homo est 
animal ratione praeditum. Verum hic concretismus in 
mente est, non iu objecto extra mentem posito, cum ideae 
universalis nullum sit objectum reapse exislens. 

10i4. Praeterea in objecto ($. 95.) nostrae ideae aut unum 
quid dumtaxat discernitur, uti co/or; aut in ipso plura con- 
siderari possunt , uti triangulus. Primo casu idea simplex , 
secundo composita dicitur. Quare ad hoc , ut idea dicatur 
composita , non est necesse , ut objectum sernper physicis 
partibus constet: sed sufficit, ut in ipso plures sint proprie- 
tates. Illud tamen non est omittendum , ideas simplices, et 

majori jure compositas, haud esse in omnibus easdem, quia 
non eadem est in omnibus sensuum structura, et status; non 
eadem educatio, et cultus; non eadein aetas, et sexus. Ideae 
compositae aliqui associatam , de qua loquuli suinus (J. 9 4.), 
addunt , quam dicunt in mente excitatam occasione aliarum 
idearum, quae cum illa simul habitae suut. Sic ex. gr. si riso 
horto, anticum, quem allocutus sum in illo horto, recordabor, 
idea amici associata dicitur , quae ad compositam referen- 
da est. 

105. Relate ad objecta sunt quoque ideae reales, quae ob- 
jecta extra mentem existentia repraesentant; et phantasticae , 
quarum objecta ab ipsa mente efformantur. Idea solis est rea- 
lis, est phantastica idea centauri. Ceterum etiam possibilitas 
potest esse objectum ideae realis , cum illa sit aliquid extra 
mentem, quatenus ab ipsa non conficitur. 

106. Insuper si objeolum ideae cum alterius ideae obje- 
cto ita connectitur , ut unum sine altero concipi nequeat, i- 
dea dicitur relativa , uti idea praeceptoris connexa cum illa 
auditoris; si vero ideae unius objectum ex se inteliigitur, ne- 
que alterius ideam excitat, illa absoluta dicitur, uti idea cir- 
culi. Et hic notamus , ideae relativae objectum ita aliquando 
rideri ohsolulum, ut nulla connectalur relatione cum alio , 
cum tamen relationem ad aliud dicat. Exercitus ex. gr., qui 
Romuli aetate magnus putabatur, minimus erat tempore Reip. 
Ideae quantitatum, et qualitatum accidentalium sunt semper 
relativae, quia quantitas, et hujusmodi qualitas plus, minus- 
ve admittunt. 

107. Objectum nostrae ideae aut ita in se existit, ut alio 
non indigeat, quo fulciatur , uti est lapisi aut alio indiget, 
in quo existat, uti doctrina. Illius idea est substantiae : i- 
stius vero m^di. Porro idea substantiae est semper singularis, 
quia est ide t a objecti existentis, ideoque individui. Idea vero 
modi est semper relativa , quia dicit relationem ad substan- 
tiam , in qua existit. 

108. Demum idea dispescitur in veram , si suo respon- 
deat objecto; e\ fa Isam, si non exhibet rem, uti est in se. 
Cartesiani omnes veras; Lochiani neque falsas, neque veras; 
alias veras , alias falsas aexlimavere Peripatetici. Dissidium 
forte manavit ex diversa ratione explicandi idearum verita- 
tem. Si enim veritas in convenientia idearum curo objectis 
externis statuitur, aliae verae sunt , aliae falsae ; si vero in 
convenientia idearum cum objectis a mente conceptis consti- 
tuitur , omnes ideae verae sunt. 

ARTICULUS TERTIUS 

DE IDUS QUOAD MODUM BEFHAESElf TiSDI OBJECTA INSPECTIS 

109. De ideis et hic disserendum est inspectis quoad 
modum, quo ipsae objecta repraesentant (§. 93.). Saepe acci- 
dit , ut quolibet loco, et tempore mens nostra aliquod obje- 
ctum vivide perceptum ab aliis secernere valeat, ac certo de- 
cernat, illud esse ; saepe vero tale perceptum objectum mi- 
nime ab aliis valet distinguere. Mens nostra primo casu ideam 
illius objecti claram , secundo obscuram habet, acceptis vo- 
cabulis a Physicis. Hinc male Condillacus (Essai sur 1'orig. 
des connois. hum. P. I. Sec. 1. G I.) obscurae ideae vocabulum 
eliminandum esse putat; nam aliud est nullam, aliud obscu- 
ram ideam habere. Idearum obscuritas ex eo enascitur, quod 
plura simul mens nostra contempletur, aut rapide ab uno ad 
aliud progrediatur objectum, aut ipsa meus affectibus pulse- 
tur, quo fit, ut probe non attendat. 

110. Si mens nostra objecti percepti, et praecipuarum 
qualitatum essentialium, quinus ab aliis illud secernat, ideam 
habet, baec distincta dicitur; et coqfusa e converso, si men- 
tem lateant illae qualitates. Ita Astronomus ideam Jovis di- 
stinctam habet, si compertae ei sint proprietates, quibus ille 
Planela a ceteris distinguitur ; confusam vero, si Jovem ita 
noverit, ut ejus nesciat essentiales proprietates , quibas ab 
aliis distinguitur. Idearum confusio praecipue oritur ex ideis 
qualitatum, quae in pluribus objectis diversae speciei esse 
possunt, uti maculata pellis leopardi, quae aliis convenit a- 
nimantibus; et ex non determinata collectione idearum sim- 

E licium ingredientium in composita, uti videre est in qui- 
usdam ideis moralibus, quae diversae solent esse in diversis 
hominibus, 

111. Mens nostra deinde ideam habet completam alicu- 

1 'us objecti, si qualitates omnes essentiales, et accidentales il- 
iiis percipiat, uti est idea trianguli in eo etiam, qui e limine 
Geometriam salutavit; incompletam vero, si primarias tan- 
tum notas perspectas habet. Ast si mens humana in objecto 
percepto proprietates omnes tum essentiales, tum accidenta- 
les, necnou illius relationes, notasque notarum percipiat, 
idea tunc erit adaequata', uti erit inadaequata , si proprie- 
tates illas primarias , et secundarias tantum pernoscat. 

112. Ex quibus iaferri potest, 1.* ideam claram cum 
confusa , distinctam cum completa, incompletam cum inadae- 
quata fere idem esse ; 2.* analvsi praecipue efformari ideas 
completas , quia analysi ideae decoroponuntur ; 3." minime 
nos posse substantiarum ideas reddere completas, et adaequa- 
tas , cum earum essentia sit nobis iDcotnperta ; d.° interim 
philosophum eo suas vires intendere debere, quantum potest, 
ut ideas rerum claras, dein distinctas, postea completas, de- 
mum adaequatas , quae tandem comprehensivae dici pos- 
sunt, sibi, aliquo saltem modo, efformet 

ARTICULUS QUARTUS 

DE MEDIO, QUO MENS CONSPICIT OEIECTUM A SE DISTINCTUM. 

113. Tota recentiorum controversia in eo praecipue ver- 
satur, quonam scilicet medio (§. 93.) principium cogitans 
in homine ideas procreet; sive quonam medio objecta evadant 
intelligibilia. Aliqui lumen aliquod incorporeum excogita- 
runt, quo mens extra , et intra se intuetur objecta, eoium- 
que ideas comparat, Uti oculus corporeus luce mediante ma- 
terialia conspicit. Hoc porro lumen aliqui cum Deo, in quo 
omuia intueatur mens, confundunt ; alii quid increaium et 
divinum dicunt; alii ingenitam quamdam ideam fulgoris in- 
star coruscantem supponunt; alii quid creatum, et finitum. 
Ast verius cum Cl. Vincentio Gioberti est dicendum, nexum 
intelligibilis cum sensibili esse mysterium, ideoque frustra 
nos quaerere, quod numquam sumus intellecturi. 

CAPUT SECUNDUM 

DE IDEARUM SIGNIS 


II h. Homo ipsius naturae impulsu ad societatem ineuu- 
dam cum alijf ducitur, quidquid blateret Rousseau. In ipsa 
enim subsidium in indigentiis, in aerumnis so!atiuin,in labore 
requiem facili negotio reperit. Verum haec commoda nemo 
potest adipisci, nisi simul cogitata sua pandere aliis valeret, * 
aliique eum non intelligerent. Interna sensa autem quisque 
aperire potest, aut naturali aliquo signo ipsa natura impel- 
lente, uti fletus \ aut signo aliquo arbitrario ab hominibus 

sancita Signum, inquam , quod sui , et alterius rei ideam 
excitat, quodque naturale est, si ex natura sua rem demon- 
strat, uti iumus ignem; arbitrarium vero, seu artificiale , s» 
rem ex Dei, hominurave institutione ostendit , uti iris Dei 
pactum, cjpressns sepulclirum. Ceterum saepe accidit, ut si- 
gnum naturale aibitrarii veste induatur , uti si quis apposite 
in fletum, vel risum eiumperet, licet neque tristitia affice- 
retur, cum flet ,' neque laetitia, cum ridet. 

115. Creditur, homines in primis usos fuisse ipsis obje- 
ctis, ut suas manifestarent ideas illis respondentes, uti auri 
fragmentum demonstrabant Americaui, ut fodinas auri Eu- 
ropaeis ostenderent. Ast suasi homines objecta exprimi 
posse corporis actionibus, postea usi sunt g-erf «, qui idioma 
mimicum dici potest, quique est peculiaris motus corporis, 
quem adhibet mens humana ad sups patefaciendos conceptus. 
Ipso aliquando usae sunt cultiores nationes, Romanis non 
exceptis, et ipso etiam nunc utnnturin theatris culti populi. 
Sed demum sua cogitata honiinesvoce manifestantes, ipsa 
conati sunt objecta imitari. Vox itaque est sonus animalis ore 
prolutns, qui, sine articulis emissus, inarticulatus dicitur, 
articulatus vero, si emittitur per articulos, seu vocis infle- 
xione, cum iutentione quidpiam pal$n faciendi. Ex articu- 
latis vocibus confectus est sermo , cujus diversitatem ex va- 
rio modo, quo objecta conspecta sunt, et ^gx vario objecti 
charactere deducit Condillacus, cujus tamen sjstcma hic al- 
latum de sermonis inventioue refutat de Bonald; de quo in 
seq. $. 116. Cum veio noscerent homines, quod voce dumta- 
xat tempore, et loco praesentibus fuissent loquuti , scripturam 
invenere, quae est signum objectorum ficui is , hieroglificis , 

.characteribus, aliisque notis expressum. Patet ex dictis, fere 
omnia haec signa esse aibitraria, quia non ad illas ideas iu- 
dicaudas a natura jam statuta. 

116. Ast utrum homines in silvis aberrantes, uti falso 
aliqui putant, et numquam sermonenf* audientes , sine ullo 
praeceptore, sed naturae institutum sect^tes, sermonis usum 
reapse assequi potuissent? An sermonis usum ab naturae au- 
ctore receperint primi homines, vel potius iplfmet de facto 
excogitaverint? Quanam lingua locuti sunt primi nostri pa- 
rentes? Ilaec diu, et saepe quaesita sunt. Verum ad primum 
dicimus, homines in silvis aberrantes, uti falso supponitur , 
sermonem numquam inveuluros, et quia omnis vocis articu- 
latae prolatio fit ab hominibus ad imitationem aliorum, qui- 
bus loquentibus deficientibus , illa haberi nequit ; et quia 

termo totu* eflformari debuisset, saltem relate ad suas paries 
essentiales, sine quibus nulla fuisset significatio , quod ta- 
men nequit concipi in hominibus sermone destitutis; et quia 
plura linguae elementa nullum sensum reddidissent , nisi 
multiplici eorum combinatione , quae supponi nequit ante 
sermonis inventionem; et quia homines illi in silvis aberran- 
tes toti supponi debent in praecipuis vitae sensitivae, et ani- 
malis necessitatibus providendis , ad cujus functiones exer- 
cendas non est necessarius sermouis usus(V. de Bonald, Re- 
chercli. pliilosoph. t. 1. c. 2.). lliuc recte cl. Mastrofini notat, 
illos qui quaesierunt, utrum homo potuerit excogitare ser- 
monem, de homine locutos fuisse extra societatem constituto, 
ideoque imaginario, et proinde imaginariam esse hanc dispu- 
tationem (L anima e suoi stati, t 1. 1. 2. c. S. a. 1. $. 731.). 
Ad alterum quaesitum dicimus, Deum non elingues creasse 
primos homines, quos certe docuit sermonem , quo inter se 
uterentur, alioquin numquam illum formassent sermonem, 
uti ex primi quaesiti solutione eruitur. Deinde sine serinone 
Deus hominem reliquisset sibi uni in aerumnis, in miseriis, 
absque spe auxilium inveniendi. Ad tertium demum respon- 
demus, hebraica liogua loquutos fuisse primos parentes, si 
Patribus , si Scripturae interpretibus, si Uebraeis Doctori- 
bus est adhibenda fides. 

117. Signa, quibus utimur ad nostras ideas aliis manife- 
standas, verba dicuntur, si voce proferantur; termini vero , 
si scribantur, licet hic utraque promiscue a nobis accipian- 
tur. Et quoniam hisce signis homo veluti mente omnium ho- 
minum videtur cogitare; ideo verba et termini tum ad pate- 
faciendas nostras ideas inserviunt, tum ad augendas nostras 
cognitiones. Et hoc adeo perspicuum videtur , ut ideae, et 
verba aequo pede ambulent, illaeque sint in ratione directa 
istorum. 

118. Terminus, de quo hic agimus, dicitur logicus , quia 
est vox articulata , qua mens humana suas ideas explicat, a- 
liisque pandit. Quare a termino physico , qui spatii cujus- 
dam limitem denotat, secernitur. Quoniam vero ideae termi- 
nis logicis exprimuntur, ideo tot fere sunt termini, quot di- 
versae speciei ideae. Quare termini sunt singulares, particu- 
lares, specifici , generici , simplices , compositi , abstracti , 
concreti... prout ideam explicant singularem, particularem... 
Non hic loquemur dc termino complexo, quem simplici op- 
ponit Lokius, cum ipse ad compositum reducatur. 

Tom. I. 6 

119. Insuper esi terminus positivus , qui realem quam- 
dam ideam exprimit, uti lapis-, negativus , qui qualitatis ali- 
cujus absentiam manifestat, uti tenebrae-, inanis, qui nullam 
ideam complectitur, uti circulus quadratus-, proprius , qui 
aliquod determinatum objectum constanter declarat, uti Ci - 
cero; univocus, qui pluribus inservit exprimendis rebus, quae 
iisdem qualitatibus essentialibus potiuntur, uti homo ; aequi - 
vocus, qui ad diversa manifestanda, quae in essentialibus pror- 
sus differunt, adbibetur, uti leo, qui hominem , belluam , 
signum zodiaci exprimit; analogus , seu metaphoricus , qui 
praedicatur de rebus essentia diversis, nonnullam tamen si- 
militudinem habentibus , uti pes, quo utimur ad declaran- 
dam partem infimam montis, sumpta similitudine a membro 
hominis, quod pes dicitur; synonimus, qui eamdem ideam 
excitat, ac alius terminus ; quamvis veri termini synonimi 
minime existant, cum omnes termini, qui synonimi dicun- 
tur, eamdem ideam omnibus inductam circumstantiis non re- 
ferant, eodem modo, eadem vi, eadem evidentia. 

120. Sed operae praelium ducimus et lieic vocabula, sen 
breves phrases explanare , quibus saepe usi sunt Theologi, 
aeque ac Philosophi scholastici , et modo etiam, licet non a- 
deo tenacius, et frequentius, utuntur , ut illi, et isti recte 
intelligantur. Per se indicat, subjecto attributum necessario 
inhaerere; per accidens vero attributum accidentaliter con- 
venire subjecto. Jn actu dicitur aliquid modo existens; in 
potentia aliquid extiturum, aut saltem possibile. In actu 
primo nuncupatur , quod exornatur potentia producendi 
aliquem effectum; In actu secundo, quod operando evolvit 
potentiam, qua ornatur. In actu signato dicitur scriptio ex- 
plicationis aticujus rei intellectualis; in actu exercitii, quod 
speculative traditum practice completur. Simpliciter declarat, 
attributum sine ulla restrictione inesse subjecto, uti Deus 
est simpliciter bonus ; secundum quid significat, attributum 
subjecto inesse cum aliqua restrictione. Ut quod causam 
principalem , seu subjectum denotat; ut quo indicat id, quo 
subjectum denominatur ; uti homo est sapiens, homo prin- 
cipium ut quod, sapientia u( quo innuit. In sensu diviso 
demonstrat, attributum actu nou posse subjecto convenire; 
in sensu composito exprimit, attributum actu subjecto in- 
haerere; uti cceci vident , quae propositio vera esse potest 
in sensu diviso, sed falsa est in sensu composito. Necessa- 
rio dicitur, quando subjecto adeo illud convenit attributum, 
ut oppositum repugnet ; contingenter , subjecto convenire 

quidem illud attributum , sine quo tamen esse potest. Ma- 
terialiter indicat , attributum ratioue constitutivi subjecto 
convenire, uti lapis est materialiter extensus ; virtualiter , 
subjectum consequi posse aliquam formam, qua actu caret; 
eminenter aliquam perfectionem, quae inest in aliquo subje- 
cto, in alio splendidius, et defaecatius elucere. Radicaliter 
demum significat aliquam proprietatem, ad quam subjectum 
a sua natura impellitur, licet aliquando ea careat, uti aqua 
est radicaliter frigida , quamvis quandoque calefiat 

121. Ne pravus terminorum usus errorum origo sit , 
haec philosophus teneat;!.* acquirat, noscat, adhibeat voca- 
bula, quae satis aperte ideas proprias exprimant ; ideoque 
vaga, obscura, inania devitet. 2.® Vim, et potestatem, quam 
usus vocabulis dedit, sciat, eoque in sensu, quo usus docto- 
rum ea adbibet, iis et ipse utatur. 3.° Vocabula , quae ne- 
cessitas invenire, aut adhibere cogit, usu contradicente, defi- 
niat. 4.* Determinatis, gravibus, concinnis utatur vocabulis; 
atque proinde tropos, et figuras, quantum rei ratio patitur, 
effugiat; nam haec pulchro utilissima eunt; ast, nisi noxia , 
saltem insidiosa vero. 

CAPUT TERTIUM 

DE JUDICIO 

122. Postquam mens humana ideas sibi acquisiverit 

($■ 94.), in suis progrediens operationibus , illas comparat, 
ut relationem , quae inter ipsas intercedit , attingat Facta 
comparatione, aut unam in altera contineri , intuetur , et 
copulat ; aut unam in altera non contineri, et separat, llaec 
mentis operatio judicium dicitur (jj. 91.): quod est mentis o- 
peratio, qua attributum subjecto ipsa mens affirmat , negat- 
ve, cognita prius eorum relatione. Ita ex. gr. Deus est ae- 
ternus: materia non est cogitans. Primum judicium affir- 
mativus. n, negativum vero secundum nuncupatur. Ceterum 
judicia negantia subjective considerata ad affirmantia redu- 
cuntur , quia in illis mens percipit relationem non conve- 
nientiae; quae perceptio quid positivum in mente est. Ne- 
gatio proinde est oojectiva , nempe inXorma expressionis, 
non in mente, licet contrarium videatur™octissimo Mastro- 
fini, qui carpit Tracy, Cousin, Antonium Pexzi , qui judi- 
cia negantia rejiciunt (t/anima, e suoi stati, t. 1. 1. 2. c. 5. 
a. 2. u. 754.). 4* 

123. In judicio notentur haec tria. Primo in ipso con- 
currit intellectus , qui contuetur idearum relationem , et vo- 
luntas , quae affirmat, negatve illarum convenientiam. Qua- 
re , deficiente actu voluntatis, idea non recte dicitur judi- 
cium implicitum (V. Dmowski. Logica, art 2.$. 1. nota I.). Se- 
cundo ipsum judicium tria ingrediuntur, subjectum , de quo 
affirmatur, vel negatur aliquid; attributum , sive praedi- 
catum , quod de subjecto affirmatur, vel negatur; copula , 
quae continet, vel exprimit nexuin, seu relationem subjecti, 
et praedicati. Subjectum , et praedicatum materiam judicii 
continet, copula vero ejus formam. Tertio in judicio debet 
esse aliqua idea universalis, quae illi subjecto, aliisque ejusdem 
classis convenire debet, quaeque per attributum* exprimitur. 
Sic ex. gr. Petrus est sapiens ; sapiens ideam universalem 
continet, Petro pluribusque hominibus communem. Ast quo- 
niam turba deorum repugnat, quod de Deo asseritur, uni Deo 
convenire debet. 

124. Judicia alia sunt a posteriori experimenlalia , seu 
empirica , quae a mente subsidio experientiae efficiuntur, uti 
sunt, quae circa res per sensus habitas versantur; alia a priori, 
pura , seu rationalia , quae mens uno nixa rationis lumine 
efformat, uti sunt principia universalia. Judicia empirica di- 
cuntur etiam contingentia ; judicia pura nuncupantur ne-> 
cessaria ; quia in illis praedicatum contingenter , in istis 
vero necessario subjecto inhaeret. Judicia praeterea sunt 
primaria , quae in rerum existentiam ; et secundaria , 
quae in rerum qualitates versantur ; analytica , si mens ex 
natura subjecti , seu ejus analjsi dignoscit rationem , cur 
attributum subjecto conveniat, vel non, uti ex. gr. nullus 
effectus est sine causa . , quod ex effectus natura conspicitur; 
et synthetica , si meus hanc rationem ex subjecti analysi col- 
ligere nequeat, uti ex. gr. paries est albus , cum ex natura 
parietis non deducatur albedo. Quare omnia judicia pura 
sunt etiam analytica ; sunt vero synthetica judicia empirica. 
Sed cl. Mastrofini carpit vocabula analyticum , et syntheti- 
cum , attributa judiciis, quia analysis est medium ad judicia 
conficienda; neque judicandum est juxta mentis nostrae con- 
ceptus, sed juxta rei naturam (L' anima, e suoi stati, t. 1. 1. 2. 
c. 5. a. 2. n. 755.). Judicia insuper sunt theoretica , si mens 
convenientiam , «dppugnam attributi cum subjecto tantum 
intuetur; practic irvero, si haec convenientia, et pugna ex 
morum regula eruitur. 'Sunt quoque judicia vera, falsa, 
certa, probabilia, improbabilia , de quibus agemus, ubi de 


Digitized by Google 


53 

veritate; simplicia , composita , singularia , universalia , de 
quibus erit sermo in Sequenti capite. 

125. Interim hos canones habeto. Si ideae sunt judicii 
fundamentum ($. 122.), judicium vero cognitionum nostra- 
rum veluti fulcrum, oportet; 1.° ut, antequam judices, prae- 
judiciis te expolies; 2° ut non judices, nisi prius convenien-' 
tiam, vel pugnam idearum pernoscas ; 3.° ut non judices 
ultra quod perceperis ; d.° ut in judicando festinationem 
devites. 

CAPUT QUARTUM 

DE PROPOSITIONE 

/ 

126. Sierit idea voce, vel scriptura expressa verbum , sive 
terminus dicitur ($• 117.) , ita judicium verbis expressum 
e nunc ia t io, vel propositio nuncupatur* Hinc itaque de pro- 
positione agemus. Sed qnoniam definitio et divisio ad pro- 
positionem aliquo pacto referuntur; ideo et bic de ipsis erit 
sermo. Quapropter in duos articulos totam rem partimur; , 

ARTICULUS PltlMUS 

bB PHOPOSITlONE 

127. Quoniam propositio est judicium verbis prolatum 
, ($. 126.); ideo, sicut tria in judicio ($. 123.), ita et tria re- 

perienda sunt in propositione; in qua tamen subjectum, et 
attributum termini vocantur, et quidem illud extremum mi- 
nus, , istud majus , quia majorem subjecto habet extensionem. 
Non semper tamen illa tria exprimuntur, cum aut subjectum 
reticeri possit, uti est tonans , coelum supposito ; aut prae- 
dicatum, uti coelum pluit , praeterito praedicato; aut fulgu- 
rat , subjecto , et praedicato omissis. 

128. In propositione consideranda sunt, 1.° termini : • 
2. 6 qualitas ; 3. # quantitas ; U* oppositio. Propositio, quoad 
terminos inspecta est simplex , quae unum subjectum, unum- 
que praedicatum concludit, uti Deus est ce ternus ; compo- 
sita, , in qua plura sunt subjecta, aut attributa, aut utraque, 
uti Deus est omniscius , et omnipotens ; complexa , in qua 
subjecto, aut praedicato additur aliqua explicatio per aliam pro- 

positionem) quae incidens dicitur, uti ex. gr. viri, qui sunt Ec- 
clesiastici , doctrina et sanctitate fulgere debent , in qua 
propositione principalis est: viri doctrina, et sanctitate ful- 
gere debent ; incidens vero ; qui sunt Ecclesiastici. Propo- 
sitio incidens aut est restrictiva , si ideam attributi, vel su- 

S ecti propositionis principalis coarctat; aut exornativa , seu 
•clarativa, si dumtaxat explicat subjecti, vel praedicati ideam, 
nil addens, vel demens. Restrictiva est, quae continetur in hac 
complexa: Leo , qui fuit Papa decimus , scientias promovit. 
Exornativa autem continetur in liac altera: homo, qui est ani- 
mal ratione praeditum, cogitat", ablata restrictiva, principa- 
lis propositionis sensus mutationem patitur, quod in exor- 
nativa non contingit. Incidens non semper clare patet, uti: 
viri Ecclesiastici doctrina , et sanctitate fulgere debent , 
quae resolvitur per aliam jam relatam. 

129. Propositio simplex , si modum quoque exprimit , 
quo praedicatum subjecto haereat , modalis vocatur , quae 
multiplex est pro multiplici modo, quo subjecto convenit 
praedicatum; uti ex. gr. Deus necessario existit : Petrus 
contingenter est sapiens ; Cajus probabiliter erit doctus. Si 
illum modum expresse non continet, pura vocatur. 

130. Propositiones compositae sunt duplicis generis, 
aliae enim sunt explicitae , in quibus compositio patet; et 
aliae sunt implicitae, in quibus compositio latet. Propositio- 
nes primi generis sex recensentur. Nam explicite composita 
est l.° Copulativa , quae plura subjecta, vel praedicata con- 
cludit per voces copulantes et, atque, nec, neque ; uti ani- 
ma humana est spiritualis, et immortalis ; aut neque divi- 
tiae , neque camis voluptates , neque honores cor hominis 
faciunt satis. Ut vera sit haec propositio, vera sint oportet o- 
mnia membra, quae sunt totidem propositiones simplices. 
2.* Disjunctiva, in qua subjecta, vel attributa copulantur in- 
ter se per particulas, aut , vel ; uti anima humana erit aeter- 
num aut beata, aut misera. Haec ut vera sit, membra nul- 
lum medium debent admittere. 3.° Condilionalis , in qua 
praedicaturo subjecto tribuitur sub aliqua conditione expressa 
• per particulas st, dummodo ; ex. gr. si bene egeris , merce- 
dem recipies ; si male egeris, aerumnis afficieris. Haec pro- 
positio constat antecedente, qua e conditionem complectitur, 
et consequente, quae incluait conditionatum , illa istius 
rationem continente, ideoque consequens nexu necessario 
cum antecedente connectatur onus est, ut conditionalis vera 
sit. L n Causalis, in qua ratio affertur, cur subjecto tribuatur, 

tel negetur praedicatum , quae ratio exprimitur per verba 
quia, nam .», uti anima humana est spiritualis , yuia est in- 
telligens. Ratio vera esse debet, ut vera sit liaec propositio. 

5. ® Relativa , in qua una pars ad aliam refertur, seu quae 
duarum rerum relationem amplectitur, quae relatio exprimi- 
tur per voces sicut , et ita , talis , et qualis ; ex. gr. talis 
populus, qualis sacerdos. Veritas bujus propositionis depen- 
det ab existeutia relationis , ita ut necessario vera erit propo- 
sitio, si relatio est necessaria, et dubia, si relatio est dubia. 

6. ® Discretiva , in qua subjecto unum attributum negatur, et 
unum asseritur, aut attributum uni subjecto tribuitur, alteri 
negatur; sic ex. gr .paler amans , non indulgens esse debet ; 
vel doctrina , non divitiae meritum constituunt. Veritas bu- 
jus propositionis dependet ab oppositione partium , seu sal- 
tem disparitate, et a veritate partis negatae, et affirmatae. 

131. Propositiones implicitae , seu exponibiles sunt 
quinque; 1. c nempe exclusiva , in qua uni subjecto datum 
attributum , aut dato subjecto unum attributum convenire 
asseritur, rejectis ceteris; ex. gr. solus Deus est omnipotens : 
magnes non trahit ad se nisi ferrum. Veritas est in nae pro- 
positione, si reapse datum attributum illi, et non aliis subje- 
ctis conveniat; aut dato subjecto illud tantum, et non alia con- 
veniant attributa; 2 ° exceptiva, in qua alicui subjecto negatur 
attributum, quod ceteris ejusdem classis subjectis tribuitur; 
uti ex. gr. omnes in Adam peccaverunt , excepta B. V. Maria . 
Vera erit haec propositio , si reapse datum attributum non 
conveniat excepto subjecto, et nullum sit ex ceteris ejusdem 
classis subjectis, cui non conveniat; 3.° comparativa, in qua 
duo comparantur subjecta, quibus unum tribuitur praedica- 
tum, uni tamen plus, minus alteri : uti ex. gr. bona aeterna 
vitae futurae prae bonis hujus vitae optanda sunt. Vera 
haec piopositio erit, si reapse utrique subjecto attributum con- 
veniat, sed uni plus, alteri minus ; inceptiva , in qua ini- 
tium asseritur alicujusrei ; uti Ordo Minorum incepit an- 
no 1208 ; 5.® definitiva, in qua asseritur alicujus rei finis: uti 
scholae graecorum saeculo quarto aerae vulgaris desiere. 
Veritas harum propositionum deducitur a veritate statuti ini- 
tii et finis. 

132. Propositio quoad qualitatem , seu formam inspe- 
cta est vera , aut falsa , affirmans , aut negans , prout sunt 
judicia expressa ( $. 122.) per ipsam. Sicut judicium affirma- 
tivum tantum est, si subjective consideretur ( $. 122.), ita 
et propositio. Ceteium in propositione affiimante attributum 

minime habet sensum universalem, uti habet in propositione 
negante: ita in affirmante: justitia est virtus ; virtus , ad ju- 
stitiam coarctatur, et propositio aequivalet huic; justitia est 
aliqua virtus ; in negante, homo non est lapis-, lapis sumi- 
tur in tota sua extensione, et propositio est eadem ac ista: 
homo non est ullus lapis. Quare 1.° propositionis qffirman- 
tis praedicatum semper signat ideam particularem ; 'IS" pro- 
positionis negantis praedicatum constanter exhibet ideam 
universalem ($$. 1 23. 1 26.). 

133. Propositio quoad quantitatem considerata respicit 
subjecti extensionem ; ideoque est singularis , si subjectum 
est undique determinatum , et quidem aut per nomen pro- 
prium, uti Cartesius fuit scepticus ; aut per pronomen A/e, 
iste , ille , uti hic homo est sapiens : est particularis , in 
qua subjectum continens ideam generalem restringitur ad 
partem aliquam per notas, aliqui , nonnulli i uti aliqui 
Principes Ecclesiam sunt persequuti : est universalis , in qua 
subjectum sine ulla restrictione acceptum extenditur, quod per 
voces omnis , nullus exprimitur; uti omnes sceptici sibi con- 
tradicunt: est indefinita , in qua non sunt quantitatis signa, 
quae subjecti ideam determinent: uti bruta non sunt pura 
puta automata. Propositio singularis dici potest universalis, 
eo lanium sub respectu, quod subjectum, licet determinatum, 
accipiatur in tota sui extensione. Universalis propositio est 
metaphyrsice universalis , si subjecto datur attributum, quod 
de omnibus omnino individuis in subjecto contentis possit 
euunciari, uti omnis homo est ratione praeditus ; et mora- 
liter universalis , si non omnibus omnino individuis tribui 
possit praedicatum , uti omnes cantores rogati numquam 
inducunt animum cantare. Propositio indefinita universalis 
erit, si praedicatum necessario subjecto convenit, erit vero 
particularis, si convenit contingenter. 

13 L Propositionum oppositio in eo reponitur, quod 

1 dures propositiones idem subjectum , idemque attributum 
tabentes, inter se collatae, differant qualitate, vel quanti- 
tate, vel simul utraque. Ilinc, quae differunt qualitate, seu 
una est negans, altera affirmans, dicuntur contrariae-^ uti 
omnis homo est justus , nullus homo est justus. Istae de- 
bent esse ambae universales, quia si ambae sunt particulares, 
dicuntur subcontrariae , veluli aliquis homo est justus , ali- 
quis homo non est justus. Quae autem differunt tantum 
quantitate dicuntur subalternae , uti omnis homo est ju- 
stus. aliquis homo est justus. Quae demum differunt tuui 

qualitate, tum quantitate dicuntur contradictoriae . uti om- 
nis homo est justus , aliquis homo non est justus. Ad pro- 
positiones contradictorias reducuntur etiam duae singulares 
qualitate oppositae. Propositiones contrariae possunt esse am- 
bae falsae, uti in supra allato exemplo, cum agitur de qualitati- 
bus accidentalibus; aut una falsa, et altera vera; uti omnis ho- 
mo est ratione praeditus, nullus homo est ratione praeditus, 
quia attributum est de qualitate essentiali; ast numquam am- 
bae verae. Subcontrariae aut ambae verae sunt, si attribu- 
tum qualitatem accidentalem exprimit, uti in exemplo supra 
allato; aut una vera et altera falsa, si praedicatum essentia- 
lem qualitatem exprimit, uti aliquis homo est praeditus 
ratione , aliquis homo non est praeditus ratione. Subal- 
ternae sunt seniper aut una vera et altera falsa, uti in allato 
exemplo, quia de accidentali qualitate est attributum; aut 
ambae verae, si attributum essentialem qualitatem exprimit; 
uti omnis homo est ratione praeditus , aliquis homo est 
ratione praeditus ; sed numquam ambae falsae. Contradi- 
ctoriae autem sunt seniper, una vera, altera falsa; uti constat 
ex exemplo supra posito. 

135. De conversione , et aequipollentia hic loquuntur 
Logici. Conversionem in propositionibus vocant, cum subje- 
cto attributum , et attributo subjectum substituitur. ; ex. gr. 
homo est animal ratione praeditum: animal ratione praedi- 
tum est homo. Quoniam veritas laedenda non est hac substi- 
tutione ; ideo converti nequeunt propositiones, in quibus, 
termiuis substitutis , veritas illaesa non manet. Appellant ve- 
ro aequipollentiam , si judicium aliquod exprimitur diversis 
propositionibus eamdem veritatem reddentibus; e. g. Titius 
judicat: Titius est judicans: Titius comparat ideas inter se: 
Titius percipit relationem suarum idearum etc. Ilaec in- 
nuisse sufficiat. 

136. Apud Philosophos frequentissimus est usus ali- 
quarum propositionum, quas explanare arbitramur. Propo- 
sitio altera est theorelica , in qua solum subjectif et attri- 
buti relatio notatur, uti Deus est aeternus ; altera vero pra- 
ei ic a. in qua dicitur, aliquid esse faciendum, vel omittendum, 
uti Deus est colendus. Utraque vel ita manifeste patet, in- 
spectis solis terminis, ut nulla indigeat demonstratione, et 
indemonstrabilis dicitur; aut demonstratione indiget, ut 
iutelligatur , et demonstrabilis nuncupatur ($. 86.). Inde- 
monstrabilis theoretica axioma , practica vero postulatum 
dicitur ; demonstrabilis theoretica dicitur theorema , pra- 

ctica vero problema. Lemma est propositio, quae desumitor 
e* alio doctrinae capite, quaeque inservit ad demonstrandam 
veritatem, de qua disputatur: sic ex. gr. est lemma, si pri- 
mum demonstrem, materiae non posse convenire cogitatio- 
nem, ut dein animae spiritualitatem ostendam. Corollarium 
est propositio, quae eruitur ex data definitione, vel facta 
demonstratione. Scholion est propositio, in qua clarius evol- 
vitur, et explicatur proposita disputatio. Rypothesis est pro- 
positio, quae, quia demonstratione non indigere creditur , 
uti vera supponitur, ac praemissa inservit probandae alteri 
propositioni, quae thesis appellatur. 

ARTICULUS SECUNDUS 

DB DEFINITIONE ET DIVISIONE 


137. Saepe contingit, ut alicujus rei, vel nominis sen- 
sum determinare oporteat, atque discrimen notare, quod in- 
ter illa, et cetera intercedit. Oratio illa, in qua explicatur, 
quod obscurum est, vocatur definitio. Haec nominalis est, 
si nominis alicujus sensum manifestat; realis , si rei natu- 
ram asserit. Defiuitio nominis est haec: nomine animae in- 
telligo principium , quod in nobis cogitat ; realis definitio 
haec altera: anima humana est substantia simplex , et ra- 
tione praedita. Definitio nominalis arbitraria est, quia verba * 
cum rebus nullam habent necessariam connexionem, atque 
ab etymologia distinguitur, quae est origo nominis. Defini- 
tio r-ealis saepe ad nomiualem reducitur, quia nobis imper- 
via est rerum essentia. Saepe etiam nominalis transit in rea- 
lem , cum nominis explicatio simul rei naturam asserit, uti 
in hoc exemplo: trianguli nomine intelligitur figura trium 
angulorum , triumque laterum. 

138. ' Definitio, in qua rei attributa notantur, simplex 
definitio dicitur; sed descriptiva , aut descriptio vocatur, si 
in ipsa etiam accidentalia evolvantur, llac utuntur Oratores, 
Poetae, Naturalistae; illa vero Philosophi. Descripsit homi- 
nem Cicero, qui euro vocavit animal providum , sagax , mul- 
tiplex, acutum , memor, plenum rationis , et consilii. Defi- 
niunt , qui homiuem dicunt animal ratione praeditum. 

139 Definitione primus scientiarum gradus acquiritur, 
atque lites, quae ex multiplici praesertim vocabulorum usu 

enascuntur in scholis, e medio tolluntur. Ad haec obtinenda 
ob oculos ista habeantur; i* nulla definitione declaranda 
sunt, quae sunt per se evidentia, ne obscura reddantur; 2.° 
voces adhibendae sunt, quae audienti, aut legenti sunt per- 
spectae, atque definiendae eae, quae aequivocum, inusitatum 
aut improprium sensum habent ; 3. n definitio facienda es* 
per genus proximum, et propriam differentiam ($. 98.); 4.* 
ac proinde vox, quae definitur , ingredienda non est defini- 
tionem; 5.° definitio vitiosa est dicenda, quae latior, aut bre- 
vior est ipso definito, cum quo converti debet ($. 135.); 6.° 
Definitio facienda non est verbis negativis , quia negatio , 
quid res non sit , non quid sit, exprimit. Sea haec regula 
exceptionem patitur , cum ex rei alicujus negatione alte- 
rius rei sequitur affirmatio; ulv. simplex est^ quod non com- 
ponitur partibus. 

140. Totius in suas partes distributio dicitur divisio , 
quae physica est, si divisum est reale phjsicum , ej usque 
partes reali gaudent existentia; logica vero, si divisum non 
est quid physicum extra mentem positum. Corpus physice 
dividimus in partes, quibus constat; logice dividimus genus 
in suas species. Divisio logica est l.° essentialis , si partes 
rei essentiam constituentes cogitatione considerantur sepa- 
ratae a parte rei ; 2.° accidentalis , si partes ad rei essen- 
tiam non pertinent ; 3.° generica , si genus in suas spe- 
cies dispescatur; 4.° specifica , si species in varias suas di- 
strahatur calhegorias. 

141. Principales divisi paries possunt et ipsae dividi , 
et tunc habetur subdivisio , veluti si corpus humanum divi» 
dam in caput, brachia , pedes..., et postea caput denuo di- 
vidam in cerebrum, oculos, aures... 

142. Haec circa divisionem prae oculis tenenda sunt ; 
l.° ut divisio adhibeatur, quoties necessaria sit, ut clarae ef- 
ficiantur ideae compositae, et complexae, aut alia hujusmodi 
perspicua reddantur; 2." ut divisio totum contineat, nempe 
omnes partes ingredientes totum recenseantur; 3.° ut una di- 
visi pars alteram non complectatur, neque pars numeretur, 
quae in diviso non est; 4.° ideoque divisio brevis esse de- 
bet, quantum rei ratio postulat. 

CAPUT QUINTUM 

DE .RATIOCINIO 


1/i3. Non omnia priino intuitu (§. 92.), nec semper re» 
attributum prima fronte mens humana conspicit (§. i 22.). 
Tunc ad ideas claras , quas acquisiverit , cupida confugit , 
earumque unam seligens ipsam comparat cum illis, quarum 
relationem nondum perspertam habet, atque ex convenien- 
tia, vel pugna assumptae ideae cum istis deducit, has inter 
se convenire, vel pugnare. Ilaec mentis operatio vocatur ra- 
tiocinium 91.); quod proinde est illa mentis actio, qua 
cognita prius relatione duarum idearum cum tertia jam as- 
sumpta , dein convenientiam, vel pugnam deducit: seu qua 
ex duobus notis tertium nondum notum eruit judicium. 
Utrum anima humana sit spiritualis, ignoro. Tertiam ideam 
mihi notam, quae cfim idea animae , et spiritualis nexum 
habet , assumam, nempe ideam substantiae cogitantis. Ra- 
tiocinium conficio: substantia cogitans est spiritualis ; sed 
anima est substantia cogitans ; ergo anima est spiritualis. 

\/ik. Ex quo sequitur, tres ideas requiri in ratiocinio; 
duas scilicet, quarum relatio quaeritur, et tertia in subsidium 
assumpta , quae media vocatur. Ista media idea modo cum 
una , modo cum altera e duabus comparatur, et sic duo ef- 
formantur judicia ($. 122.), ex quibus tertium eruitur, con- 
tinens convenientiam, vel pugnam duarum idearum , qua- 
rum relatio ignorabatur. Duo priora judicia antecedens , ter- 
tium vocatur consequens , et consequentia dicitur conse- 
quentis cum antecedente connexio. Tria judicia materia , 
consequentia vero ratiocinii/orma nuncupatur. Quapropter 
ut ratiocinium recte concludat , necesse est, ut consequens 
in antecedente contineatur , atque illius veritas a veritate 
istius sequatur , uti videre est in exemplo (§. l/i3.) allato. 
Quare vitio laborat ratiocinium, si in materia , vel iu forma 
peccat. Hinc fieri potest, ut consequens sit verum, licet non 
sequatur ab antecedente , quia deest forma. Sic ex. gr. omne 
vivens est substantia ; atqui anima est substantia ; ergo ani- 
ma est vivens ; quod consequens est verum , sed non ideo 
vivens est anima, quia substantia. Potest etiam fieri , ut con- 
sequens falsum sit, licet descendat nexu inviolabili ab ante- 
cedente, quia tunc deest veritas iu materia. Sic ex. gr. bo- 
num est amandum ; sed ebrietas est aliquod bonum ; ergo 

ebrietas est amanda ; in quo ratiocinio secundum judicium 
falsum est. Quamobrem ex vero antecedente falsum conse- 
quens, atque verum consequens ex falso antecedente legitime 
erui nequit. 

145. Sicut in judicio ($. 123.), ita in ratiocinio consen- 
sus, vel dissensus habet locum, cognita duarum idearum rela- 
tione, adjutorio tertiae ( $. 144.). Hoc ratiocinium dicitur 
etiam judicium dicursivum (§. 86.), et quidem deductivum , 
si a generalibus ad particulare mens descendat, inductivum 
vero, si ascendat a particulari ad universale. 

146. Cum mens humana duas ideas cum tertia compa- 
rat, unum e tribus fieri potest. Nam aut deducit inter se con- 
venire, cognita utriusque ideae cum tertia convenientia; vel 
discrepare , coguita unius ex illis cum tertia discrepautia ; 
vel nihil deducit, quia neutram cum tertia convenire de- 
prehendit. Primum illud nititur axiomate: quae conveniunt 
uni tertio , conveniunt inter se. Secundum axiomate: ea, 
quorum unum cum tertio convenit , alterum non convenit , 
inter se non conveniunt. Tertium axiomate : ea , quorum 
neutrum cum tertio convenit , inter se convenire , vel non 
convenire , perspicuum non est. 

147* Sicut judicia (§. 124.), ita et ratiocinia varia sor- 
tiuntur nomina, nempe pura et a priori , empirica et a 
posteriori , prout illis puris , vel empiricis judiciis coale- 
scunt. Item datur ratiocinium simplex , vel compositum , de 
quibus in sequente capite disseremus. 

148. Jam vidimus (§. 144.), ideam mediam adhiberi iu 
ratiocinio. Sed haec idea undenam eruenda est? Duae sunt 
regulae; aut enim a subjecti idea, sed ad speciem perlati, si 
individuum est; vel ad genus, si speciem continet, deduci- 
tur; aut ex attributi definitione. Primo casu, tribuitur su- 
bjecto, quod de specie, vel de genere asseritur; secundo vero 
praedicatur de subjecto, quod in definitione attributi conti- 
netur. Sic ex. gr. cum dico: aer est corpus ; sed corpus est 
grave ; ergo aer est gravis ; ideam subjecti aer ad ideam 
generis eveho; cum vero dico: quod premit corpora iqfe- 
riora est grave ; sed aer premit corpora inferiora ; ergo 
est gravis , attributum definio. Ratio primae regulae ex eo 
eruitur, quod individuum in specie, et species in genere 
continentur; atque individuo tribuatur, quod speciei, et 
speciei , quod generi convenit (§. 98.). Ratio secundae re- 

f ulae patet ex eo, quod definitio cum definito converti de- 
eat, ut recta sit (§. 139. n. 5.). 

CAPUT SEXTUM 

DE ARGUMENTATIONE 


149. Sicut judicium verbis expressum dicitur propo- 
sitio ($. 126.)} ita ratiocinium , ut tale praecise sumptum 
( $• 143), verbis prolatum, syllogismus nuncupatur. Quare 
iu syllogismo quoque, Uti in ratiociuio, reperiuntur ante- 
c edens , consequens , et consequentia ($. 144.). Tres ideae 
ratiocinii (§. 144.) in syllogismo termini vocantur, et qui- 
dem major , qui continet ideam attributi; minor , qui refert 
ideam subjecti ( 5 . 122.); medius , qui ideam mediain ($. 144.) 
asserit. Terminus minor extremum minus] terminus major 
extremum majus nuncupatur iu syllogismo. Verum non uno 
syllogismo ratiocinium proponi potest; sed aliis etiam for- 
mis, quae sub argumentationis nomine comprehenduntur. 
Quare, ut ordine irae in re procedamus, de singulis dissere- 
mus speciebus argumentationis, quae est modus connectendi 
propositiones ad veritatem consequendam aptus. Eae species 
sunt, ipse syllogismus, enthymema, epichirema, dilemma, 
sorites, exemplum, inductio, analogia. 

1 50. Syllogismus itaque est argumentatio , quae con- 
stat tribus terminis, et tribus propositionibus ita connexis, 
ut inde tertia eruatur ($$. 144. 149.). Propositio continens 
praedicatum dicitur major ; quae continet subjectura minor 
vocatur; ambae praemissae appellantur ; tertia vero dicitur 
consequens. Sic ex. gr. omnis virtus est amanda ; sed tem- 
perantia est virtus ; ergo temperantia est amanda. Syllo- 
gismus dicitur simplex , si simplicibus propositionibus con- 
struitur; compositus, si saltem earum una est composita (jj. 1 28.). 

* 151. Regulae observandae in syllogismo, ut recte pro- 

cedat, sunt oolo. Quatuor terminos, quatuor vero proposi- 
tiones respiciunt. Prima regula est: tum re , tum sensu tri- 
plex modo terminus esto . JNempe in syllogismo tres termini 
esse debent (§. 150.), ideoque vitiosus est syllogismus, in 
quo quatuor irrepserint termini, sive hoc expresse fiat, sive 
aliquis terminus duplicem sensum referat. Quatuor termini 
suut in hoc syllogismo: brutum est sensitivum ; sed planta 
est vegetans ; ergo planta est sensitiva. Duplicem sensum 
continet vorabulum corpus in hoc altero: corpus est substan- 
tia ; sed anima est substantia ; ergo anima est corpus. 

152. Secuuda regula eat: nequaquam medium capiat 
conclusio oportet, IIoc est, conclusionem non debet ingredi 
medius terminus , quia istius officiunt est, ut ejus ope extre- 
morum relatio in praemissis dignoscatur ($. 150.), quae re- 
latio in consequenti exprimitur. V itio non caret proinde iste 
syllogismus: omne corpus est grave-, atqui lapis est cor- 
pus ; ergo corpuS est lapis. 

153. Tertia regula est: aut semel , aut iterum medius 
generaliter esto. Scilicet, medius terminus saltem semel in 
praemissis ideam universalem debet praeseferre ; si enim bis 
particulariter sumeretur, duplicem sensum haberet, et ita 
quatuor termini forent (§. 151.). Ast quoniam idea singula- 
ris, accepta sine ulla restrictione, universali aequivalet ($. 133); 
ideo terminus medius bis singulari sensu accipi potest. 

154. Quarta regula est: quantum praemissae , referat 
conclusio tantum. Si enim consequens in antecedenti con- 
tineri debet ($. 144); ideo latius patere nequit, quam est in 
praemissis. Sic non recte procedit iste: Judas Christum tra- 
didit ; sed Judas fuit apostolus ; ergo apostoli Christum 
tradiderunt. 

155. Quinta regula est: ambae affirmantes nequeunt 
generare negantem. Cum duae praemissae affirmantes sunt, 
continent relationem convenientiae subjecti, et attributi cum 
medio termino. Ergo consequens debet hanc convenientiam 
exprimere inter subjectum , et attributum ($. 144.) , ideo- 
que et ipsum affirmans sit oportet 

156. Sexta regula est: Utraque si praemissa neget , ni- 
hil inde sequetur. Nam cum neutrum extrerpum convenit 
cum medio termino, non percipitur relatio convenientiae 
vel discrepantiae inter se ($. 146.). 

157. Septima regula est: Pejorem sequitur semper con- 
olusio partem. Idest in syllogismo, particularis relate ad uni- 
versalem, et negans relate ad affirmantem, pejor, aut debi- 
lior dicitur. Porro conclusio debet esse particularis , si alte- 
rutra praemissa fuit particularis , secus latius pateret con- 
clusio , quam praemissae ($. 154.); debet esse negans , si 
alterutra praemissa negans fuit; quia tunc alterutrum extre- 
mum a medio termino discrepat ($. 146. ax. 2.). 

158. Octava regula est: Nil sequitur geminis ex parti- 
cularibus unquam. Si nempe ambae praemissae particulares 
forent , tunc medius terminus bis particulariter sumeretur, 
ideoque quatuor essent termini ($$. 151. 153.). Ceterum 
istae regulae ad hanc unam reducuntur, ut nempe conse- 


Digitized by Google 



6 4 

quens in antecedenti contineatur, et ab ipso rite descen- 
dat ($• 146.). 

159. Syllogismus compositus ($. 150.) est copulativus , 
si unam saltem ex praemissis habet propositionem copulati- 
vam ($. 130.), et negantem. Ut recte construatur, l.° debent 
membra copulata esse vera , alioquin falsum foret conse- 
quens: 2.° ita opposita, ut, uno posito, alia tollantur; 3.° con- 
tenta in una ex praemissis, cum in altera debeat unum mem- 
brum affirmari, in conclusione vero cetera negari. Sic: ne- 
mo potest simul dormire , et studere ; sed tu dormis ; ergo 
non studes. 

160. Syllogismus disjunctivus disjunctivam continet pro- 

E ositionem ($. 130. n. 2.). Ut recte concludat, debent raem- 
ra opposita, et adaequate divisa esse ita disposita, ut, uno 
affirmato, celera negentur, et vicissim. Sic ex. gr. non sunt 
opposita membra istius syllogismi: Petrus aut pius , aut sa- 
piens est ; sed non est pius-, ergo est sapiens ; at potest esse 
destitutus utraque dote. 

161. Syllogismus conditionalis est ille, in quo propo- 
sitio major sub conditione aliquid enunciat ($. 130. n. 3.). Ut 
recte procedat, oportet, ut affirmetur, vel negetur conditio- 
natum iu consequenti , si conditio affirmata , vel negata est 
in antecedenti; et hoc valet, cum conditio est vera ratio, cur 
verum sit conditionatum. En exemplum: Si quis plurimum 
dilexerit Deum , multa peccata remittuntur ei ; sed Petrus 
plurimum dilexit Deum-, ergo multa peccata remittuntur ei. 

162. Causalis syllogismus habet causalem propositio- 
nem (J. 130. 4.). Necesse est, ut allata causa sit vera ratio, 
curtate attributum subjecto conveniat, vel non, ut probe pro- 
cedat syllogismus. Quare male quis diceret: Angelus est im- 
mortalis , quia citissime de uno in alium locum transcur- 
rit ; sed avis etiam citissime hoc peragit ; ergo avis est im- 
mortalis', nam ratio immortalitatis potius a spirituali tate 
deducitur. 

163. Ad syllogismum refertur polysyllogismus , qui est 
plurium syllogismorum ita connexorum series , ut conse- 
quens primi sit major secundi, et ita deinceps. Regitur legi- 
bus syllogismi. 

164. Syllogismum enthymema sequitur, quod est argu- 
mentatio, in qua alterutra praemissa reticetur , quia facilis 
intellectu. Quare regitur legibus syllogismi. E 11 exemplum: 
bonum est amandum ; ergo Deus amandus est ; praetermissa 
minore, sed Deus est bonus. 

165. Si vero alterutri , vel ulrique praemissae probatio 
addatur, syllogismus epichirema dicitur; uti: qui vitiis in - 
dulget, n equit in scientiis proficere ; quia in vanis, et no- 
xiis tempus terit , et ad plura distrahitur : sed tu vitiis 
indulges-, nam veneri, et vino das operam’, ergo tu in scien- 
tiis non potes proficere. Ratio addita vera sit oportet, ut 
haec recte procedat argumentatio. 

166. Sorites est complexus propositionum, quae inter 
se ita colligantur, ut primae propositionis praedicatum sit 
subjectum secundae, et ita deinceps, donec subjectum pri- 
mae , et praedicatum ultimae conclusionem constituant Sic 
ex. gr. anima cogitat', quod cogitat est simplex ; quod sim- 
plex est , partibus caret ; quod partibus caret , in partes 
resolvi nequit ; quod in partes resolvi necjuit , est incor- 
ruptibile', ergo anima est incorruptibilis. Sorites in tot 
syllogismos resolvi potest , quot sunt propositiones , duabus 
demptis. Ut recte concludat, opus est; 1.° ut nulla proposi- 
tio sit falsa, vel dubia, alioquin talis erit conclusio; 2.° ut 
prae oculis habeantur regulae jam allatae ($$. 151. ad 158.^. 

167. Dilemma est argumentatio , in qua disjunctivae 
propositionis membra ita disponuntur, ut, quodcumqtie eli- 
gat adversarius, semper aliquid contra ipsum in conclusione 
asseratur, llujusmodi est illud, quo contra suum percusso- 
rem usus est Christus: aut bene, aut male locutus sum ; si 
male loculus sum, testimonium perhibe de malo ; si autem 
bene , quid me caedis ? Ut vis argumenti non eludatur, opor- 
tet; 1.° ut medium nullum intersit inter inembra disjuncti- 
vae propositionis, ita ut alterutrum concedere debeat adver- 
sarius; 2.* ut legitime sequatur conclusio ex membro con- 
cesso ab adversario; B.° ut ab adversario in argumentantem 
retorqueri non possit. 

168. Exemplum est argumentatio, in qua ex uno aliquo 
facto aliquid simile infertur. Sic ex. gr. Si lUagdalena salva 
/acta est , quia dilexit multum ; et tu salvus eris , si mul- 
tum diliges, llac argumentatione utuntur praecipue oratores. 

169. Inductio est argumentatio, in qua ex partium sin- 
gularium accurata enumeratione universalis eruitur conclu- 
sio. Quare in ipsa mens nostra procedit a singularibus ad 
universale. Inductio erit completa, si omnia, quae sub idea 
universali deducenda continentur, recensentur; incompleta, 
si dumtaxat aliqua. Illa ad probaudum maximum robur ha- 
bet; ista vero, si in necessariis, non in contingentibus adhi- 
beatur. Sic non est necesse , ut omnes homines enumerem 

ut concludam , omnes homines ratione donari , quia ratio 
necessario homini c ompetit ; ast , ut deducam , omnes ali - 
cujus societatis esse doctos , enumerandi mihi forent, quia 
doctrina contingenter homini inhaeret. 

170- Analogia est argumentatio, qua ex similibus ef- 
fectibus similes causae , et ex similibus apparentiis similis 
natura deducitur. Videtur analogia quaedam inductio, quia 
idem singulis praedicatum tribuitur ex eo , quod similitudo 
in individuis conspiciatur. 

CAPUT SEPTIMUM 

DE DEMONSTRATIONE 


171 . Est munus demonstrationis clarum, evidensque 
efficere , quod tenebris obvolvitur , ideoque probe deducere 
veritatem quamdam ex aliis indubiis. Quare demonstratio 
definiri potest series propositionum inter se ita connexa- 
rum , ut ab notis ignota descendant tum ad veritatem as- 
sequendam, tum ad illam aliis suadendam. 

172. Demonstratio est directa , sive ostensiva , si in- 
nitatur principiis intrinsecis veritati demonstrandae, uti est 
illa, in qua Dei existeutia a rerum contingentia educitur; 
et indirecta , seu apogogica , si ostendatur , sententiam no- 
strae oppositam ad absurda deducere, ut inde veritas intel- 
ligatur nostrae assertionis: uti si ex eo eruam Dei existeu- 
liam , quod in atheorum opinione causa foret sui causa et 
effectus, atque effectus sine causa existeret, quae certe ab- 
surda sunt Demonstratio directa assensum extorquendo do- 
cet; indirecta assensum extorquet, quin doceat Insuper de- 
monstratio est a priori , si a causa ad effectum, vel a rei 
natura ad ejus essentialia mens nostra procedat, uti si ex 
solis existentia illam lucis deducat; et a posteriori si ab ef- 
fectibus ad causas mens nostra ascendat, veluti si a suis ope- 
rationibus ad sui naturam introspiciendam proficiscatur. Ve- 
rum omnis demonstratio a priori dicenda est, non in se , sed 
cognitione , quia semper incipitur a notioribus. 

173. Ad recte efformandam demonstrationem requiri- 
tur; l.° ut principia praestituta sint adeo vera et evidentia, 
ut ipsi admittant adversarii ; 2.° ut strictim , et legitime ex 
principiis immediatae eruantur conclusiones, et ab istis aliae, 
et sic deinceps. Ceterum leges observandae in demonstra- 
tione evolventur, ubi de methodo agemus. 

DE SOPHISMATIBUS 


17 h. Regulae syllogismi eo tendunt, ut veritas aperia- 
tur. Quare si spernantur, errorem pro veritate amplectimur, 
aliosque fallimus. Iam vero argumentatio illa, quae ad prae- 
scriptos canones non est disposita , vocatur sophisma , ac- 
cepto vocabulo a sophistis , qui ad incautos decipiendos fal- 
lacem dicendi rationem usurpabant ($. 22.). 

175. Sophisma aut in verbis, aut in sententiis est. In 
verbis est; 1.° aequivocatio , si idem vocabulum modo in 
uno, modo in altero sensu adhibeatur, uti vocabulum popu- 
lus , quod arborem, et hominum multitudinem designat; 2* 
amphibologia , si vocabula sint ita disposita , ut dubius et 
incertus sit sensus, uti illud delphicum oraculum: ajo /e, 
y. Eacida Romanos vincere posse ; 3.° fallacia plurium in- 
terrogationum , si plura interrogentur, quibus una respon- 
sione nequit satisfieri; uti si quis judex interroget reura , 
solusne, vel cum aliis, nocte, an die crimen patraverit; unica 
responsione reus certe nequit satisfacere; 4. a sensu com- 
posito ad sensum divisum , si nempe in conclusione praedi- 
catum, guod convenit subjecto affecto aliqua proprietate, tri- 
buitur ipsi subjecto , etiam illa proprietate remota ; uti si 
quis ex eo, quod caecus non videat, dum caecus est, deduce- 
ret neque visurum remota caecitate ($. 120.); 5.* a sensu 
diviso ad compositum , exprimit sensum contrarium antece- 
denti sophismati, uti si quis diceret, avaros non visuros re- 
gnum coelorum etiam poenitentia ductos , quia , dum avari 
sunt regnum coelorum non videbunt; 6.” a sensu collectivo , 
ad distributivum , si nempe, quod toti collectioni tribuitur 
in antecedenti, tribuitur seorsim sumptis singulis in con- 
sequenti ; 7 .* a sensu distributivo ad collectivum , si quod 
asseritur de singulis seorsim sumptis, de tota asseritur col- 
lectione ; sed sophisma non foret, si de iis agatur, quae ab 
essentia dimanant; quia tunc rectum est argumentum a di- 
stributivo ad collectivum , essentia enim non pendet a col- 


lectione. 

176. Sophisma est in sententiis; 1.° ignorantia elenchi, 
si quis nempe probaret , vel reprobaret aliud ab eo, de quo 
disputatur, uti faciebant Cartesiani, qui attractionem Newto- 
niauam reprobabant, quasi haec sympathiam aristotelicam in 

vitam revocaret; 2.° petitio principii , si nempe quis verita- 
tem probaret ex eo ipso, quod in quaestione versatur, uti 
si probaret animae immortalitatem ex eo, quod nequeat inte- 
rire; 3.° circulus vitiosus , si ex duobus aeque dubiis unum 
per alterum, et hoc per illud probaretur, uti si quis vacuum 
negaret, quia ubique est materia diffusa ; et materiam ubi- 
que diffusam diceret, quia nullum est vacuum; L° non causa 
pro causa , si nempe non vera ratio affertur , cur subjecto 
tribuatur , vel negetur praedicatura; uti si quis Religionem 
Christi probrosam assereret ex eo, quod praetextu ipsius mul- 
tae caedes factae sint, quasi nempe earum causa fuisset; 5.° 
falsum suppositum dicitur, quodfalsum, vel saltem dubium 
est, sed tamquam verum assumitur; 6.* fallacia acciden- 
tis , si subjecto necessario tribuitur, quod ilii per accidens 
convenit ($. 120.). 

177. Ast sophisma etiam vocatur argumentatio ad vere- 
cundiam, qua utitur, qui rationibus destitutus auctoritatem 
laudat viri, cui adversarius nescit contradicere; ad ignoran- 
tiam, , qua quis ad rejiciendam suam opinionem adigitur, et 
ad amplectendam nostram, eo quod ipsi desint rationes; ad 
hominem , si nempe quis ex adversarii principiis aliquid 
coutra ipsum erueret. 

DE METHODO 

178. Hucusque de tribus mentis operationibus loquuti 
sumus , de perceptione , de judicio , de ratiocinio ; ac de- 
modo etiam disseruimus, quo nostras ideas, judicia, ratioci- 
nia aliis patefacimus. Sed hoc non satis. Necesse est insuper, 
ut ordine procedamus tum in adhibendis mentis operationi- 
bus, tum in conuectendis terminis, propositionibus, argumen- 
tationibus, ut rite veritatem assequamur, inventam vero aliis 
manifestemus. Jam vero ars illa, in qua regulae traduntur, 
quibus probe disponuntur nostrae ideae, nostraque judicia tum 
in invenienda, tum in retegenda aliis veritate inventa, met ho- 
dus appellatur. Methodus itaque in demonstratione consistit 
(j. 171.), atque Logicam ratiocinantem, et sermocinantem re- 
spicit Triplex methodus distinguitur, analytica, synthetica, 
scient ifica. 

179. Mens humana analytica utens methodo rem, ve- 
luti totum in principio respicit, dein in suas dividit partes, 

hasque in alias minima» Veluti'' frangit, quas explorat, expen- 
dit, scrutatur, ut dein, quid totum illud sit, concludat. Quare 
analjtice aliquid ostendimus, si a singulari ad universale , a 
composito ad simplicia , ab effectibus ad caUsam , a toto ad 
partes pedetentini gradum facimus. Quapropter, qui hac uti- 
tur methodo, advertat primum , utrum res, in quam inqui- 
rit, composita sit, an simplex; dein judicium efformet , cu- 
jus veritas sit perspecta, quodque sit toti inquisitioni funda- 
mentum^ postea et hoc judicio proximas deducat conclusio- 
nes, et ex istis alias et alias, usque dum veritatem, quam scru- 
tatus est, conspiciat Sic analjtice procedimus in nac nostra 
philosophia, in qua a primis et notioribus animae operatio- 
nibus , ab istis ad operationes magis complexas, ab his ad 
animae facultates , ab istis vero ad animae naturam , ortum , 
ducationem etc. ascendimus. Haec methodus dicitur etiam 
inventionis, quasi nempe ad veritatem inveniendam sit ap- 
tior. Abstractione praecipue ipsa procedit (£. 103.). 

180. E converso operatur mens nostra m methodo syn- 
thetica ; cum a partibus ad totum, ab universali ad singula- 
ria, a simplicibus ad compositum, a causa ad effectus proce- 
dat Qui hanc adhibet methodum , demonstrationem ingre- 
ditur a definitionibus, et divisionibus rerum tractandarum , 
ab his ad quaestionis statum descendit, deiu ad notiores verita- 
tes contendit, hasquedisponit meliori, quo credit, modo. Syn- 
thetice procedunt in philosophia, qui, praemissa animae defini- 
tione, ad ejus descendunt facultates, dein ad operationes etc. 
Haec methodus compositionis dicitur, quasi nempe per ipsam 
ens componeretur. Compositione proinde graditur (§. 103.). 

181. Condillacus docuit, analytica tantum methodo pro- 
cedendum esse tum in inquirenda , tum in manifestanda 
aliis veritate. Analjsim saltem in veritatis inquisitione adhi- 
bendam esse putant omnes , qui a conscientiae factis disce- 
dentes, nullamque ideam ingenitam in anima admittentes, in 
sui investigationibus a sensibus, et experientia externa inci- 
piunt, ac proficiscuntur, dicti proinde empirici , et experi- 
mentales. Verum synthesi utuntur , qui ab ente absoluto , 
ab ego deificato , aut ab alia universali idea incipiunt in- 
quisitiones suas , atque omnes repetunt cognitiones, Synlhe- 
sim proinde adhibuerunt Plato , Malebranchius , Pieo-Pl a Io- 
nici , Bosminius, Gioberti , recentioresque fere omnes Ger- 
mani philosophi (V. hist. phil:). Synthesim quoque veluti 
aptiorem iu manifestanda aliis veritate plurimi amplectuntur. 
Nam, docent ipsi, tjroues. quorum imbecillis mens est, ma- 

gis definitiones, quae ideas continent universales , quam i- 
dearum congeriem objectum determinatum exhibentium ca- 
piunt, atque comprehendunt. Inanalysi, pergunt ipsi, ditis- 
sima veluti rerum fodina aperitur, seges idearum latissima , 
series propositionum , quarum una ab alia deducitur, quae 
omnia haud attingere, multo minus memoria tenere valet ju- 
venilis aetas. Demum, concludunt, quomodo haberi potest 
analysis perfecta, quae profecto est necessaria in rebus phi- 
losophicis ($. 169.)? Verum non desunt, qui putant alteram 
ab altera methodo minime sejungi , atque amice conspirare. 
Siquidem philosophus analyticus a singularibus ad universalia 
procedens, in fine componit , et syntheticus evadit ; syuthe- 
tesui vero philosophus ab universalibus ad singularia descen- 
dens, in scrutandis singularibus divisione utitur , atque fit 
analyticus. Inductio praecedit analyticam , sequitur syntheti- 
cam demonstrationem. Quare quaev is methodus est analytico- 
synthetica. 

182. Ceterum quaecumque eligatur methodus , necesse 
est, 1.® ut perspicue , nullisque ambagibus aperiatur quae- 
stionis sensus; 2.° ut dein definitiones, aut explicationes ac- 
curatissime tradantur; 3.° ut divisiones, et subdivisiones fiant, 
ubi rei ratio postulat; L° ut exordium sumatur a notioribus, 
et facilioribus, et dein, veluti per gradus, ad minus perspe- 
cta , et difficiliora descendatur, vel ascendatur pro methodi 
diversitate; 5.° ut nihil praetermittatur eorum, quae ad pro- 
positam quaestionem solvendam, atque veritatem inveniendam 
aptiora videntur; 6.° ut animadversiones notentur, corollaria 
deducantur, quae a re demonstrata prono velut alveo fluunt, 
scholia apponantur, si res ita postulare videatur. 

183. Methodus scient ific a , seu disputationis , est ordo 
servandus in litteraria concertatione duorum, vel plurium de 
re ad quamcumque disciplinam pertinente. Qui statutam the- 
sim tuetur, defendens^ qui eam oppugnat, opponens dicitur. 
Methodus disputandi est academica , si stylo perpolito, et 
elegauti , more rethorum , argumenta , et solutiones propo- 
nantur; Socratica , qui Socrati adrisit ($. 21.) , si per in- 
terrogationes, et responsiones mutuas fiat concertatio, quae 
tunc dialogistica quoque vocatur , praesertim si inter duos 
versatur quaestio; Scholastica , quia per plura saecula adhi- 
bita in scholis a summis Philosophis , et Theologis, si con- 
certatio absolvatur per syllogisticas argumentationes ab oppo- 
nente propositas, atque a defendente solutas , vel exceptas. 
Uaec postrema methodus, licet ad veritatis hostes profligandos 

aptissima videatur, ob quemdam barbarum, incultumque ser- 
monem, qui in ipsa adhibetur, aliquantulum in desuetudi- 
nem abiit Nos tamen eam a majoribus omni doctrina claris- 
simis acceptam in nostris scholis persequemur, sed sermonis 
asperitate nudatam, academiae amoenitate emollitam, barba- 
risque vocabulis, quae delicatis labiis sunt insuavia, prorsus 
expolitam. (*) 

181. Ut itaque haec methodus scholastica recte in concer- 
tationibus litterariis adhibeatur, nccesse est, l.o ut defendens, 
et opponens in aliquo conveniant judicio, quod totius dispu- 
tationis sit veluti fulcrum. 

2.e Ut defendens apertissimis, et clarissimis verbis suam 
proponat thesim, omni involucro expoliatam. 

3.0 Ut deiu opponens, vero propositionis sensu assecuto, 
conficiat argumentum ad Logicae regulas apprime constitu- 
tura , quod directe defendentis thesi adversetur. 

a.o Ut postea defendens opponentis argumentum officiose 
excipiat; illud ad litteram, vel ad sensum repetat; in singu- 
las argumentationis partes diligenter inquirat; judicium dein- 
de decernat; veram concedat, dubiam distinguat, falsam de- 
neget; omittat, quod ad rem non facit Caveat distinguere con- 
sequentiam, quae est nexus consequentis cum antecedente 
(§. 1£A.), quaeque proinde concedi, vel negari debet, prout 
concessum, vel negatum fuit antecedens. 

5.0 Ut deinceps opponens subsumendo suum prosequa- 
tur argumentum, ostendens, propositiones a defendente ne- 
gatas, vel ex parte exceptas esse veras eo etiam in sensu, quo 
negatae fuerunt, aut eas thesim penitus evertere; sed verba 
aspera devitet. Sic semper ambo amice procedant 

6.0 Verborum strepitus, clamores, aequivoca verba inu- 
sitatae voces cane peius et angue ab hujusmodi concertatio- 
nibus arceantur: defendens modeste opponentem moneat, si 
argumentum in forma peccqns proposuit ; urbanitate eum 
ad medium terminum revocet, si nexum abrumpens opponens 
ab illo digrediatur. 

7.° Defendens falsum suppositum (5. i 76.) neget, si fal- 
sum, tamquam verum, statuit opponens; atque ad hominem 

(*) Monemus proinde Serapbici Ordinis Lectores, ot quaeationes methodo 
syllogistica sui» dictent alumnis , qui, ul in more est , theses vindicent al> 
adversariorum objectis, quaque non impedita hebdomada, coram omnibus, 
quibus harum litterariarum concertationum locum est datum ingredi. Ad 
rem paucis bic adnectimus regulas , quarum auxilio alumni ipsi discere 
poterunt modum scholastica methodo disputandi. 

(S. 177) respondeat, si ex principiis opponentis aliquid 
contra ipsum concludere valet Sed hae regulae magis usu 
ediscuntur. 


32 ©S2© m. 

DE VERITATE 

185. Logicae munus est mentis operationes in veritatis 
inquisitione moderari , atque regulas tradere , quibus aliis 
monstratur detecta veritas. Sed quidnam est veritas? Quidnam 
error ? Quinam utriusque fontes? Haec omnia in praesenti 
sectione evolventur. 

CAPUT PRIMUM 

DE VERITATIS ESSENTIA 

186. Peritas generice sumpta innuit convenientiam unius 
cum altero. Dicitur veritas metaphysica, convenientia entis 
cum sua essentia, seu complexus attributorum, quae nullam 
involvunt repugnantiam, et entis determinant essentiam; mo- 
ralis , convenientia signorum externorum cum internis animae 
cogitationibus; logica , convenientia idearum cum objectis , 
quae ipsae exhibent. 

187. Juxta Germanos praecipue philosophos, qui pro- 
prium ego statuerunt omnis veri basim ($. 67.) , verita- 
tem logicam dumtaxat subjectivam probarunt. Quare ju- 
xta hanc opinionem veritas est adeo mentis modi6catio, et qui- 
dem independenter ab objectis, ut veritas ipsa deficeret, defi- 
ciente animae cogitatione. Alii e contra subjectivam negarunt, 
atque tantum objectivam admiserunt, quae objectum reprae- 
sentatam ente distinctum, eamque putai unt aeternam, increa- 
tam, necessariam, immutabilem, atque sine dependentiaab in- 
tellectu exislentem. Juxta hanc sententiam, quam verissimam 
dicimus, veritas logica reponitur in una convenientia praedi- 
cati cum subjecto percepta ab intellectu, nempe radicaliter 
est in objecto, sed intellectus intuitio requiritur, ut forma- 
liter veritas sit 

188. Veritatem definiit Bosminius id <juod est , sed haec 
veritas metaphysica (J. 186.), et non veritas generice sum* 

pta est dicenda. Logicam porro veritatem reposuit in conve- 
nientia judicii cum supreina ratione, quam in ente ideali con- 
stituit Haec tamen est potius certitudo, quia in illa conve- 
nientia conquiescit animus, prout ipse eamdem percepit. 

1 89. Notamus interim, aliquid triplici modo cum nostra 
ratione comparari posse. Nam secundum rationem dicitur id, 
quod rationis naturalis virtute mens liumana assequitur; con- 
tra rationem est id, quod principio contradictionis opponitur, 
ideoque naturae rationis humanae adversatur; supra rationem 
demum est id, quod aciem mentis humanae superat, atque 
transcendit Quod est contra rationem pugnantia includit ; 
ast nullam involvit contradictionem id, quod est supra ratio- 
nem , sed a ratione naturali percipi nequit, uti sunt arcana 
nostrae Religionis Sacrosanctae. 

190. Insuper veritas secundum rationem dicitur interna, 
quae sita est in convenientia cogitationis cum objectis , quae 
extra animum non existunt , uti sunt veritates mathematicae , 
aut aliter existunt, quam insident in animo; externa vero, 
quae consistit in convenientia cogitationis cum objectis, quae 
extra animum existunt Veritas interna , uti natet, non sem- 
per secum trahit veritatem externam , quia objecta in animo 
existentia possunt rebus externis non respondere ($. 108.). 
Demum haec veritas, quae secundum rationem est, dicitur 
necessaria , si praedicatum cum subjecto connexionem adeo 
necessariam habet, ut contrarium repugnet, uti totum est qua- 
libet sua parte majus ; contingens vero, si relatio praedicati 
ad subjectum aliter esse potest, uti mundus est existens 
($' 120.). Haec multiplex veritas juxta objectum considerata 
magis demonstrat eam objectivam esse, uti innuimus ($. 187.). 

CAPUT SECUNDUM 

DB VERITATIS FONTIBUS, EJUSQUE SUPRBMO CRITBRIO 

191. Si veritas logica in convenientia sita est idearum 
cum objectis (§. 186.), quomodo securus erit animus de hu- 
jusmodi convenientia? Quonam tandem medio noscet, judicia 
a se efformata donari veritate? Ancepstie semper haerebit? 
Aliqua profecto debent esse indicia , quibus suffulta humana 
ratio secura esse potest, uti mox videbimus contra Arcesilaum, 
Scepticos, Bajlium, aliosque, qui putido ore, omne veritatis 

criterium , omnemque proinde certitudinem Inficiati sunt 
($$. 25. 33. 52. 54. 55.). Iam vero indicia ilia aut onmem ab 
animo expellunt errandi metum, et sufficientia dicuntur; aut 
dubitationi locum relinquunt, et vocantur insufficientia. Ex 
sufficientibus indiciis enascitur certitudo , quae est status ani» 
mi adhaerentis alicui propositioni, absque formidine errandi, 
quae certitudo subjectiva est , nam certitudo in statu animi 
humani reponitur. Quae autem objectiva dicitur, potius veri- 
tas dicenda est, utpote reposita in objecto suis indiciis exor- 
nato , absque relatione ad intellectum. 

192. Licet indicia mentem illustrent, uti solis lux oculos 
corporis ferit, tamen non omnia eadem vi pollent. Aliqua 
enim nec decipiunt, nec decipere possunt, ideoque animum 
reddunt omnino tutum , et haec certitudinem metaphysicam 
gignunt; alia veritatem constanter quidem annuntiant, sed 
nulla foret contradictio, si eam aliquando non comitarentur, 
et haec indicia aut sensuum testimonio innituntur, et physi- 
cam certitudinem pariunt; aut humanae prudentiae legibus, et 
moralem certitudinem in animum inducunt Quare discrimen 
harum certitudinum non a statu animi, qui in omnibus tutus 
est, debet repeti ; sed potius ex motivo , et qualitate indicio- 
rum. Indicia illa, quae certitudinem met aphysicam declarant, 
resident in sensu intimo , si agatur de interna sensibili veri- 
tate; insidunt vero in intellectu, ratione, et sensu naturae 
communi, si illa indicia veritatem externam, et intelligibilem 
testantur. Indicia autem , quae certitudinem physicam inclu- 
dunt, ex sensibus externis anima colligit; uti ex auctoritate 
humana indicia certitudinem moralem inducentia. De hisce 
est hic dicendi locus. 

ARTICULUS PRIMUS 

DE SESSU IST1MO 

193. A sensu intimo initium sumimus, qui nobis pro- 
pinquior est Omnibus aeque patet , nos certos esse de nostra 
exislentia , de nostra voluptate , de nostra tristitia , de nostro 
amore , de nostro odio , dum ad nostram attendimus existen- 
tiam, dum voluptate, vel tristitia afficimur, dum amamus, aut 
odio aliquem liabemus. Iam vero illa quaecumque vis animi, 

3 u a ltiuc semetipsum , suasque percipit actuales affectiones, 
icitur sensus intimus , vel conscientia. 

194. Met aphy sica certitudine gaudere , quae objecta 
sunt sensus intimi , er eo praecipue colligitur, quod affectio- 
nes, quas animus experitur, sint ipsius animi modificationes. 
Cum vero sentit se modificari, atque suas percipit modificatio- 
nes, certus est; si enim certus non foret, sentiret, quia modi- 
ficatur; non sentiret, uti est in hjpothesi. Deinde nonne tu 
dementem diceres, qui te non sentire, quod sentis, effutiret? 
Diceresne phoenomenon, et non potius reale mentis judicium, 
motivum illud, per quod percipis, quod sentis? Neque tu in- 
sistes , animum tunc illudi ; non enim de causa suarum affe- 
ctionum, sed de earum existentia, et praesentia, in ipso animo 
hic loquimur. In statuenda liac, vel illa causa suarum affectio- 
num certe animus potest illudi; ast non de ipsarum affectio- 
num reali, et actuali existentia. 

195. Neque proinde urgebis 1* exemplum somniantis, 
cui ex intimo sensu sibi et vigilare, et operari videtur, quod 
tamen falsum est. Nam et ipse somnians actu sensum vigiliae 
experitur, actu cogitat, actu sentit se operari, actu dolet, actu 
tristatur, omnesque reapse, prout in vivida sua phantasia sunt, 
habet illas affectiones, dum dormit. Fallitur quidem, sed er- 
ror est ex parte causae affectionum, quae aliunde, quam ex in- 
timo sensu colligitur; non vero ex parte ipsarum affectionum, 
quae reapse insident in suo animo. 

196. Neque dicas 2.°, contradictoria non posse simul esse 
vera ((. 134.), quae tamen veluti vera docet sensus iniimus. 
Quandoquidem contradictoria ea vocantur, quorum unum pe- 
nitus destruit alterum; quod fit, cum idem de eadem re sub 
eodem respectu considerata modo affirmatur, modo negatur. 
Quare contradictoria haud sunt, quae de eodem sub diversa ra- 
tione accepto praedicantur, et negantur. Ad nos. Sensus intimus 
quasdam affectiones secum pugnantes in nobis esse testatur, ve- 
luti caloris, et frigoris; sea in hisce affectionibus semper ali- 
qua adest diversitas, vel objecti , veluti aqua, et ignis; vel 
modi , veluti intensior, et remissior; vel actus , veluti doloris, 
et voluptatis. Sic ex. gr. si quis alteram in algentibus, alteram 
manum in ferveutibus aquis demergit, duplicem frigoris, et 
caloris sensationem experitur, sed duplex causa est in dupli- 
cem agens corporis partem. Ita animus plures experitur af- 
fectiones specie contradictorias, quae contradictoriae non sunt, 
quia sub aliqua ratione diversa possunt, et debent considerari. 
Sed hoc sufficit de intimo sensu, quem criterium certitudinis 
metaphvsicae statuimus circa veritates , quae sunt internae , 
et sensibiles. 


ARTICULUS SECUNDUS 

DE INTELLECTO, BATIONE, ET SENSO NATOBAE COMMUNI 

197. Ubi mens humana aliquam contemplatur veritatem, 
haec aut statim illi affulget, aut subsidio alicujus mediae ideae. 
Prima principia sunt veritates primae classis , quia a men- 
te capiuntur, vix cognita inter attributum, et subjectum rela- 
tione; conclusiones vero ab illis principiis deductae Sunt ve- 
ritates alterius classis. Hujusmodi veritates porro sunt, gene- 
ralim acceptae necessariae , rationales , purae , a priori , aut 
contingentes , experimentales , empiricae, a posteriori, prout 
sunt judicia, quae eas continent ($. 124.). Sed si de veritati- 
bus a principiis primis deductis loquamur , eae sunt purae , 
aut mixtae, aut empiricae. Siquidem, si ambae praemissae in 
ratiocinio sunt a priori, quia ambae veritates necessarias con- 
tinent, ratiocinium erit purum, et talis erit veritas deducta a 
praemissis, veluti: totum est sua parte majus", sed genus est 
totum, species sunt partes ; ergo genus est majus qualibet 

, sua specie. Si alterutra praemissa est a posteriori, utpote quae 
continet veritatem experimentalem, et alteram a priori, ratio- 
cinium erit mixtum, et veritas in conclusione posita sequitur 
naturam experimentalis praemissae , quia debilior haec est 
(J. 157-); uti quadratum est figura habens quatuor latera 
aequalia, et quatuor angulos rectos", sed haec tabula habet 
quatuor latera aequalia, et quatuor angulos rectos ; ergo 
haec tabula est quadrata. Si demum ambae praemissae sunt 
a posteriori, quia ambae experimen tales, ratiocinium erit 
empiricum , et veritas deducta omnino contingens ; veluti qui 
studet doctus Jiet ; sed Petrus studet ; ergo doctus Jiet. 

198. Principia, quae sunt veluti data , ex quibus dedu- 
citur series argumentationum, sunt distinguenda a principiis, 
quae sunt veritates elementares, sine quibus series illa conti- 
nuari non posset. Illa falsa esse possunt, licet recte procedat 
argumentatio, quae minime forsan peccat in forma", haec vero 
sunt semper vera, quia axiomata sunt, veluti: quae conve- 
niunt uni tertio, conveniunt inter se", licet series continuata 
falsitatem praeseferat , quia forsan peccat in forma ($. 144.). 
Quare ex illis principiis veritas materialis sequitur; ex istis 
vero veritas formalis dependet; quia, ut verum sit judicium 
deductum ab illis, illa vera esse debent; ut sit verum judicium 
deductum ab istis, in istis judicium deductum contineatur 

oporlet Insuper principia accepta veluti data, a quibus de- 
monstratio initium sumit, sunt a priori (^. 197.), si universa* 
litatem, et veritatem ex sola idearum relatione cognita habent; 
veluti: quae conveniunt uni tertio , conveniunt inter se\ a 
posteriori ($. ibid.) vero, si eorum veritas, et universalitas de- 
ducitur ab experientia. Porro quod recte sequitur ab illis 
principiis, verum est, quia conclusio induit naturam princi- 
piorum, ex quibus eruitur; quod vero recte deducitur ab istis, 
non semper verum est, quia forsan non vera sunt principia a 
posteriori jam praestituta. Sed hic notatur cum doctissimo 
Mastrofini, judicia a priori illa esse, quae supponunt, attributa 
essentialia praecedere rei existentiara ordine naturae; a poste- 
riori, quae supponunt existentiam entium, quae sunt judicio- 
rum objecta (§. 12 L). Deinde alia judicia sunt a priori ra- 
tione methodi, qua illa assumuntur prima in serie veritatum; 
et alia a priori in se, et ante quamcumque existentiam essen- 
tialiter animae intrinseca. Judicia a priori primo sensu multa 
sunt; sed nulla in secundo sensu; quia non ab anima humana 
est, ut res creatae sint, quales supponunt illae ideae (L'ani- 
ma ec. t. 1. 1. 2. c. 5. a. 6.). Ex quo patet, illa principia, quae 
sunt veritates elementares , quaeque habentur veluti princi- 
pia a priori in se , et eo magis principia , quae sunt veluti 
data, et a quibus initium sumit demonstratio, supponere ana- 
lysim, qua illa deducuntur, et statuuntur principia ( 5 . 124.). 

199. Intellectus hic est facultas, qua mens illico prospi- 
cit relationem attributi cum subjecto; ratio vero facultas, 
quae ex principiis veritatis alias, et alias mens humana dedu- 
cit. De his diductius erit sermo in Ideologia speculativa. Sen- 
sus naturae communis est illa propensio, seu illa vis animo 
inhaerens, qua homines ratione utentes impelluntur ad quae- 
dam efformanda judicia, et ad aliqua perspicienda, quorum 
attributum inter, et praedicatum adeo necessaria est relatio, 
ut nequeat non videri a mente, sicuti nullus est, qui illico 
non intuetur, bina binis addita efficere quatuor. 

200. Non de mera existentia communis naturae sensus hic 
loquemur, sed de ejus inlallibilitate. Licet porro non facile sit 
decernere, ad quae ipse extendatur, tamen ad principia, in 
quibus prima fronte attributi, et subjecti relatio percipitur, et 
ad immediatas conclusiones exporrigi, communis est sententia. 

201. Neque hic est confundendus sensus naturae com- 
munis cum consensu omnium gentium, aut cum auctoritate 
humana ; nam primus respicit veritates ($. 200.) relatas; al- 
ter facta, quae in physico rerum ordine se praebent conspi- 

cienda; tertia facta historica. Ille incepit cam natura humana, 
quia veluti surgit ab intellectu, et ratione; non item consen- 
sus omnium gentium , et auctoritas humana. Ille fons est ve- 
ritatum, quae intrinseca donantur evidentia, qua haud lucent, 
quae babentur ex consensu omnium gentium, et auctoritate 
humana. Ceterum sensus naturae communis amplectitur etiam 
universalem consensum , si iste respicit principia generalia 
cognita; ast non vicissim. 

202. Intellectus itaque estne veritatis fons, et affertne 
certitudinem metaphysicam? Haec est prima inquisitio. Ve- 
rum cum intellectus respiciat veritates necessarias , et 
principia a priori , non rideo, quare fons veritatis dici ne- 
queat , atque metaphysicam non afferat certitudinem. Si- 
quidem, si illae veritites sunt semper eaedem, si eamdem 
semper retinent firmitatem, si nulla temporum vicissitudine 
obliterantur, si ipsae, inspecta tantum natura praedicati et 
subjecti, rapiunt auiraum, atque assensum extorquent; per- 
spicuum est illas veritates esse certas relate ad animum no- 
strum , et quidem certitudine metapbysica (§. 192.); ideo- 
que intellectum veritatis esse fontem, riisi hoc foret, nonne 
omnes scientiae nutarent? Ablatis illis veritatibus, quae tam- 
quam faces ceteras detegunt, nonne Deus nos continuo folleret? 

203. Ast aliqui opponunt, principia illa, quae prospi- 
cit intellectus, non posse esse absolute vera, et quia nemo 
est certus, res tales esse, quales sunt in ideis, et quia nemo 
scit idearum naturam. Sed respondeo , ut illa principia 
sint vera, salis esse, ut intellectus inter ideas relationem per- 
cipiat , qualis datur inter ipsas, ideoque opus non esse, ut 
ipse intellectus videat, res tales esse, quales sunt in ideis; 
praesertim quia illa principia praescindunt a rerum existentia. 

204. Verum quid de ratione dicendum? Ipsa quoque 
est fons veritatis certitudinem pariens metaphysicam. Quan- 
doquidem si veritates deductae a principiis necessariis recte 
deductae sunt; si conclusiones sequuntur naturam principio- 
rum, a quibus illae deducuntur; si principia illa sunt veri- 
tates metaphysice certae, quisque noscit, veras esse conclu- 
siones. Sed rationis opus hoc est ($. 199.). Ergo ratio est 
fons veritatis, atque metaphysicam gignit certitudinem. Et 
nonne conclusiones prono alveo descendentes ab illis prin- 
cipiis consensum extorquent? Hic liber est major quolibet 
suo folio , est veritas deducta a principio: totum est sua qua- 
libet parte majus. Quinam labor necessarius est, ut haec 
capiatur conclusio? Et quomodo aliquae acquirerentur verila- 

tos, quae ab aliis necessariis inferuntur, quaeque nec sensi- 
bus, nec experientia, nec auctoritate liutnana attingi a mente 
possunt? Nonne in fumum abirent omnes regulae logicae, 
si quoties ratiocinium neque in materia , neque in forma 
peccat ($• 144.), conclusio veritatem haud contineret, ani- 
mumque non raperet? Nonne et Deus nos perenniter il- 
lusos vellet? 

205. Contra vim rationis nonnulli dicunt ; l.° rationem 
humanam esse finitam , ideoque essentialiter fallibilem; 2.* 
plures doctissimos deceptos esse in conclusionibus vi ratio- 
cinii illatis; 3.° rationem esse quid commune generi humano, 
ideoque non individualem , sed generalem generis humani 
esse veri fontem. 

206. Sed ad 1: dicimus contra De La Mennais ($. 63.), 
cujus est haec objectio , rationem humanam fallibilem qui- 
dem esse in iis, quae superant ejus captum , uti ial- 
libilis quoque est in iis conclusionibus, ad quas eruendas 
non adhibet media necessaria. Verum ex quo finita est, mi- 
nime sequitur, esse semper fallibilem. Ex quo enim ipsa fi- 
nita est, non est non ratio , sed quid positivum est, ideoque 
aliquid debet certo cognoscere. Sequitur quidem ex limita- 
tione rationis, plura esse, quae ejus vim excedunt, quaeque 
capit ratio Dei infinita; sed quia finita, finita cognoscere po- 
test, et quidem si recte sua ratiocinia instituat. 

Ad 2: respondentes non negamus, aliquos doctissimos 
viros in conclusionibus deceptos esse; verum hoc non ex eo 
ortum est. quod ratio in errorem inducat circa veritates legi- 
time a veris principiis deductas; sed ex eo quod ratiocinium 
non recte institutum sit. Si falsae fuerunt praemissae , aut 
earum alterutra, sicque conclusio in praemissis non conti- 
nebatur, profecto in errores prolabi debebant ($. 1 44.). 

Ad 3: respondemus, sopuisina hic confecisse De la Men- 
nais; nam ratio est haeredilas communis toti generi humano, 
quatenus istis individuis hoo componitur, ideoque est hae- 
reditas individuis data, quae singillatim eam adhibendo ve- 
ritatem certo assequi possunt. Deinde, si ratio individui deci- 
pitur, nonne deciperetur ratio universalis, si existeret ? An 
essentia mutatur per collectionem (§. 175. 7.)? 

207. Ad sensum naturae communem descendo, qui fons 
veritatis est, et certitudinem metaphjsicam affert Nam vigue- 
sunt apud omnes gentes quaedam judicia communia, et uni- 
formia, quae neque ab educatione, neque a praejudiciis, ne- 
que ab opinionibus, neque ab auctoritate ortum Labuerunt. 

Uadenam illa, nisi ab ipsa natura rationali, quae in omni- 
bus constanter eadem est: Undenam gentes cognoverunt ex. 
gr. aliquod numen existere ; post praesentem dari alteram 
vitam ; Deum esse providum ; unicuique suum esse redden- 
dum ? Sed nisi vera essent illa judicia, quae a pectoribus ve- 
luti sponte erumpunt, et ad quae efformanda maxima homi- 
num pars caeco quodam naturae impulsu adeo adigitur, ut 
inviti etiam ilia conficiant, nonne Deus, et natura, qui nil 
frustra moliuntur, frustra hujusmodi impulsum naturae hu- 
manae fuissent largiti ? Nonne Deus et natura , qui num- 
quam in necessariis deficiunt, in necessariis omnino defecis- 
sent, nisi vera essent illa judicia, quae ad vitam humanam 
componendam sunt prorsus necessaria, atque ab uno naturae 
sensu derivari possunt? Imo nonne ad errorem perenniter et 
per se homines natura rationalis impulisset, si ipsa semper 
impellente, et assidue clamante, falsae tamen forent ejus vo- 
ces: Nonne hoc foret ipsam naturam humanam pessumdare, 
atque scepticismo latam reserare viam? (V. Iosephum Aloy- 
sium Dmowshi, Inst. Logicae pars altera, a. 7.). 

208. Contra sensum naturae communem plura etiam 
congeruut sceptici ($. 191.). Dicunt enim l.° multos exti- 
tisse, qui nefandissime contra prima moralitatis principia 
peccarunt, ideoque sensum communem naturae non esse ve- 
ritatis fontem; 2.* multa hujusmodi judicia, quae derivantur 
a sensu naturae communi, ortum habuisse a traditione pri- 
morum parentum ; 3.° certitudinem hanc , quae derivatur 
ex hoc fonte , esse omnino indignam philosopho , quia est 
certitudo moralis. 


209. Sed ad 1: dicimus, impulsum rationalis naturae ad 
ponenda aliqua judicia respicere intellectus vim ( 5 . 199.); ex 
abusu vero libertatis factum est, ut aliqui in nefandissima 
crimina prolaberentur. Quod certe stare potest , cum saepe 
nos videamus bona et probemus, sed deteriora sequamur. 
Deinde quaeri potest, utrum ii, qui contra moralitatis 
principia peccarunt , a natura rationali fuerint impulsi , 
ut judicarent illa principia esse falsa ; quod certe affirmare 
nequeunt. Insuper dato etiam, quod ita speculative alii cre- 
didissent, hoc unum sequitur, non recte ratiocinatos esse, 
sensumque naturae communem minime interrogasse. Demum 
ex numerone idem sentientium deducitur certitudo nostro- 


rum judiciorum? Non idem est profecto sensus naturae com- 
munis, et hominum consensus (§. 201.). 


Digitized by Google 


81 

Ad 2: respondentes dicimus, potuisse quidem a tradi- 
tione multa derivari judicia, quae a sensu naturae communi 
nos eruimus; sed ratio quoque, seu sensus iste requirebatur. 
PraTa exempla, morum corruptio, nou ubique recta educa- 
tio, praejudicia multa, ethnicorum traditio, totque inventae 
fabellae in causa fuissent, cur illa judicia oblita remansis- 
sent, ideoque non sufficienter fuisset humano generi provi- 
sum, nisi sensus naturae communis ad haec judicia impelleret. 

Ad 3: demum dicimus, haud esse indignum philosopho, 
uti fiajlio placuit, certitudinem derivari ex communi natu- 
rae sensu; nam si ejus oppositum pugnat ($. 207.), certitudo 
haec metaphjsica est dicenda. Et etiamsi certitudo haec mo- 
ralis foret, non video cur philosopho indigna esset dicenda; 
cum et philosophus acquiescere omni debeat certitudini, 
quae eruitur ex principiis, seu indiciis naturalibus, et di- 
versa est pro diversitate motivorum ($. 192.). 

ARTICULUS TERTIUS 

DE EXTEHftIS CORPORIS SEXSlBIJS 

210. De fonte veritatum sensibilium externarum rerum 
heic dicturi, ab organis sensoriis initium est sumendum. 
Quinque ipsa suat, videlicet visus, auditus , gustus , odo- 
ratus , tactus , qui per totum diffunditur corpus. Ipsis toti- 
dem respondent species sensationis , quae actio mentis est , 
uti in Ideologia speculativa videbimus. Uervos hujusmodi 
sensus habent, et optici vocantur, qui a cerebro au oculos 
desiuuut; acustici , qui ad aures; olfactorii , qui ad nares; 
gustatorii , qui ad palatum et linguam; generatim sensorii , 
qui in cuticulam totum corpus ambientem derivantur. 

211. Sensatio hic «st affectio illa animi, quae dum ad- 
est, exhibet nobis aliquod ut actu praesens, quod corpus no- 
minamus. Quare duo admittimus in sensatione , prout rei 
tractandae ratio postulat, nempe actio in organum senso- 
rium excitata, et operatio , qua mens hanc actionem perci- 
pit Hanc meatis perceptionem sequitur quaedam spiritualis 
cognitio, qua animus se cogitare animadvertit, et quae cum 
conscientia , seu intimo sensu confundi potest ($. 193.). llaec 
pro confessis habemus. 

212. Certum est, non ad omnia, quae existunt in rerum 
corporearum universitate, extendi organa sensoria, cum seu- 

Tom. I. 6 

sus omnino effugiant natura rerum, et modus, quo ipsis qua- 
litates adhaerent. Cum vero sensus, utpote materiales, fide- 
liter mutationem acceptam referant, patet, ad animum spe- *' 
clare errorem , si quando credamus , aliquid ita esse , cum 
tamen ita non sit. Porro si aliquas adhibemus conditiones , 
quas ratio et experientia suppeditant, occasionem erraudi 
vitabimus. Quare; j,° organa sensoria sint recte disposita, 
nulloque inficiantur vitio; 2* objecta sint in debita distan- 
tia a sensibus; 3.° nullum sit impedimentum inter sensus, 
et objecta; 4* medium, in quo respiciuntur objecta, sit con- 
stans, et uniforme; 5.° cuique sensuum suum respondeat obje- 
ctum, uti colores ocujis etc; 6.° plures sensus adhibeantur, ubi 
fieri potest; 7-° usus ipsorum sensuum diverso modo, et loco, 
et tempore fiat; 8.° relatio sensuum praesens cum praeteri- 
tis conferatur; 9.° instrumenta quoque adhibeantur, et qui- 
dem perfectiora; 10.° mens atteudat, dum sensus applican- 
tur alicui objecto; 11.° sensuum relatio sit conformis et te- 
stimonio aliorum hominum, et rectae rationi, sed praeser- 
tim divinae auctoritati. 

2 1 3. Genera tim testimonio sensuum adversati sunt scepticj 
antiquiores, et recentes, necnon Idealistae. quorum agmen 
ducit Georgius Berhelej (Dialogues entre Hylas, et Philo- 
nous). Aliqui tameu corporum existentiam inficiantur, dicti 
dogmatici ; alii dubitaut, dicti proprie sceptici ; alii unis 
facultatibus mentis persuasionem, seclusis omnino sensibus, 
tribuunt, dicti mystici ; alii ad nostram existentiam demon- 
strationis vim coarctant , dicti egoistae\ alii cum Malebrau- 
cbio ad Dei revelantis auctoritatem recurrunt, et ii creatis 
rebus vires denegant. Omnes una voce cuin Francisco De La 
Mennais (Essa i sur Vindifference , t- %) clamant, sensus nos 
illudere, nihilque certum ab ipsis accipere. 

214. Quaeritur interim hoc loco, utrum ideae, quas ani- 
mus seusuum ministerio assequitur, sint suis objectis con- 
formes; ideoque sensuum ministerium sit adeo veritatis testis 
infallibilis, ut mens hoc nixa testimonio inconvenientia idea- 
rum cum objectis sensibilibus acquiescat. 

215. Rem se ita habere, plura sunt argumenta, quae 
probant. Nam l.° supposita corporis nostri existentia, et pro- 
pensione referendi ideas nostras ad objecta praesentia et ex- 
terna, quae ex intimo sensu edocemur, certe ipsa corpora 
agunt in varia corporis nostri organa sensoria. Ast, si hisce 
nos decipimur, quamnam normam habebimus vitae mode- 
randae? 2.° Deus nostrum corpus variis ornavit sensibus, ut 

per ministerium istorum objecta cu jusque sensus propria, et 
quae ad nostri compositi conservationem aptiora sunt, no- 
sceremus. Verum si per sensus decipimur, nonne Deus no- 
bis insufficientia tribuisset media? 3.° Ablato sensuum testi* 
monio, vetuli veritatis fonte, ubinam erit tota illa cognitio, 
quae seusuum ope acquisita toti inservit societati? Ubinam 
erit revelatio ipsa divina, quae media sensibilia, et ideo sen- 
suum miuisterium supponit? A* Neque sceptici, neque ldea- 
listae facto suo negant, aliqua, quae per sensus habentur, 
esse vera , licet ore tenus hoc inficientur ; ipsi enim escam 
salubrem a noxiis secernunt, liquidum a solido, magnum a 
parvo, album a nigro, et alia sexcenta. 5.” Cum animus 
sensationem efformat, statim ad ideam agentis sibi externi 
recurrit, atque seipsum ab objecto modificante distinguit; 
quod certe argumentum est, sensus vera referre. 6.“ Saepe et 
nos, cum aliquid veluti certissimum asserere velimus, obser- 
vasse testamur propriis sensibus; quod probat, omnes impelli 
ad credendum, seusus esse veritatis fontem. 

216 Inierim audiamus, quid dicant adversarii. i.° Sen- 
sus haud referunt res, quales sunt, in totque nos pellunt er- 
rores circa figuras, colores, sapores, distantias. 2." Si sensuum 
testimonio est fiilenduro circa aliquas veritates, certe, qui a 
nativitate sensibus destituitur aliquibus, veritates per eas ac- 
quirendas nunquam adipisceretur, quod absurdum est. 3.° 
Seusus non sunt iidem semper, neque crastino die erunt 
ut hodie: quomodo certi essemus de rebus , quas hodie uno 
modo, crastino die autem altero modo sensus referunt? 

217. Ad 1. tamen respondemus, sensus duo renunciare, 
nempe relationem, quam habent nobiscum objecta, et quas- 
dam proprietates istis inhaerentes. Sed quaenam sit corpo- 
rum essentia, quomodo illae proprietates adhaereant obje- 
ctis, aliunde determinari debet Deinde, ut sensus certitu- 
dinem in animum insinueut , debent applicari juxta regulas 
($. 212.) allatas. Si aegroto cibus amarulentus est, si icterico 
colores flavescunt, si frigore correpto odoriferae non existunt 
substantiae, si surdaster non distinguit, quid ad nos? Si lau- 
datae regulae prae oculis haberentur, nullus foret error, qui, 
ut vidimus ( ibicL ) animae est, sensusque non amplius, 
uti infideles testes, damnarentur. 

Ad 2. Etiamsi aliquo sensu destitutus a nativitate veri- 
tates non acquireret, quas ope illius sensus alii adipiscuntur; 
non tamen mde sequitur, nunquam sensibus esse fidendum, 
licet regulae ad hoc datae observarentur. Iste homo excipe- 

retur a lege ordinaria, quod firmat veritatem ipsius legi». 
Deinde etiam iste homo, saltem in iis, quae suam respiciunt 
conservationem , potest aliquid scire , si aliis , qui sensibus 
non carent, se committat 

Ad 3. Non est tanta organorum mutatio, ut quotidie diver- 
so modo referant suos motus; quod patet ex propria experienti», 
qua edocemur, eumdem cibum nobis salubrem esse , etiamsi 
per menses ipso vescamur. Deinde et ex intimo sensu mone- 
mur, quando aliqua mutatio in organis sensoriis facta est 

ARTICULUS QUARTUS 

pe auctobitate humana 

218. Licet quamplurimae veritates aut sensu intimo, 
aut intellectu, et ratione, aut testimonio sensus naturae com- 
munis, aut ope sensuum corporeorum acquirantur , hique 
fontes ad certitudinem nos proculdubio perducant; adhuc 
tamen aliquae existunt veritates, quae bis a fontibus non de- 
rivant, quasque certe mens nostra consequitur, et in iis tuta 
quiescit Undenam revera factum aliquod in loco a me dis- 
sito, aut tempore praeterito ante meum ortum cognoscam, 
nisi alter mihi narret? En necessitas auctoritatis , quae est 
testimonium illius , a quo movemur ad aliquod ferendum 
judicium sine errandi formidine, quaeque duplex est, di- 
vina nempe, et humana , prout testimonium fuit a Deo, 
aut ab homine. Auctoritas divina certitudinem parit niela- 
phjsicam, quia impossibile est, ut Deus, qui omniscius est, 
et verax, fallatur, aut decipiat^ auctoritas vero humana pa- 
rit certitudinem moralem , uti mox videbimus , si omnibus 
requisitis sufTulta sit; quia legibus moralibus, quae vetant 
mentiri, et legibus prudentiae liumanae, a quibus patet, om- 
nes neminem unquam fefellisse , tota nititur. Consensus au- 
tem praestitus alicui assertioni propter testantis auctoritatem 

Jides dicitur , quae et ipsa divina , vel humana est pro di- 
, versi tate testis. De humana auctoritate et fide est hic di- 
cendi locus. 

219. Objecta, quae auctoritate humana innituntur, sunt 
speculativa , si respiciunt veritate* rationales , quas sine er- 
randi formidine amplectimur ob narrantis auctoritatem, quas- 

; [ue haud amplecti deberemus , alterius testimonio dumtaxat 
ulti; et externa, ac physica, quae facta externa nobis, et ph^*- 

sica omnino respiciunt. De his sermonem habemus. Haec 
porro facta sunt coaeva illis, qui narrant , aut praeterita^ 
sunt publica , aut privata ; sunt naturalia , aut supernatu- 
ralia ; sunt magni , aut levis momenti ; suut secunda pravit 
affectibus , aut adversa. 

220. Testis est, qui narrat aliquod factum, isque dici- 
tur oculatus , si factum propriis oculis conspexit; auritus , 
si ab alio audivit; hic vero aut est coaevus , si tempore, quo 
factum contigit, vivebat; aut est posterioris aetatis. Testes 
vero factum referre possunt pluribus modis, nempe orali 
traditione , si voce; historia , si verbis,, aut scriptis; monu- 
mentis , si permanentibus signis illud tradunt 

221. Illud in primis pro oerto est tenendum, eo fortius 
moveri animum nostrum ab alterius testimonio ad aliquod 
ferendum judicium, quo major scientia , majorque in illo 
supponatur veracitas , quae duae doles in historico, seu quo- 
cumque teste, omnino requiruntur. Si enim testis factum ne- 
sciebat, aut scire noluit, vel nequivit, certe nulla est ei prae- 
standa fides; uti non est adhibenda illi, qui mentiri solitus 
veracitate destituitur. Deinde hae regulae prae oculis sunt 
habendae. Belate ad factum, videndum est; 1* si est pos- 
sibile: si enim legibus naturae, et divinae repugnat virtuti, 
veluti falsum est rejiciendum; 2.* si factum sit sensibile , 
nempe sensibus subjectum , et non ratiocinio, vel conjectu- 
ris suffultum , hoc enim in casu ad summum erit probabile, 
3.* si facium circumstantiis cohaeret: alias saltem suspectum 
reputetur. Belate vero ad testem haec considerentur ; 1.* si 
historicus alias mentitus est: si mirabilibus delectatur: si a 
propria abripitur auctoritate: si partium studio facile allici- 
tur, suspicionem sui praebet; 2.° testis oculatus meretur 
fidem prae aurito: doctior, et veracior prae ceteris: plures 

E rae paucioribus, ceteris paribus; 3.* coaevus praeferri de- 
et recenti, dummodo ille non sit abreptus insita hominibus 
libidine alendi de industria rumores , uti Livius ait, et 
dummodo iste rationem mendacii coaevo non addat; i.° re- 
centiores testes factum narrantes vetustum tantam merentur 
fidem, quantum valent monumenta, quibus nituntur; 5.° fa- 
ctum narratum ab uno, aut altero coaevo, silentibus aliis, 
veluti saltem probabile tenendum est, quia argumentum ne- 
gativum nil concludit; 6.® facium narratum ab idoneis te- 
stibus, addita ratione, quae minime capitur , non ideo est 
rejiciendum; 7.° successiva confirmatio narrantium, neque 
auget , neque minuit primi narrantis auctoritatem , quae 
sola valet. 

222. Quare haec sit generalis lex pro raritate historica. 
Si aliquod factura possibile stjlo simplici, licet perpolito, 
narratur nemine jure contradicente, a pluribus coaevis, sive 
oculatis, sive auritis, diversis aetate, conditione, studio, edu- 
catione, religione, scientia, loco, tamen concordibus in es- 
sentialibus, pro vero accipiendum est. Imo certitudinem 
quamdam metaphjsicam parit; si ob narrationem illius facti 
vexatio narrantium, incommodumque addatur; si coram illis 
narratur, quibus interest mendacium detegere, quique fa- 
cile perficerent , si mendax foret ; si demum nihil est , quod 
jure opponi potest 

223. Ceterum multum deferunt auctoritati humanae, 
qui cum De La Menuais, et editoribus Domini Bertini ope- 
ris De Institutionibus rationalis philosophiae , impudenter 
asserunt, nullam relinqui certitudinem, ablata auctoritate 
divina, et humana, atque neminem posse dicere, se eacistere , 
nisi prius dicat: creao. Nempe isti, omnem scientiam aufe- 
rentes, soli auctoritati fidunt, quasi suadeat magis auctoritas 
humana sine ratione, quam ratio sine hujusmodi auctoritate, 
et quasi non utantur ratione, qui ratione ducti putant cre- 
dendum esse auctoritati. 

TIL Medium iter itaque tenentes, dicimus auctoritatem 
humanam derivatam a testibus idoneis ($. 222.) in pluribus 
casibus circa facta sensibilia esse certam veritatis normam. 
Nam; 1.* quando factum narratum omnibus notis comitatur 
relatis ( ibid. ), nulla est ratio dubitandi , nullumque du- 
bium audienti, aut legenti relinquitur. 2.° Tota facti certi- 
tudo praecipue eruitur ex scientia, et veracitate (§. 221.) testis. 
Sed haec inveniuntur , ubi factum donetur circumstantiis 
relatis (ibid.). 3.° Sceptici, quibuscum bic certamus, non 
negant, licet ore tenus aliter sentire videantur, extitisse Tul- 
lium, Virgilium, Demosthenem, Alexandrum, ac modo exi- 
stere Romam, Parisios, "Vindobonam, quamvis nec illos viros, 
nec has viderint urbes. Ergo aliqua veritas existit, quae tota 
fulcitur humana auctoritate. (u° Si omnia falsa forent, quae 
a testibus narrantur, tota rueret societas. Ecquis enim reum 
damnaret, ac innoxium absolveret , solum testibus suifultus? 
Ecquis Rectoribus crederet, eorumque jussa faceret, nixus 
alicujus Consiliarii, aut Ministri relatione? Ecquis se prae- 
cavere posset a tot malis, totque sibi commoda comparare, 
si nulli testi foret credendum? 

225. Objectiones sceplicorum praecipue ad lias reduci 
possunt. Dicunt l.o Nullus historicus est, qui in aliquo non 

sit mentitus. 2.» Aliqua facta prius tdivgra recepta, postea 
falsa inventa sunt. 3.° Sicut unus testis probabilitatem , ita 
et plures gignunt. In factis roiraculosis certitudo physica 
orta ex constanti legum cursu , pugnaret cum morali , cui 
proinde foret valedicendum etc. 

226. Ast contra est. Nam ad 1: dicimus, et concedimus, 
fere omnes historicos humanos iu aliquo esse mentitos; seu 
nos non de uno historico hic loquimur, neque de facto ab 
illo tantum narrato. Nostra conclusio ($. 22a.) tota fulcitur 

S luribus concordibus testibus, omni exceptione majoribus 
. 222.). Ecquis negaret Caesaris existentiara, a testibus nar- 
ratam pluribus, licet. diversimode sentientibus, ac aetate, 
loco, genio differentibus? 

Ad 2: respondemus, facta illa prius uti vera recepta, et 
postea falsa inventa, fuisse recepta absque examine, et sine 
regulis recensitis. Nisi examen praecedat, et regulae obser- 
ventur, certe multa facta admittentur, uti vera, quae forsan 
falsa sunt. Verum nemo falsam unquam dixit, si scepticus 
excipiatur, ex. gr. Titi existentiam. Sic Baylio respondebis, 
qui objiciebat. 

Ad 3: dicimus, unum testem ad summum probabile 
argumentum facere, quia de ejus scientia, et probitate non 
clare patet. Verum omnes testes non decepisse, imo neque 
conspirare in mendacium posse, ex dictis. ($$<221.222.) 
eruitur. Neque ex quo unus fallax esse poterat, sequitur 
omnes quoque simul collectos fallere potuisse, aUt fefellisse. 
Siquidem a distributivo ad collectivum non valet argumen- 
tum, nisi in essentialibus ($. 175. 7-), et essentialis liom ini 
non est mentiendi voluntas. l>einde pugna illa, quam repo- 
suimus in testibus (5- 222.), satis superque monstrat, illos 
minime decipere, imo nec decipere potuisse. 

Ad 4: demum dicimus, m factis miraculosis minime 
Certitudinem physicam cum morali pugnare; nam illa re- 
spicit legum physicarum constantiam , haec vero exceptio- 
nem ex hac legum constantia. Si exceptio haec est factum 
publicum ab omnibus visum , et a testibus narratum , qui 
omnibus donantur dotibus ($.222.), ecquis illi contradiceret? 
Ille certe unus, qui miraculorum possibilitatem negaret; 
quae et ipsa in contingentia legum physicarum sila est, et in 
l)ei Omnipotentia, uti in Ideologia videbimus. 


Digitized by Google 



88 

ARTICULIS QUINTUS 

DE VKniTATIS ULTIMO ET SUPHEMO CBITERIO 

227. Piares sunt quidem fontes veritatis, qui certitu- 
dinem nobis afferunt, quique sunt veluti reculae partiales, 
a quibus hujusmodi certitudo hauritur, uti vidimus (§$. 1 9.4. 
202. 204. 207. 215. 221). Verum hic de ultimo motivo est 
quaerendum, quod sit veluti ultimum complementum, et 
sigillum naturalis certitudinis, quodque olio non egeat cri- 
terio. Utrum hoc criterium , haecque regula , qua de veri- 
tate omnium judiciorum nostrorum prouunciamus, existat, 
et quaenam ipsa sit, disputari potest. 

228. Sca de ejus existentia haud erimus solliciti , cum 
sibi non cohaereant sceptici ($. 33.), et academici ($. 25.), et 
qui cutn iisdem sentiunt Petrus Baylius ( §. 52. ), Daniel 
Iluetius (J. 54.), Berkeley (J. 54.), David Hume ( 5 . 55.), elii- 
que; de omnibus enim dubitautes se produnt dementes; at- 
que passim refutavimus, de fontibus veritatis agentes. Sed 
quodnam sit hocce criterium , potius liic est quaerendum. 
Quot capita forsan, tot sunt sententiae. Tota lis est, uti, no- 
bis videtur, ex quo diversam ineant viam in statuendo initio 
philosophiae, seu uti dicitur, * punti di partenza. Ex hac 
opinanai diversitate circa laudatum initium factum est , ut 
Plato criterium in evidentia intelligibili reponeret ($. 24.); 
Aristoteles partim in hac ipsa evidentia, et partira in mini- 
sterio sensuum ( 5 . 26. ); Epicurus in sensuum testimonio 
( 5 . 30.), quem secutus est Sarpi (§. 70.), omnesque materiali- 
stae; Carlesius in idea clara, et distincta rei 45.); Male- 
branchius in evidentia, quae vinci nequit, seu reali absoluto 
(S* ^7*); Leibnitius in triplici evidentia metapbysica, phy- 
sica, et morali ($. 51.); in sensu communi Reid. ( 5 . 56.), Beat- 
tie etc. (ibid,), Basedow ($. 66.), aliique; in verbo Dei revelantis 
Bonaldus, De La Mennais (§. 63.), aliique rigidi supernatu- 
ralistae ; in quadam divina inspiratione Cousin ($. 64.); in 
lumine mentem movente, et illustrante, aut in Deo, aut iu 
ego deificato, aut in nihilo Kant ($.67.), Fichte, Schelling(j. 68.); 
in idea absoluta Hegel ($. 69.); in principio conlrailictionis 
Romagnosi (S. 72.); in ratione Caesar De Orati is Sui melodo 
universale ai Jtlosofare ; in idea entis Ochinus , Andreas 
Sciolla, Bosmini ( 5 . 77.); in sensu intimo Galluppi (§. 80.); 
in quodam increato lumine a Deo manante Yincenlius Gio- 
berli ($. 78.); in consensu omniuui gentium Quetelct, aliique. 

229. Ut certa ab incertis secernantur, notamus, criterium 
hocce universale distinctum esse a mente, seu ab activitate 
ipsius, quae potius est principium reale , et efficiens nostra- 
rum cognitionum, praeseitim vero, quia aliud criterium re- 
quireretur ad judicandum de mentis activitate. Hinc neque 
hoc criterium potest esse mentis operatio quaecumque, veluti 
perceptio, judicium, quia de Ius idem dici potest ac de men- 
tis activitate. Deinde animadvertimus, veritatem logicam esse 
objectivam , nempe consistere in convenientia subjecti cum 
praedicato a mente percepta (J. 187.). Criterium itaque, quod 
quaerimus debet illustrare nostrum intellectum fulgore nuic 
convenienti, et spirituali, ut intellectus illam intueatur con- 
venientiam, uti videt corpora circumstantia oculus corporis 
solis splendore perculsus. 

230. Hunc fulgorem in evidentia situm esse nobis vi- 
detur, quae est veluti mentis lumen indicans ea, quae sunt, 
uti sunt; qua remota, noctis umbra obvolvimur, qua adstante, 
veritatem prospicimus. Sed antequam rem conficiamus, quid 
proprie evidentia sit, definiamus. Certum est, mentem nu- 
manam esse tali natura doualam, ut, vix ab ipsa cognita rela- 
tione attributi cum subjecto, sive unico intuitu, sive tertiae 
ideae subsidio, illico ad assensum praestandum rapitur. As- 
sensus iste itaque oritur quidem ex ipsa mentis naturali di- 
spositione, seu simul supponit cognitam relationem, hancque 
relationem ipsi menti tanto fulgore occurrentem, ut umbra 
nulla sit, oppositumque repugnet. Jam vero illa quaecumque 
nostrae mentis dispositio , qua positis aliquibus requisitis , 
impellitur ad sic , et non aliter judicandum de aliqua re , 
dicitur evidentia. Quare evidentia non est ipsa claritas rela- 
tionis cognitae, abstracte considerata, quae claritas minime 
est in rebus, sed est terminus , ad quem mens ultimo pertin- 
git. Neque est ipsemet intuitus mentis, qui praecedit eviden- 
tiam, et ponitur ad evidentiam amplectendam, ut ita loquar. 
Neque est clara rei cognitio, quae est effectus evidentiae, et ab 
ista semper sequitur. Neque est certitudo, sed medium, sine 
quo certitudo non respicitur. 

231. Evidentia est intrinseca , si requisita posita, ad sic, 
et non aliter judicandum impellentia, ab ipsa rei natura de- 
promantur; hac evidentia donatur propositio: totum est qua- 
libet sua parte majus, est extrinseca , si mens ad sic judi- 
caqdum a inotivis extrinsecis cogitur; uti in hac propositio- 
ne: Romulus condidit Romam. Est metaphysica, si innita- 
tur relatione percepta inter subjectum, et attributum, cujus 

oppositum repugnat; physica , si requisita illa naturae legi- 
bus physicis nituntur: moralis, si illa requisita fulciuntur 
moralitatis, et humanae prudentiae legibus. Est immediata, si 
unico mentis intuitu; mediata , si tertiae rei subsidio adhi- 
bito mens ad judicium impellitur. Ex quibus patet, eamdem 
evidentiam esse posse simul intrinsecam , immediatam, me- 
taphysicam, uti in hac propositione; hina binis addita fa- 
ciunt auatuor : extrinsecam , immediatam , physicam, uti, 
Neapolis est urbs Italiae, si ipsam vidi; intrinsecam, media- 
tam, et metap hysi cam\ extrinsecam, mediatam , moralem. 

232. Criterium generale pro omnibus veritatibus 1.» ad 
omnes reapse extendi debet, alioqutn esset fons peculiaris; 
2.° nulla debet egere demonstratione, alias aliud ante ipsum 
admittendum foret; 3.o intellectum debdt cogere ad sic judi- 
candum, aliter neque certae veritatis foret criterium, neque 
pro veritatibus necessariis inserviret, neque fulgore suo men- 
tem repleret; 4.® cum veritate semper connexum esse debet, 
alioquin non posset haberi pro veritatis criterio. 

233. Hisce praestitutis, asserimus, ultimum et generale 
criterium omnis veritatis esse evidentiam. Quandoquidem 
ipsa donatur quatuor illis characteribus, quibus diximus or- 
nandum esse veritatis criterium (§. 232.). Nam i.o ad omnes 
extenditur veritates, cum nulli veritati homo assensum prae- 
stet, nisi evidentia illa fulgeat, et cuique veritati illico exhi- 
bet assensum, dummodo evidentiae fulgore splendescere re- 
periat. Certe ad evidentiam reducuntur omnes veritatis fon- 
tes, qui veritatis fontes haud esseut, si evidentia non mica- 
rent. Quare enim tu ex. gr. credis, Romulum condidisse Ro- 
mam ? Quia testimonium narrans Romulum condidisse Ro- 
mam , est omni exceptione majus. Sed quare? Quia illud te- 
stimonium sua auctoritate consensum extorquet Sed quare ? 
Quia evidens est. 2.® Evidentia nulla eget demonstratione, 
nam ipsa est adeo cum anima identificata , ut fulgente ipsa, 
anima quiescat, ac etiam invita assensus extorqueatur. Nonne 
tu dementem putares, qui diceret evidentiae ideam non esse 
per se claram! 3.® Evidentia reapse cogit intellectum ad sic, 
et non aliter judicandum, cum vix ipsa affulgente menti hu- 
manae, ne minimum de veritate intellectus dubitet, imo op- 
positum impossibile reputans , statim ad assensum prorum- 
pit. 4.® Evidentia demum semper cum veritate copulatur, uti 
quisque sibi testis est; nam, si aliquid est evidens, requisita 
ad veritatem habet, ideoque falsum esse nequit. 

23/5. Sed opponi potest 1. 0 Si evidentia foret universale 
veritatis criterium, omnia, quae certa et vera sunt, essent quo- 
que evidentia; sed hoc falsum esse eruitur ex eo, quod mj- 
steria nostrae Religionis liaud sint evidentia, licet certa et ve- 
ra sint. 2.o jVullus est nexus inter evidentiam, acceptam ve- 
luti nostri intellectus dispositionem ($. 230.), et objectivam 
veritatem, quia illa tantum mentis est, haec vero est in obje- 
ctis. 3.o Multi defendunt errores , et dicunt , se ad judican- 
dum impelli ab evideutia; et nos ipsi inulta defendimus uti 
evidentia, quae postea falsa inveniuntur, bo Si evidentia nos 
non decipit, hoc nos eruimus ex usu facultatum nostrae men- 
tis, a principio contradictionis, a veracitate Dei. Ergo non 
est ultimum criterium. 

235. Sed ad 1. dicimus, omnia reapse, quae simul certa 
sunt, et vera, esse etiam evidentia. Evidentia enim nou in 
objecti claritate reposita est (§. 230.), sed in dispositione 
mentis a requisitis infallibiliter impulsae ad sic judicandum. 
Quare si aliquam rem talia requisita comitantur, ut animum 
moveant quadam morali coactione , animus ipse iliico tutus 
quiescit Ceterum animus aut novit rem ita esse, et quare 
ita sit, uti evenit in iis, quae intrinseca , et metaphysica evi- 
dentia donantur; aut novit tantum rem ita esse, uti accidit in 
iis, quae sunt eoctrinsece evidentia. In utroque casu adsunt 
requisita , quae ab animo omnem errandi metum removent. 
Quare omnia, quae evidentia donantur, sunt etiam certa. Sic 
requisita, seu motiva credibilitatis sufficiunt, ut evidentia 
dicantur mysteria nostrae fidei non quidem in se , sed qua- 
tenus, inspectis illis rootivis, animus rapitur ad illa credenda, 
ageretque imprudenter, nisi ipsis fidem adhiberet. Sed vera 
quoque sunt, quae evidentia fulgent; nam veritas quidem 
est in objecto, sed ideo veritatem dicimus, quatenus ipsi as- 
sentitur mens ($. 187.), quae certe motivis, seu indiciis im- 
pellitur, quae motiva mentem inducentia ad sic judicandum, 
evidentiam constituunt Igitur evidentia est motivum ulti- 
mum quare certa, et vera credamus, quae illa fulgent eviden- 
tia (V. Dmoswki). 

Ad 2. respondemus, nullum quidem esse nexum inter af- 
fectionem animi, et objecti veritatem; sed requisita necessaria 
ad veritatem consequendam, quae veritatem semper comitan- 
tur, consensum extorquent, nexumque proinde constituunt 
inter veritatem objectivam, et evidentiam, ex qua illa infertur. 
Quare posita evideutia ponitur certitudo, ponitur veritas. 

Ad 3. dicimus, multos quidem inveniri, qui errores de- 
fendentes dicunt, se impelli ad sic judicandum ab evidentia} 
sed experiunturne , quaeso, iu mente quamdam coactionem 
ad illas defendendas i Si bona fide loqui vellent, certe evi- 
dentia se ductos non dicerent Ceterum hoc ad summum fieri 
posset in veritatibus deductis, non vero in immediate eviden- 
tibus. Ast si etiam in illis veritatibus conditiones pro qua- 
libet specie veritatis expenderentur, si attentio, uti par est, 
adhiberetur, si rationes omnes, amota quavis animi praeventione 
cribrarentur, evidentia fulgeret, erroresque non defenderen- 
tur, aut saltem judicium suspenderetur, evidentia non afful- 
gente menti. Idem dicatur de nobis, qui aliquando defendi- 
mus veluti evidentia, quae postea falsa repenuntur. lloc est, 
quia non, uti aequum erat, nos ipsi gessimus prudenter, 
adhibendo nempe fontes veritatis, aut judicium non su- 
spendendo. 

Ad &. respondemus, usum facultatum mentis nostrae es9e 
causam efficientem, ob quam ponitur evidentia, non vero ra- 
tionem certitudinis nostri judicii ($. 230.). Principium con- 
tradictionis ideo verum dicitur, quia evideutia fulget. Deus est 
quidem prima veritas in se, et ratione originis, non vero pri- 
ma ratio nostrae certitudinis. Imo ideo dicimus, Deum nos 
non decipere , quia evidentia cognoscimus , Deum non esse 
mendacem. 

ARTICULUS SEXTUS 

de uso probabilitatis 

236. Ilcfeosque loquuti sumus de veritatis fontibus; ast 
quaedam sunt, circa quae indiciis insufficientibus contenti 
esse debemus ($.191.). Haec autem indicia insufficientia 
sunt aut quia fere aequiparantur indiciis certitudinis , non 
omnino tamen auferentia errandi metnm ; aut quia possunt 
aeque fallere, et non fallere: aut quia potius fallere possunt, 
quam non. In primo casu illa constituunt probabilitatem , 
quae intrinseca est, si exurgit ab indiciis depromptis ab ipsa 
natura rei, de qua agitur; extrinseca vero, si descendit ab 
bominum auctoritate; in secundo casu constituunt dubium , 
quod positivum est, si ex utraque parte indicia sunt aequa- 
lia, si vero nulla ex utraque parte sunt indicia, negativum 
.(Jicitur j quod melius vocatur ignorantia , quae est idearuui 

carentia; in tertio casu constituunt improbabilitatem, Si cer- 
titudo ex. gr. in gradu decimo residet; probabilitasin sexto 
ad nonum; dubium in quinto; improbnbilitas in primo ad 
quartum. Indicia praesertim definienda sunt a fontibus , de 
quibus loquuti sumus in toto boc capite , et quibus quaeris 
nititur disciplina ; ex. gr. indicia pro propositione physica 
ab ipsis scientiis physicis. 

237. Ex quibus eruitur, I.° aliquid esse posse magis, 
minusve probabile, rei improbabile pro indiciorum pondere, 
aut numero; 2.® posse aliquid probabile esse falsum , et im- 
probabile, et dubium esse rerum; quia indicia pro improba- 
bili, rei dubio usque ad certitudinem augeri possunt, deficere 
rero usque ad ignorantiam pro probabili; 3® quare non ideo 
aliquid rejiciendum esse, quia est improbabile, rei dubium, 
aut admittendum, quia probabile; 4.* eo probabiliorem esse 
aestimandam aliquam sententiam, quo majorem conrenientiam 
habet cum reritatibus certis, aut cutn fontibus cujusque di- 
sciplinae; 5.° unum indicium ralidutn posse destruere plu- 
rima leria et opposita: uti, si jurenias famulum Petri sanguiue 
conspersum, et manu ensem districtum tenentem, tu illico 
concludes, famulum interfecisse Petrum, licet scias, Titium 
inrentum per riam fugientem , et parore affectum esse Petro 
inimicum, eum Petro illa die rixatum fuisse, ac mortem Pe- 
tro fuisse minatum; 6.® nullius ponderis esse extrinsecam 

S robabilitatem si desit intrinseca, quia ad veritatem uil pro- 
est hominum auctoritas, si nulla sunt indicia ex cujusquo 
disciplinae fontibus deprompta: ita ex. gr. tu nunquam nulle 
hominibus credes, si aliquid tibi narrant, quia certo scis, id 
a nulla via colligere potuisse ($. 221.); 7.° probabilitatem, 
et improbabilitatem definiri posse a recessu ab ignorantia, 
et ab accessu ad veritatem, quia eo probabilior est sententia, 
quo magis ab ignorantia recedit , vel ad veritatem accedit; 
8.° probabilitatem, dubium, improbabilitatem esse posse in 
judicio, in ratiocinio, in demonstratione, prout in istis indi- 
cia convenientiae attributi cum subjecto sunt majora, vel mi- 
nora; 9.* conclusionem, quae eruitur a syllogismo, vel de- 
monstratione, esse debere probabilem, dubiam, improbabilem, 
si talis fuit aliqua antecedens propositio, quia conclusio se- 
quitur partem debiliorem ($. 157.).' 

238. Usus probabilitatis esse potest in Traditionibus, in 
Ilypotiiesibus, in Analogia, in arte Ilermeneutica, in Critica. 
Loquimur primum de traditionibus. Saepe non scriptum est 
aliquod factum , vel dictum , sed de uno ad alium testem ore 

transmissum : tunc habetur traditio , quae proinde est oralis 
testium series numquam interrupta ab epocha eventus ad haec 
usque tempora. Quaedam consideranda sunt in origine tradi- 
tionis. , quaedam autem in serie testium sibi invicem succe- 
dentium. In origine videndum est, utrum factum traditum 
fuerit publicum, necne; cujusnam aetatis sit; quaenam fue- 
rit indoles populi, peues quem notum est; quauam scientia 
et probitate primus scriptor illius traditionis fulserit Iu se- 
rie testium est considerandum , utrum quaelibet linea tradi- 
tionalis factum narraverit; utrum narraverit eodem modo, 
saltem quoad substantiam ; utrum posterioris aevi scriptores 
scientiam, et probitatem calluerint; utrum isti factum ipsum, 
circumstantias scrutati , et rimati sint. Siquidem , si factum 
fuit publicum; recentis aetatis; primus scriptor scientia, et 
probitate micabat; ad fabulas haud pronus erat populus, pe- 
nes quem contingit; quaelibet linea traditioualis ab ultima re- 
grediendo ad facti originem plures testes habet, qui semper 
eodem modo factum ab ipsis saepe examini subjectum narra- 
runt; pro certo factum illud est tenendum, vel probabili, 
vel dubio, vel improbabili pro majori, minorive harum cir- 
cumstantiarum numero. Si enim omnes istae, et aliae hujus- 
modi simul conuectantur , certitudo paritur, uti de factis 
historicis diximus ($. 222.). Ex quo patet , falsos fuisse Lo- 
ckium, D'Alembert, La Place, qui putarunt tantum minui tra- 
dictionem, quantum ab origine recedimus. 

239. Ad hypotheses descendamus. (§. 136.). Cum phi- 
losophi alicujus phoenomeni causam ignorant, aliquam fin- 
gunt, quam probabilem credunt Haec fictio hypothesis dici- 
tur. Ut probabilior statuatur hypothesis, necesse est; 1.° ut 
phoenomeni existentia prius statuatur; 2.° ut omnes noten- 
tur circumstantiae, quae ipsum comitantur; 3.° ut omnes cau- 
sae possibiles examidentur; 4.° ut illa, veluti probabilior ad- 
mittatur causa, quae magis phoenomenon explicat. Ceterum 
quaecumque sit hypothesis, numquam probabilitatis gradum 
praetergreditur, et tuuc solum ad certitudinem accedit, fitque 
thesis , cum observatione, et experimentis confirmatur. Caveat 
proinde philosophus ab hypotliesibus, quae saepe ruunt, ve- 
luti ignis fatuus, qui cito evanescit. Plurimi, qui de omnibus 
rationem reddere exoptant, ad hypotheses recurrunt, Poli- 
tici, Moralistae, Antiquarii, Physici praesertim, et Astronomi, 
imo et Metaphysici , qui hypotheses circa societatem animi 
cum corpore multas posuere, ne de aliis loquar. 

240.. Etiam in analogia ($, 170.) probabilitatis usus esse 
potest. Cum homo, naturam regi simplicioribus ac con- 
stantibus legibus conspiciat , saepe deducit ex similibus 
causis effectus similes , et e converso. Hoc est argumentari 
ex analogia , quae proinde tota in ipsa rerum similitudine 
sistit. Ut tamen argumeutum ab ipsa deductum saltem pro- 
babile sit, necesse est; l.° ut certa, et non apparentia sint 
similitudinum signa ; 2.° ut multa sint haec signa, ne deci- 
piamur specie recti; 3.° ut nulli observationi, nulli experi- 
mento rite instituto, nulli authentico monumento analogia 
adversetur, imo ab istis coufirmetur; alioquin falsa ample- 
ctimur, vera relinquimus. Ex quibus patet; l.° eo majorem 
vim habere argumentum analogicum , quo major est simili- 
tudo; 2.° difficile admodum esse hoc argumentum, quia om- 
nes circumstantias similes noscere non semper, imo raro 
datum est; 3.° ac proinde facile illudi posse, qui illo uti vel- 
let, uti illusus dicitur, qui incolas terrae hominibus similes 
in luna reponit. Ceterum in vita sociali analogia vivimus, 
et vivere debemus, ne infelices essemus. Nonne analogia 
utor, cum cibum comedam, quem ex similitudine cibi alte- 
rius diei innoxium puto? Ita de aliis sexcentis dicas velim. 

241. Oe usu probabilitatis in arte hermeneutica loqui 
necesse est. Scriptores, qui nobis aliquid memoriae tradide- 
runt non semper loquuti perspicue suut, saepe clarius no- 
luerunt, saepius non potuerunt loqui. Ars illa, qua tradun- 
tur regulae ad obscura loca alicujus auctoris intelligenda, her- 
meneutica nuncupatur. Tres regulae, quae alias comple- 
ctuntur, prae oculis hac in re habendae sunt, ut pro certo, 
aut probabiliter auctoris sensum assequamur. Prima regula 
est, ut ad usum , quem auctor in scribendo servavit , atten- 
datur. Quod fit, si materia, de qua agit auctor, legentem 
non fugiat; si textus legatur, et non versio, quae non sem- 

f ier auctoris mentem reddit; si proinde legens linguam cal- 
cat auctoris; si codice utatur tutiori; si ipse commentaria 
pervolutet , ac perfectiora propriae illius disciplinae dictio- 
naria consulat; si comparet loca contextus; si vocabula refe- 
rat ad usum illius loci, et aetatis, quibus auctor vixit; si 
vocabula, ubi nil impedit, in sensu obvio, et naturali acci- 
piat. Secunda regula est , ut intentio auctoris intelligatur , 
si ex usu primae regulae nil collectum sit. Intentio auctoris 
eruitur ex usibus, moribus, gestis, aetatis et geniis auctoris; 
ex motivo scribendi, nempe si jussu, aut sponte scripsit; ex 
majori, vel minori libertate scribendi; ex quo per incidens 

aut ex professo de illa re agit; ex definitionibus datis; ex 
exemplis allatis; ex sjstemate sectae, quam tenuit; ex indole 
propria auctoris; ex variis circumstantiis loci, temporis, in 
quibus, aut pro quibus scripsit auctor; ex amicis, et disci- 
pulis, et coaevis auctoris . . . Tertia regula est, ut, deficien- 
tibus primis regulis, materia ipsa attente inspiciatur , et 
perpendatur. Hoc fit, si quaeramus in ipsa, quid auctor di- 
cere debuerit, quidve potuerit; si antecedentia cum conse- 
quentibus locis, et loca parallella inter se comparemus ; si 
rem, de qua agit, undequaque examinemus. Harum regula- 
rum auxilio aut certa, aut saltem probabilis auctoris senten- 
tia facile potest intelligi. 

242. Demum de arte Critica disseramus, in qua pluri- 
mum est probabilitatis. Cum libri inveniantur multi, qui 
minime ab iis scripti sunt, quorum nomina praeseferunt ? 
aut diversa, vel plura, vel pauciora continent, quam veri 
scripserunt auctores, aliquae requiruntur regulae, quibus 
veri auctores a suppositis, genuina scripta a spuriis, secer- 
nuntur, et quas suppeditat ars Critica. Liber est genuinus , 
seu authenticus , si est auctoris, cui tribuitur; suppositus , 
si ab aliis, quam ab illo, cujus nomen praesefert, cooscri- 
ptus est. Liber est integet' , si contineat ea tantum, quae 
scripsit auctor; corruptus vero, si plura, aut pauciora, aut 
diversa contineat, quam quae auctor scripsit; et dicitur au~ 
cius , si plura; mutilus , si pauciora; interpolatus , si diversa 
contineat. Dicitur etiam authenticus liber, qui licet ano- 
nymus sit, revera scriptus fuit ea aetate, et penes eam gen- 
tem, in quibus auctor vixit, nihilque ipsi additum , dom- 
plumve est, nibilque in ipso mutatum. Causae corruptionis , 
et suppositionis sunt; i.° mala fides scribentis; 2.* scribarum 
iguorantia aut malitia; 3.° criticorum ignorantia, aut super- 
bia; 4* librariorum sacra auri fames; 5. Alexandriae Rege , 
qui undique libros quaerebant, quos receutes scribebant, 
veteribusque tribuebant, allecti spe magni praemii. 

243. Iam vero suppositus est liber; l.° qui in veteribus 
cathalogis aetate auctoris posterioribus non recensetur, cum 
opportunitas non deesset, aut aliis tribuitur; 2.° qui a vete- 
ribus suppositus est reputatus, ductis valida ratione; 3.° qui 
continet, quae auctor non sentit, dummodo non constet, sen- 
tentiam mutasse, uti patet de s. Augustino circa Manichaeo- 
rum principia ; 4.° qui continet quaestiones post auctoris 
aetatem motas; dummodo non probetur, has unas in librum 
postea irrepsisse; 5.° qui nugatoria, et contradictoria conti- 

net, et tamen auctori tribuitur, qui sapientia, et cultu flo- 
ruit; si tamen non constet, in juvenili aetate illum scripsisse, 
uti Iustinus a Metastasio; 6.* qui vocabula continet sequio- 
ris aetatis, urbes, oppida, gentes, homines, quorum nomina 
posteriori extitere tempore, aut stjlum imitatur recentioris 
auctoris, dummodo non doceatur, illa vocabula immissa in 
libro fuisse. Corruptus vero liber dicitur; l.° qui recenter 
editus, plura, pauciora, vel diversa continet, quam quae in 
veteribus editionibus inveniuntur; 2.* qui locum non habet 
ab alio auctore Jaudstum , aut excerptum; 3.* qui vocabula , 
sententias, quaestiones continet , aut menti auctoris opposi- 
tas , aut recentioris aetatis. Quare admodum probabile est, 
libi um esse genuinum , qui talis habitus est ab omnibus pro- 
xime, et continuata serie sequentibus eum aetatibus ; pro- 
xime quidem a coaevis inspectus, emptus, asservatus, lectita- 
tus; a sequentibus aetatibus asservatus, et numquam rejectus. 


CAPUT TERTIUM 

DE ERRORE, ET IGNORANTIA 

2 'iL Ex praejactis fontibus , et ex statuto ultimo veri- 
tatis criterio in toto capite antecedenti uberrima cognitionum 
copia hauritur, ac multiplex veritas. Veritati opponitur er- 
ror, et ignorantia , licet diverso modo. De hisce igitur, eo- 
rumque fontibus est hic sermo. 

2£5. Veritas logica, de qua praecipue hucusque loquuti 
sumus, in couvenientia reponitur idearum nostrarum cum 
objectis ($. 186.). Error itaque habetur, cum animo videre 
videtur convenientiam , vel discrepantiam subjecti cum at- 
tributo, sed contrarium est. Error proinde est assensus prae- 
stitus falso, negatus vero judicio ; ideoque est falsum judi- 
cium deductum ex falsis principiis, vel non rite a veris. Si- 
cut autem judicium intellectus, et voluntatis actum supponit 
(J. 123 ); ita et error. 

246. In principiis, quae donantur immediata, et in- 
trinseca evidentia, atque in iis, quae intimus testatur sen- 
sus, dummodo requisita adhibita sint, nullus esse potest er- 
ror, quia evidentia sunt. Ast in ceteris veritatibus intellectus 
humanus saepe errori est obnoxius, uti quisque sibi testis 
locupletissimus esse potest, et historia humanarum cognitio- 
aum abunde docet. Causae proinde perquirendae sunt nostro- 
Tom. I. . 7 


• Digitized by Google 



98 

rum errorum, quia, cognito morbo , facilis est curatio, ma- 
xime cum causa quoque morbi noscitur. Hae causae plures 
sunt, dictae aliquae praejudicia , quae sunt opiniones animo 
inhaerentes, quae aa falsa judicia animum impellunt. 

247. Causa errorum prima est in infantia. Nam nutri- 
cibus, magistris, parentibus, poetis, sociis veluti conspiran- 
tibus, tenella aetas, quae sensibus tantum regitur, omnia pro 
teris recipit , praejudiciisque repletur, quae vix extirpari 
poterunt , nam dediscit animus sero , quod didicit diu , uti 
ait Seneca. Quare unusquisque, cum se obtulerit occasio, do- 
ctos viros consulat, libros probatissimos legat, expendat 
quae Christianae Religioni, et rectae rationi quadrare non vi- 
dentur. (V. Tullius, qq.Tusc. I. 3. c. i.). 

248- Secunda causa est populus , atque omnis undi- 
que ad vitia consentiens multitudo (Cicero, qq.Tusc.c.i.n.2.). 
A populo mille prodeunt fabellae, quia ex veritate pauca , 
ex opinione multa aestimat , uti ait idem Tullius. Cum po- 
pulo itaque consuetudine agentes inficimur opinionum pra- 
vitate , a naturaque desciscimus , ut ipse docet Tullius; ete- 
nim populus est instar fluminis , quod gravia mergit, levia 
transvehit , uti acute notat Baco de Verulamio. Quare cum 
doctis societatem unusquisque, si velit ab hac causa se prae- 
cavere, inire debet, ac populum fugere, quantum satis est, 
quia sanabimur , si modo separemur a coetu , uti dicit Seneca. 

249. Tertia causa est receptae opinionis praejudicium , 
quod, tamquam crudelis noverca, est simul causa jurgiorum , 
parensque systematum, quae sibi mntuo destruunt Hoc prae- 
judicio tenentur, qui adeo veterum philosophorum sententiis 
delectantur , ut falsum aestiment quidquid novae inventionis 
sapit; et qui adeo novitatis studio abripiuntur, ut vetera cun- 
cta fastidieutes omnia falsa putant, quae nobis vetusti sa- 
pientes tradiderunt. Quare utrumque scopulum quisque vi- 
tare curet, seligatque proinde, quae rationi, atque communi 
doctorum sensui magis congruere videntur. 

250. Quarta errorum causa est auctoritas ; nam saepe 
usuvenit, ut quis ideo aliquid verum dicat, quia magni no- 
minis praeceptor verum tenuit Ita Pythagoram ejus disci- 
puli, ita Aristotelem scholastici veteres venerabantur ($§.26.31.), 
ut illi , quod Pythagorae, isti quod Aristoteli verum visum 
erat, pro vero acciperent Ex hac philosophandi servitute iit, 
ut etiam avide legantur libri , a quibus recta ratio exulavit , 

? uique ex luculenta corruptorum officina eruti suut Porro: 
*uo semel est imbuta recens servabit odorem - Testa diu . . . , 


Digitized by Google 


99 

uti ait Horatius. Quare nostra utamur ratione , atque cogi- 
tandi libertate in iis, quae recta ratione acquiri possunt, 
nullius addicti jurare in verba magistri. 

251. Quinta errorum causa sunt affectus , nempe illi 
vehementiores motus ex vira boni, malive sensibilis reprae- 
sentatione in anima excitati. Affectus sunt vitra colore per- 
fusa , quibus rerum aliarum colores immutantur , ait Plu- 

tarcbus; sunt nebulae , quibus serena mentis regio opaca- 
tur , uti Plato dicebat; sunt motus in aqua excitati, in qua 
objecta prospecta confunduntur. Affectus siquidem mentem 
turbant, attentioni otium non relinquunt expendendi ratio- 
num momenta, ideoque in errores impellunt popellum , ae- 
que ac sapientes viros , qui plura judicant odio , aut amo- 
re , aut cupiditate , aut iracundia , aut dolore , aut laetitia ? 
aut spe , aut timore , aut alia perturbatione mentis , uti 
animadvertit Tullius (1. 1. de orat.). Quare animum ab af- 
fectibus turbulentis amovere; judicia suspendere, illis fre- 
mentibus; judicia alias formata de eadem, aut re simili in 
memoriam revocare; praecipue amorem proprium cobibere 
tenemur, luvenes vero recordentur illius effati Caesaris apud 
Sallustium: Si libido possidet, et dominatur , animus ni- 
hil valet. 

252. Sexta causa errorum esi festinatio, ex qua iit, ut 
non clare et distincte res percipiantur, judicia dein falsa ef- 
formentur. Quare sive studeas, sive judices, festinationem 
fugito. (Tuli, de off. 1. 1. c. 5.). 

253. Septima causa errorum est mentis propriae imbe- 
cillitas , praesertim si copulatur cum immoderato discendi 
desiderio. Ex hoc fonte enim est, ut quaeramus, quae vin- 
cunt nostrae mentis virtutem, pluribus studeamus sine or- 
dine, bine ideas obscuras, et confusas conficiamus, sicque in 
errores labamur. Quare unusquisque debet ideas claras, ac 
distinctas rerum adipisci; se abstinere a perscrutandis, quae 
sunt supra rationem, aut ejus mentis virtutem vincunt; ordi- 
nata studia percurrere; praemittere necessaria utilibus; utilia 
voluptuosis; plura expendere, unumque seligere; omnia suo 
ingenio aptiora suscipere, docente Horatio: 

Sumite materiam vestris, qui scribitis , aequam 
Viribus , et versate diu , quid ferre recusent , 

Qui valeant humeri 

• 254. Octava errorum causa est sensuum externorum 
abusus , quo fit, ut credamus eorum relationi etiam in iis, in 
quibus certe erramus. Tactu siquidem decipimur in corpo- 

rum qualitatibus , et circa frigus et calorem , circa dolorem 
«t voluptatem, quando haec mere ad corporis nostri partes re- 
ferimus; oculis , quando colores qualitates reales supponi- 
mus; olfactu , palato , auribus , quando odores, sapores, sonos 
corporis qualitates credimus. Quare conditiones ( 5 . 212.) adhi- 
beantur, aliique veritatis fontes examinentur, ne sensibus, 
uti dicitur, decipiamur. 

255. Nona causa errorum est ipsa structura corporis , 
qua fit, ut alii alio modo cogitent, prout diversa est aetas, se- 
xus, valetudo, indoles. Quare inuolem nostram non sequa- 
mur, atque in judicando non obliviscamur quantam partem 
corporis structura habere possit. 

256. Proprii ingenii confidentia est decima causa er- 
rorum. Ex ipsa enim fit, ut aliorum judicia indiscriminatim 
spernamus, nostraque , utut falsa, plurimi faciamus. Quare 
quisque alios viros in quavis disciplina celebres consulat, si- 
bique uni non confidat; recordetur, neminem esse ad omnia 
aptum, magnos viros in magnos errores esse saepe prolapsos. 

257. Undecima errorum causa sunt falsae species , qui- 
bus fit, ut objecta nobis alio modo ac suut, exhibeantur, uti 
videre est in artibus, in commercio, in tota vita sociali, ubi 
objecta opposita nobis monstrantur facie. Quare plures obser- 
vationes, plures sensus, aliique periti adhibendi sunt, ne spe- 
cie recti decipiamur. 

258. Loquamur modo de ignorantia ($$. 236. 2fifi. ), 
quae est idearum carentia, quaeque oritur 1 . a mentis im- 
becillitate; 2.° a laboris impatientia; 3. a a memoria labili; 
fi.* a mediorum inopia; 5.° a studiorum confusione: 6 .* a co- 
gitandi servitute, atque etiam ab iis causis, a quibus gigni- 
tur error. Quapropter ad expellendam ignorantiam oportet, 
ut 1 .° necessaria in primis perquiramus, dein superflua; 
2 ," novas ideas continuo labore adipiscamur; 3 .* ideas nostras 
studio improbo claras, et distinctas reddamus; fi." quaerendo 
semper , et patienter quaerendo , uti de se dicebat Newton, at- 
tentionem adhibeamus: 5.« studia seligamus ingenio, aetati, se- 
xui, statui, aliisque circumstantiis aptiora; 6 ° pedeteutim, et 
ordine procedamus; 7 .* memoriam continuo exerceamus; 8 .” eli- 
gamus praeceptores doctiores, et meliores; 9.° libros nos com- 
paremus lectissimos ; 10.* servitutem philosophandi in iis, 
quae ductu rationis capi possunt, excutiamus; 11 .° affectus 
turbulentos coerceamus, aliaque adhibeamus media, de qui- 
bus, cum de errorum causis sermo fuit, verbum fecimus, 

259. Verum Cartesius unum medium excogitavit, ut er- 
rores v itemus, atque egrederemur ab ignorantia; dubium nem- 
pe universale (tj. d5.). Juxta ipsum de omnibus in principio 
examinis est dubitandum, etiam de veritatibus mathematicis, 
etiam de Dei existentia; dein omnia sunt expendenda; de- 
mum id confitendum, quod verum, id respuendum, quod fal- 
sum invenitur. Ast perperam. Si omnis demonstratio, omne- 
que ratiocinium a certo principio debet initium sumere, quod- 
nam hoc erit in inquisitione Cartesiana ? An illud cogito , 
ergo sum ? Sed hoc aenigma est , aut ludus in re seria. Nam 
cogito , ergo sum , idem est ac, sentio me esse cogitantem , 
ergo exislo ; nempe sentio me exis tere cogitantem , ergo 
existo ; quod idem est ac, sentio me existere , ergo existoj 
hoc est, ego existo , ergo existo. En principium Cartesii 1 Si 
tamen ad alios convincendos de sui existentia hoc usus est 
dilemmate, et non ad sui convictionem, defendi potest cum 
cL Mastrofini (L’ anima umaua, e suoi stati, t. 1. 1. 1. c. 1. 
a. 2.), quia dum aliis dicit cogito , dicit implicite se exi- 
stere. Ast si mens studet sibi cum cogitatione sui, ex existen- 
tia cogitationis sui existentiam, et ex sui existentia illam co- 
gitationis deduceret, quod circulus vitiosus dicitur ((. 176. 3.), 
uti notat Gioberti (Introduz. alio studio dellaFilosob t 1. no- 
ta 59.). Neque rem conficit Cartesii schola altero principio, 
nempe verissimum esse, quod in idea clara, et distincta per- 
cipitur, quia ulterius quaeri potest, quonam principio pro- 
betur, esse verum, quod in idea clara et distincta percipitur? 
Recte Regius de dubitatione Cartesiana (Cartes. ver. Spinoz. 
architec.) ait: „ Eja ! an res nulla ante enormem istam nega- 
,, tionem fuit certa? An non vividissimo sensu ante illam au- 
bitationem de existentia sui fuit certus, et majorem per 
„ dubitationem acquisivit certitudinem? An non ante vixit 
„ sine Deo in mundo? An antea nulla fuit allata ratio, quae 
„ certo Dei existentiam demonstret? „ Prudens, ac pecu- 
liare dubium non respuimus; verum aliqua sunt, quae nul- 
limode in dubium possunt revocari, quin rationi nuncium 
remittamus. Igitur „ sapientia hominis est, ut neque te omnia 
„ scire putes, quod Dei est; neque omnia nescire, quod est 
peculiis; est enim aliquod medium, quod sit hominis, scien- 
„ tia nimirum cum ignoratione conjuncta et temperata „ uti 
ait Lactantius (1. 3. Instit. c. 3.). 

CAPUT QUARTUM 


DG PRINCIPIIS DEMONSTRATIONIS 

260. Quoniam alibi innuimus ($. 173.), demonstratio* 
nem inhaerere principiis , ut recte procedat ; ideo coronidis 
loco de hisce loquemur. Quidnam sit, et quotupiex, et quo- 
modo sit absolvenda demonstratio, vidimus supra (171, ad 175, 
et 179, et seq.). Ast quale est principium illud, a quo, ipso 
indemonstrabili permanente, omnes deducantur veritates? Phi- 
losophi plura recensent hujusmodi principia, nempe 1.° Non 
potest idem simul esse, et non esse , quod vocant principium 
contradictionis; 2.* Quod est , est , quod dicunt principium 
identitatis; 3.* Nullus datur effectus sine causa , quod au- 
tumant principium causalitatis; 4.° Nil Jit sine ratione suffi- 
cienti. , quod appellant principium rationis sufficientis; 5.* Si- 
he substantia modus esse nequit , quod nuncupant princi- 
pium substantiae: 6.° Quodlibet est , vel non est , quod no- 
minant principium medii exclusivi. De principiis possibili- 
tatis, essentiae, existentiae etiam loquuntur philosophi; sed 
haec non sunt ad rem nostram. 

261. Veritates aliae sunt necessariae , si numquani fieri 
potest, ut attributum subjecto non conveniat; aliae contingen- 
tes, si subjectum sine illo attributo concipi potest. ($. 190.). 
Omnia principia a priori sunt veritates necessariae, contin- 
gentes vero principia a posteriori ($$. 197. 198.). Aliud proin- 
de est exquirendum principium pro demonstrandis veritati- 
bus necessariis, aliud vero pro contingentibus. 

ARTICULUS PRIMUS 

CE VERJTATim RECESSAHlAHUM phimo PHINC1PIO 

262. Quodcumque principium demonstrationis tribus 
praecipue characteribus exornetur necesse est. Debet nempe 
1 .* esse ita per se clarum , ut uno terminorum intuitu per- 
spicue inteiligatur: alias non esset primum, quia alio indi- 
geret, quo clarum fieret; 2.° esse ila indemonstrabile, ut po- 
tius demonstratione obscurius fiat: alias non esset prima ve- 
ritas in serie veritatum connexarum in demonstratione; 3-° ila 
universale , ut ad omnes veritates extendatur: alioquin plura 

forent principia veritatum ejusdem classis. Verum quale e* 
dictis principiis ( 5 . 260.) hisce donatur characteribus? Multi 
multa dicunt; sed nos contra Lohium (Intell. Itum. 1. i. c. L), 
aliosque , principium contradictionis pro necessariis veritati* 
bus profitemur. Quare 

263. Dicimus, principium contradictionis esse primum 
in veritatibus necessariis demonstrandis principium . Nam 
1 .° est per se clarum , quia intellectus illud primo intuitu at- 
tingit, neque quis tantisper illud negare, vel de eo dubitare 
potest, quin simul confiteatur; nam si negat, vel de eo dubi- 
tat, falsum esse putat; putat vero falsum , quia credit, non 
posse simul esse verum; sed a principio contradictionis fit, ut 
falsum esse non possit simul verum; 2 .* est indemonstrabile , 
quia si demonstrari posset aliqua propositione, quae prior fo- 
ret contradictionis principio; undenam constaret, illam pro- 
positionem uon esse falsam, nisi diceretur, esse veram, quia 
nequit esse falsa et vera siiqul, nempe nisi principium con- 
tradictionis admitteretur? 3.° Est universale , nam nulla est 
veritas necessaria, cujus attributum essentialiter non conveniat 
subjecto. Si quis hoc negat, in principium contradictionis re- 
cidit. Finge enim, te negare, circulum esse rotundum ; ergo 
est, et non est rotundus; est, quia ad essentiam circuli rotun- 
ditas pertinet; non est, quia hoc negasti. Sed hoc repugnat, 
quia idem non potest simul esse, et non esse. 

264. Sed forsan dices, principium contradictionis sup- 
ponere principium identitatis, 1 .° tum quia ideo verum est, 
iilem non posse simul esse, et non esse , quia, quod est, est ; 
2 * tum quia principium contradictionis est propositio moda- 
lis , quae posterior est pura , uti est principium identitatis 
($. 129.); 3.* tum quia principium contradictionis continet 
primum membrum negativum, quod certe est posterius posi- 
tivo expresso in principio identitatis. 

265. Nam respondemus ideo verum esse, id esse, quod est , 
quia repugnat, aliquid simul esse, et non esse, uti patet Pro- 
positio dein modalis est quidem posterior pura, quia oportet, 
ut prius aliquid sit, et postea sit illo modo, sed tunc conside- 
ratur vel uti complexus subjecti, attributi, et copulae. Si vero 
propositionem perpendamus, quoad perspicuitatem, tunc mo- 
dulis est prior pura, quia ista magis illa perspicua. Demum 
membrum negativum in principio contradictionis potest esse 
affirmans ; nam potest dici ; esse simul , et non esse, est im- 
possibile, in quo primum membrum est affirmans, et subje- 
ctum copulative continet esse simul , et non esse. 

266 . Reque demum dicas, hoc principio non detegi v«n 
ritates ignotas; quia hoc unum hic tuemur, illo principio di- 
recte, vel saltem indirecte omnes veritates demonstrari. Cete- 
rurti veritates evidentes potius hoc principio declarantur, quam 
demonstrantur; si enim demonstrarentur, obscuriores eva- 
derent Hinc licet - bina binis addita conficiunt quatuor , - 
principio contradictionis demonstrari posset; tamen hac via 
potius veritas obnubilaretur. 

ARTICULUS SECUNDUS 

DE VERITATUM CO.VT1RGENTIUM PRIMO PS1HCIPIO 

267 . Quoniam in veritatibus contingentibus (J. 261.) 
non repugnat, subjectum esse, aut non esse illo attributo 
adornatum ; ideo principium contradictionis ipsis inservire 
nequit Aliud itaque principium pro hujusmodi veritatibus 
est statuendum , uocque post Leibnitium in ratione suffi- 
cienti constituunt philosophi, qui illud annunciant: nil da- 
tur sine ratione sufficienti. Dicitur vero principium ratio- 
nis sufficientis , quia ejus ope intelligitur , quare aliquid 
sit, vel non sit; iioc modo potius, quain alio. Principium 
determinans quoque vocatur, quia ipsius vi objecta evadunt 
determinata. Ratio vero sufficiens est intrinseca , si est in 
ipsa re; extrinseca autem si extra rem invenitur. 

268. Aliqui confundunt hoc principium cum illo cau - 
salitatis , quia attributum praeter essentiam subjecto con- 
veniens, est veluti effectus actionis subjecti, et attributum 
reapse effectum vocant , nos vero rationatum. Hoc princi- 
pium utilissimum est ad res naturales expendendas, eorum- 
que phoenomena exquirenda; nam posita ratione sufficienti, 
casus expellitur, veraeque causae perquiruntur, cur res ita 
se habeat, vel non. Illud exsudare praecipue conatus est Be- 
guelin (Dissert. academiae Barolin. oblat.), quem impugna- 
vit Gerdii (Redexion sur une memoire de M. Beguelin). 

269. Hisce positis, asserimus, principium rationis suf- 
ficientis esse primum in demonstrandis veritatibus contin- 
gentibus. Ham 1 .® est per se clarum , siquidem omnes, non 
exceptis pueris, cum aliquid novi vident, rationem perqui- 
runt; quod demonstrat, omnibus hoc principium, saltem 
implicite , notum esse ; 2.° est indemonstrabile per veritates 
contingentes , quarum est principium , licet sil demonstra- 

bile per contradictionis principium, si accipiatur in seipso, 
et ut veritas necessaria; 3.° est universale relate ad veritates 
contingentes, quia cum in bis attributum subjecto praeter 
essentiam conveniat, ratio sufficiens adesse debet, propter 
quam ilia convenientiae relatio sit inter subjectum , et at- 
tributum. Si in omnibus veritatibus contingentibus haec ra- 
tio non foret, aliquis effectus esset sine causa, aut a nihilo, 
aut ipsum nihil effectus foret. Finge enim, ut Wolfii exem- 
plo utar, te admovere lapidem in ardentibus prunis, atque 
hunc ex frigido fieri calidum. Si neges rationem sufficientem 
mutationis m lapide, admittere cogeris, aut effectum, nempe 
mutationem in lapide, esse sine causa, aut a nihilo ori- 
ginem habuisse , aut nihil in lapide accidisse , quae omnia 
absurda sunt. 

270. Sed fortasse oppones, plura in rerum natura casu, 
plura in somniis fieri sine ratione sufficiente. Respondemus, 
quae casu dicuntur fieri, rationem sufficientem habere. Nam 
casu fiunt, quae fiunt praeter naturalem operantis determi- 
nationem; ita si dejectus a turri aliquis lapis hominem tran- 
seuntem interficiat: aut praeter agentis rationalis intentio- 
nem ; uti si venator interficiat hominem , dum feram perse- 
quitur. Ast ratio sufficiens est in actione posita a causa, 
quae tamen non erat ad illum effectum determiuala, aut il- 
lum non respiciebat: vel saltem in Deo, qui oinnia movet, 
ac dirigit. Quare recte notat Tullius (qq. academ. 1. 2.): pro- 
pter obscuritatem , ignorantiamque causarum fortuna of- 
ficit multa improvisa , et inopinata. Eorum vero , quae in 
somniis accidunt, ratio est in phantasia, quae objecta alias 
visa ? audita, tacta, perspecta mentis acie, tamquam prae- 
sentia sibi exhibet, juxta illud, 

Omnia , quae sensu volvuntur vota diurno , 

Pectore sopito reddit amica quies. 

271. Neque denuo objicies, plura nos latere, quorum 
proinde rationem sufficientem ignoramus , uti ignoratur ra- 
tio, cur videamus bona, et probemus, iuterim deteriora se- 
quamur , uti de se ajebat Medaea. Siquidem plura nos latere 
lubenter concedimus; ast quid inde? An ratio sufficiens ne- 
ganda est in illis, quae tamen in omuibus notis contingen- 
tibus certe invenitur? Exemplum afferri potest alicujus rei, 
in qua latet ratio; ast nullum rei, in qua ratio non sit, dice- 
bat Leibnitius Clarkio. Video bona , probo que , deteriora 
sequor , quatenus in objecto finito aliquod boni conspiciens, 
ipsius boni specie allicior, sicque deterius sequor. Ratio , 

itaque est iii illa boni specie. Deinde volo, nolo , volo rur- 
sus , stat pro ratione voluntas , nempe in libertatis facul- 
tate illa ratio est 

272. Neque demum urgebis dicendo, principium lioc in 
multos dejicere errores. Nam abusus ipsius ad errores ducit, 
non usus. Si Leibnitius ex. gr. non in solis objectis, sed 
etiam in homine, sed etiam in Deo rationem sufficientem 
quaesivisset; seu nisi solam objectivam, sed subjectivam quo- 
que rationem foret confessus, non abusus ea luisset, neque 
ex ea eruisset, Deum , hominemqne facere semper objective 
meliora; libertatem non necasset; non mundum in se opti- 
mum dixisset; non indiscernibilia negasset. 

273. En igitur, altae spei juvenes, Logicam nostram , 
in qua triplicem mentis operationem in ideis, in judiciis, 
in ratiociniis examinavimus, regulasque docuimus, quae ter- 
minos, propositiones, argumentationes, demonstrationem, 
methodumque respiciunt, ac fontes indicavimus multiplices, 
a quibus quaevis veritas eruenda est , probabilitatem diverso 
sub respectu sumus intuiti, principiaqne statuimus, quibus 
omnes referri possunt veritates. Hanc itaque nocturna versate 
manu, versate diurna, praeceplisque praxim connectite, ul 
dein ad altiora mente prompta accedatis, ac veritatem, quam 
inhiatis, tandem consequi possitis. 

PHILOSOPHIAE RATIONALIS 

PARS SECUNDA 

DE ONTOLOG1A, SED HETAP1IYSICA 

27 L. Expositis Logicae regulis ad inveniendam , et aliis 
detegendam veritatem aptissimis, atque fontibus , a quibus 
mens humana veritatem ipsam, in qua indubiis suffulta prin- 
cipiis tandem secura quiescit, haurire potest; postulat rerum 
ordo , ut principia entium generalia , quae scientiarum om- 
nium veluti fundamentum consideranda sunt, ex iisdem fon- 
tibus eruamus. Logicam itaque ordine sequitur hujusmodi 
de entibus tractatio, quae ontologia , ex usu in scholis rece- 
pto, vocatur, et quam nos metaphysicam appellamus, re- 
tento sensu huic ab Andronico Rhodio (5 26.), aliisque Ari- 
stotelicis dato, utpote quae de iis agit, quae supra physica 
posita sunt. Utilissima est haec generalissima philosophiae 
pars, quoniam non solum vocabula definit, sed etiam, quan- 
tum fert methodi ratio, doctrinas evolvit, quae cum illis con- 
nectuntur , et quarum est usus penes omnes scientias. Qua- 
propter non immerito cum Aristotele sapientia , et philoso- 
phia prima vocari potest, atque, ut aliis adrisit, scientia 
principalis , cum nostrarum cognitionum fundamenta sta- 
tuat, quibus formulas de cognitionibus perfectissimas prae- 
bens ipsarum cognitionum proinde veluti apex censenda est. 
Hinc profecto factum est, ut licet transacto saeculo nonnulli 
hanc praestantissimam philosophiae partem , quam defor- 
mem ipsi reddidere, a scientiarum albo expungere optarent; 
aetate tamen nostra doctissimi viri ad abstrusissimas redierint 
inquisitiones, quas metaphysicam gestientes nuncuparunt. 

275. Interea hanc nostram ontologiam , ut ordine pro- 
cedamus, in sex capita partimur, acturi; 1.° De Ente in ge- 
nere; 2.° De generalibus entium proprietatibus; 3.° De variis 
entium speciebus; A* De multiplici entium relatione; 5,® De 
entium viribus; 6.* De entium ortu, et interitu. 

» CAPUT PRIMUM 

DE ENTE IN CENBRE 

276. Quidquid existit, vel cxistere non repugnat, ens 
vocatur. Hinc ens est rea/e, si actu existit; id tale , vel logi- 
cum , quod nullam quidem involvit in suis essentialibus re- 
pugnantiam, sed dum a mente concipitur, nondum existit. 
Quare ens logicum est quiddam reale tn mente (J. 105.), quia 
non est merum nihil. 

277. Enti opponitur non ens, seu nihil, quod negati- 
vum est, si realitatis defectum exprimit in subjecto incapaci. 
Uti caecitas in lapide ; et privativum , quod realitatis defe- 
ctum innuit in subjecto capaci, Uti caecitas in homine. Quare 
nihil privativum est idem ac ens logicum ($. 276); ideoque 
includit semper possibilitatem recipiendi proprietates, qui- 
bus caret; non sic autem nihil negativum , de quo uno dicta 
sunt axiomata: nihili nullae sunt proprietates , aut actio- 
nes , aut passiones ; et ex nihilo , tamquam causa , aut su- 
bjecto, nihil fit. In ente possibilitas, essentia, et existentia 
iu primis consideranda sunt. Quare sit. 

ARTICULUS PRIMUS 

DE EXTIS POSSIBILITATE 

278. De ente disserentes, de ejus possibilitate in primis 
quaerunt philosophi. Possibile dicitur, quidquid in suis es- 
sentialibus nullam involvit pugnam , uti alter mundus ; im- 
possibile vero omne id , cujus essentiales proprietates sese 
mutuo destruunt, uti circulus quadratus. Quare possibilitas 
est non repugnantia essentialium in eodem subjecto, et dici- 
tur intrinseca , si respiciatur ex parte eorummet essentia- 
lium, quae simul stare possunt; extrinseca autem, si con- 
sideretur ex parte virium causae, quae rei intrinsece possibili 
existeDtiam dare potest: sic alter mundus est intrinsece pos- 
sibilis, quia nulla adest in suis essentialibus repugnantia; et 
extrinsece possibilis, quia Deus illum creare valet. Impos- 
sibilitas e converso generice sumpta est repugnantia ad exi- 
stendum; quae aut est ex parte essentialium, quae simul stare 
nequeunt, et intrinseca dicitur; aut ex parte causae, quae 

non pollet vi donandi existentiam intrinsece possibili , et 
ex tr inseca vocatur. Circulus quadratus est intrinsece im- 
possibilis ; creatio alicujus rei est extrinsece impossibilis 
relate ad creaturas. 

279. Possibile extrinsecum est semper relativum , quia 
semper dicit relationem ad vires causae, quae intrinsece pos- 
sibili elargitur existentiam ; licet relate ad Deum intrinsece 
possibile in quocumque casu sit semper extrinsece possibile^ 
uti mox patebit Impossibile extrinsecum est etiam relati- 
vum , nempe relate ad vires datae causae ; et hoc est physi- 
cum , si legibus naturae adversatur ; uti est physice impos» 
sibile, cras solem non ori turum supra horizontem ; morale 
vero, si est absolute possibile , sed ordinario non fit; uti est 
moraliter impossibile, aliquem non peccare labiis in multi» 
loquio. Relate vero ad Deum illud solum est impossibile 
extrinsecum , quod tale est ab intrinseco , uti ex sequenti» 
bus clarum fiet. 

280. Cartesius, Poiretus, Leibnitius, ablato discrimine 
inter intrinsecam et extrinsecam possibilitatem , atque acce- 
pta omni possibilitate pro habitudine ad existendum, omnem 
rerum possibilitatem a Dei voluntate pendere , docuerunt. 
Alii e contra, retensa illa distinctione possibilitatis , exter- 
nam , non vero internam a Dei nutu pendere existimarunt. 
Ilanc sententiam et nos amplectimur. 

281. Quare possibilitas rerum intrinseca a Dei volun- 
tate non pendet. Siquidem; 1.* si aliquid foret possibile, 
quia ilii Deus existentiam dare posset; aliquid pariter foret 
impossibile, quia ipsi Deus existentiam largiri nequiret. Sed 
hoc coarctat Dei potentiam. Ergo . . . Neque dicas coarclari 
Dei potentiam etiam in nostra sententia; nam intrinsece im- 
possibile nos dicimus existentiae incapax , cum ejus attri- 
buta simul stare nequeant; possibile vero, quod nullam in- 
volvit pugnam in suis essentialibus. Porro cum intrinsece 
mpossibilis proprietates essentiales sese mutuo destruant, 
profecto tale impossibile est nihil negativum ($. 277.). Igitur, 
ti Deus impossibile posset facere possibile, nihil faceret, 
;uod certe repugnat , quia terminus divinae omnipotentiae, 
le frustra ipsa operetur, debet esse quid positivum. Qua- 
uopter Dei omnipotentia haud coarctatur in nostra senten- 
tia , sed potius commendatur. 2.* Si a Dei voluntate interna 
ppssibilitas penderet, ideo aliquid foret possibile, quia Deus 
/iceret; et impossibile, quia Deus non faceret. Ergo, si Deus 
ellet, posset facere possibile, quod est intrinsece impos- 


Digitized by Google 



110 

sibile ; ideoque posset materiae dare cogitationem ; facere nt 
bina binis addita non conficiant quatuor; atque sexcenta, 
quae nos dicimus absurda , tot sint veritates. Sed quisnam 
haec deglutire potest? 3.° Nos ipsi saepe possibile aliquid as- 
serentes, minime ad Dei omnipotentiam respicimus, sed tan- 
tum illius attributa perpendimus; quod argumentum est, pos- 
sibilitatem intrinsecam a Dei voluntate non pendere. 

282. Quare; l.° voluntas Dei ad sola intrinsece possibi- 
lia extenditur; 2.° possibile intrinsecum est etiam possibile 
extrinsecum relate ad Deum ($. 279.); 3.* possibile extrinse- 
cum est semper possibile intrinsecum ; h.° impossibile in- 
trinsecum est sub quocumque casu impossibile extrinse- 
cum; 5.° impossibile extrinsecum relate ad Deum est etiam 
impossibile intrinsecum (ibid.). 

283. Ast entia possibilia a divino dependent intelle- 
ctu , quatenus sine ipso nutlimode in statu ipsorum logico 
darentur. Quandoquidem; l.°Possibilia sunt quidpiam, quod 
non repugnat ($. 278.); ideoque sunt veritates intelligibiles. 
llae vero omnes ab intellectu divino pendent, qui omnes 
veritates continet. 2.° Cum possibilia sint veritates abstra- 
ctae, ideoque aeternae, et immutabiles , daretur aliquid ae- 
ternum, et immutabile, praeter Deum, nisi in intellectu di- 
vino continerentur, atque ideo ab ipso penderent. 3.° Si 
possibilia a Dei intellectu non penderent, ipsa Deus veluti 
exemplaria suo intellectui extrinseca respiceret, cum iis exi- 
stentiam dare vellet; quod profecto repugnat, quia tunc Deus 
penderet ab illis, /i» Possibilia sunt aliquid positivum, et 
quidem infinita , cum posito uno possibili , infinita pos- 
sibilia illi similia minime repugnent. Porro haec infinita 
possibilia in aliquo existere debent, alioquin existerent in 
nihilo , quod denuo repugnat. Hoc aliquid autem non potest 
esse, nisi Dei intellectus infinitus. Igitur in ipso sunt, et ab 
ipso hoc sub respectu pendent. Quare, facta impossibili hy- 
pothesi , quod Dei intellectus nullus esset , nulla forent pos- 
sibilia, quae proinde, ut ita loquar, ex consequenti admitti 
debent, posito divino intellectu, cujus objectum sunt. 

ARTICULUS SECUNDUS 

DB ESSES TU, ET EXISTERTIA 

28 4. Aliquid esse debet, propter quod ens constjluitur 
in aliqua classe , atque ab aliis distinguitur. Hoc aliquid est 
essentia , quae facit ut ens sit, quod est, ideoque constituit 
ens iu aliquo ordine , atque ab aliis secernit. Essentia est 
metaphysica , et reponitur in proprietate, vel proprietatibus, 
quae in ente aliquo suat radix aliarum ; physica , quae sita 
est in complexu proprietatum entis essentialium ; utraque 
liaec essentia dicitur realis , quatenus opponitur nominali. 
vel ideali , aut notionali , quae reponitur iu proprietate, vel 
complexu proprietatum a uobis in ente utcumque cognita- 
rum. Ex quo patet; 1.* essentiam metaphysicam rerum crea- 
tarum, nisi in sola possibilitate reponatur, a nobis ignorari, 
quia illud primum, quod iu ente creato est, nos fugit; 

2. ° essentiam realem nos quoque ferrne semper latere, quia ne- 
scimus omnium rerum creatarum proprietatum complexum; 

3. ° ideoque essentias, quas de rebus scimus, esse fortasse sera- 
per ideales. 

285. Deinde essentia est actualis , si actu ens habet exi- 
stentiam, a qua haud illa distinguitur; alioquin existeret ali- 
quod ens sine essentia; futura, si aliquando cum ente exti- 
tura sit; possibilis, si numquam existet ens, cujus est essen- 
tia, licet existat in intellectu. Essentia actualis in rebus crea- 
tis est mutabilis, quia iu existeado contingenter perseverat. 
Quare, cessante exislentia, illa in nuda remanet possibilitate. 
Verum non ita dicendum de essentiis metapliysicis repositis 
iu nuda possibilitate ($. 284.), t/uae immutabiles sunt , ut- 
pote quae unam includunt essentialium convenientiam. 

286. Mutabiles dicunt essentias metaphjsicas, qui possi- 
bilitatem intrinsecam a Dei voluntate repetunt (J, 280.). Ipsos 
vero falli, ni loquantur de essentia notionali, patet 1.* quia 
eas nemo mutare posset, nisi unus Deus: sed hoc Deus facere 
non potest. Nam hoc in casu posset ipse mutare illud omne, 
per quod ens in aliqua classe constituitur, quin ex hac classe 
illud extraheret. Id vero repugnat, quia illud ens, cujus es- 
sentiam Deus mutaret, esset illud ens, uti supponitur, et non 
esset, quia careret essentia, a qua constituitur. 2.“ Deus ne- 
quit operari contra suam ipsam sapientiam, eamque versati- 

lem reddere, et inconstantem. Hanc sapientiam vero, in qna 
sunt omnes inteliigibiles rerum essentiae, mutaret, si hae mu- 
tabiles forent 3.* Si Deus posset hujusmodi essentias mutare, 
posset simul , quod bonum et lionestum est , malum et turpe 
declarare, et perjuria, fraudes, aliaque mala et inhonesta sta- 
tuere uti bona ; quod certe scientiam morum susque deque 
subvertit Igitur non recte se gesserunt PulTendorfius, Tho- 
masius, Coccejus, qui bonum, et inalum morale accepta, ut 
sunt, veluti convenientia, et pugna cum Dei ideis archetypis, 
a Dei voluntate repetiere. 

287. Contra immutabilitatem essentiarum metaphysica- 
rum opponunt adversarii , dicentes 1* Deum numquant po- 
tuisse creare essentias, si forent immutabiles, quia simul es- 
sent aeternae; 2* essentiam unius saepe transire in essentiam 
alterius, uti videre est in vegetabilibus, quae in animalium 
essentias convertuntur; 3.° potuisse Deum aliam essentiam 
largiri ex. gr. homini; ergo hominis essentia non est im- 
mutabilis. 

288. Sed ad 1. dicimus, essentias metaphy sicas conside- 
randas esse in pura possibilitate ($. 285.), ideoque esse in 
diviuo intellectu, a quo tantum peudent ($. 283.). Cum porro 
intellectus divinus immutabilis sit, immutabiles sint oportet 
essentiae hujusmodi. Ex hoc vero haud sequitur, Deum non 
potuisse, aut non posse eas creare, seu ipsis existentiam lar- 
giri; ad hoc enim duo requiruntur, potentia in Deo, et non 
repugnantia in essentia; cum porro haec reapse dentur, Deus 
creare potest ea, quorum essentiae metaphysicae sunt immu- 
tabiles. 

Ad 2. respondemus, phjsicas rerum essentias mutari , 
cum rerum existeutia destruitur, non vero essentias melapliy- 
sicas. Quare, quando ex. gr. vegetabilia transeunt in anima- 
lium substantias, destruuntur, nou mutantur essentiae illae 
physicae, quae cum existeutia et confunduntur et destruun- 
tur, relictis interim illaesis essentiis metaphysicis. 

Ad 3. reponimus, potuisse quidem Deum aliam largiri 
essentiam homini; sed tunc homo non esset praesentis speciei. 
4st, posito, quod Deus hunc voluerit creare hominem , essen- 
tiam, quam ipsi dedit, dare debuit, alioquin hunc voluisset, 
et non voluisset hominem; voluisset, quia sic supponitur; non 
Voluisset, quia ei hujus speciei essentiam non dedisset 

289. Existentiam alii alio modo definiunt, eo forte, quia 
♦ jus idea per se clara est; tamen dici posset possibilitas ad 
. ictum reducta. Circa existentiam haec tenenda sunt veluti 

canones. 1.° Quidquid existit, certe prius fuit possibile, alias 
daretur possibile extrinsecum sine intrinseco, quod repugnat 
($. 282. n.3.); ideoque ab existentia ad possibilitatem recte argu- 
mentum conficitur. 2.° Ex quo aliquid non existat, haud se- 
quitur non esse possibile, quia potest deficere vis causae ex- 
ternae (^. 278.); ideoque a non existentia male infertur im- 
possibilitas intrinseca. 3.° Ex quo aliquid est possibile, non 
inde sequitur esse existens, quia causa potuit non pouere 
suam vim; ideoque a possibilitate ad existentiam non valet 
illatio, h.o Ex quo res est intrinsece impossibilis, recte infer- 
tur non existere, quia a nemine valet existeuliam recipere 
(y 282. n. 4.); ideoque ab impossibilitate ad non existentiam va- 
let illatio. 5.« Existentia nil proinde addit essentiae, cum es- 
sentia sit in ente existente; si autem essentia in abstracto, seu 
in mera possibilitate consideretur, tunc existentia est quid 
plus essentia, uti esse est plus, quam non esse. 

CAPUT SECUNDUM 

DE GENERALIBUS ENTIUM PROPRIETATIBUS 

290. Affectiones, seu proprietates entis sunt id omne, 
quod de ente praeter essentiam enunciari potest. Ipsae aliae 
sunt generales, speciales aliae. Generales entis proprietates, 
de quibus hic est sermo, sunt, quae enti cuique competunt, 
quatenus est ens. Hujusmodi proprietates tres sunt, nempe 
unitas , veritas , bonitas. 

291. linum dicitur, quod indivisum est in se, at divi- 
sum a quocumque alio. Unitas itaque est affectio entis, qua 
ipsum redditur indivisum, et ab aliis distinctum. Unitas est 
numerica , qua individuum constituitur ($. 95); specifica , quae 
speciem coutinet; generica , quae includit genus. Titius est 
numerice , homo est specifice , auimal est generice unum. In- 
super unitas est melaphysica si omnem partium compositio- 
nem excludit ab ente, quod dicitur unum, uti est Deus, phy- 
sica. si exprimit unionem partium reapse separabilium, sed 
inter se arctissimo nexu colligatarum , uti est corpus quod- 
cumque ; moralis , si continet collectionem plurium mutuo 
quidem inter se distinctorum, sed unius totius veluti membra 
constituentium, uti exercitus. 

292. Ilisce positis, dicimus, quodcumque ens esse nu- 
merice unum. Siquidem ad essentiam alicujus entis pertinet 

id omne, quo in aliqua classe reponitur, atque illud praecise 
sit ens ($. 285.J; sed numerice unum est id, quo ens a quo- 
cumque alio distinguitur , et in aliqua classe evadit indivi- 
duum ($. 291.), nempe illud praecise ens, et omnimode de- 
terminatum ($. 95.). Ergo au essentiam cujnscuinque entis 
pertinet, ut sit numerice unum. Si Petrus non est numerice 
unus, in plures dividi potest, non est amplius Petrus. 

293. Inter unum, et unicum hoc discrimen ponitur, quod 
unicum excludat alterum ejusdem speciei, uti est Deus, qui 
unus alterum Deum omnino excludit; unum vero alia admit- 
tit ejusdem speciei numero distincta, uti Petrus, Paulus . . . 

29 h. Altera entis generalis proprietas est veritas, quae 
convenientiam dicit ($. 186.). Si liaec convenientia est in ideis 
nostrae mentis cum objectis, logica; si in verbis cum cogita- 
tionibus nostris, moralis ; si in attributis entis cum sua essen- 
tia, metaphysica vocatur veritas. De hac una loquamur. Veri- 
tas proinde metaphysica est convenientia entis, vel attribu- 
torum entis cum sua essentia. Quare verum dicitur ens, quod 
habet omnia, quae ad illud constituendum requiruntur. Et 
quoniam Deus in suis ideis archelvpis omnia videt, uti sunt 
in seipsis; ideo aliqui dicunt verum, ens, quod cum Dei ideis 
convenit. 

295. Porro omne ens est metaphysice verum. Nam quod- 
vis ens habet omnia, quae illud tale constituunt, cum sua con- 
venit essentia, ideisque Dei apprime respondet, alioquin non 
esset ens, imo foret intrinsece impossibile. Sed in hoc praecise 
est veritas metaphysica ($■ 29 i.). Quare falsum aurum, et ar- 

f entuin haud existunt, sed falsa vocanturex apparentiis, qui- 
us saepe illudimur ($. 257.); sunt autem verum aurichalcum, 
ferrum, aliudve hujusmodi, quotum essentiam habent. 

296. Bonitas , quae perlectionein denotat, est tertia ge- 
neralis entis proprietas. Bonitas generice sumpta indicat per- 
fectionem entis in suo genere. Bona dicuntur fructus, panis, 
aqua, arbor, pharmacum, vestis, horologium, pioul nobis 
prosunt, atque ad finem sunt apta. Ilinc bonitas est metaphy- 
sica , si consideretur in ordine, et consensione pei fecla essen- 
tialium entis; absoluta , si in ente accipiatur sine respectu ad 
alia entia: relativa , si illa bonitas relationem ad aliorum en- 
tium bonitatem dicit; moralis , si reponatur in conformitate 
actionum humanarum cum moiuin regulis. Deus solus est 
absolute bonus; quivis homo est relative bonus; omnis actio 
legi divinae respondens est moraliter bona. 

297. Verum quodcumque ens est metaphysice Ionum. 
Siquidem omne ens habet esseutialia, uti postulat ordo essen- 
tiae ipsius, alias neque propria gauderet essentia, neque proin- 
de existeret. Quare, licet omne ens creatum finitum sit, ideo- 
que reperialur iu ipso malum metaphysicum , quod in limi- 
tatione perfectionum reposuit Leibnilius; tamen metaphysice 
bonum dicendum potius est hoc malum , quia etiam ad essen- 
tiam entis creati pertinet, ut sit limitibus circumscriptum. 

298. Ast nonne malum est horologium, quod horas non 
indicat? Nonne mala aqua aegroto? Nonne malum est marsu- 
pium auro plenum juveui vitiis assidue indulgenti, et sexcenta 
alia, quae nobis nocent? Minime gentium. Nam iioc in casu 
bonum , et malum ex fine respicimus. Dicimus proinde malum 
horologium, cum finis ejus non obtinetur, licet pretiosa ait 
materia; malam aegroto aquam, quia forsan febrim auget; 
malum marsupium juveni in vilia vergenti, quia scelestior fie- 
ret. Igitur ex fine solemus bonum metiri. Quare temerari* 
obloquuntur, qui omnes Dei fines nescientes in Dei opera 
debacchantur, quae tamen suut valde bona. 

CAPUT TERTIUM 1 

DE VAIUIS ENTIUM SPECIEBUS 

% 

• t .* 

299. Cum multiplicis generis sint entia, in varios arti- 
culos de ipsis, ut claritati cousulamus, agemus. 

ARTICULUS PRIMUS 


ve SUBSTANTIA, ACCIDENTI, SUPPOSITO, PEBSOBA. 

300. Multiplices hucusque datae sunt substantiae defini- 
tiones. Cartesius eam defiifit: res illa , cui insunt formae 
sensibiles , et attributa ; Uebenstreit: ens, quod non exis t it 
in alio, tamquam in subjecto : Leibnilius: ens , quod prin- 
cipium mutationum in se continet ; Wolfius: subjectum per- 
durabile , et mortificabile', Genuensis: subjectum illius, quod 
est ; Spinoza: id, quod in se est, et per se concipitur’, Ros- 
minius: vis, et energia , qua ens existif, Mastrofini videtur 
idem sentire (L' anima, e suol stati. 1.1. c. 2. a. 6. n. 288.). 

8 * 

301. Verum reflexionem in nos convertamus. Cerlum est, 
in nobis esse animum, eumque diversis subjectum affectionibus. 
Istae affectiones mutantur quovis temporis momento, cum ani- 
mus modo huc, modo illuc cogitatione transvolet; modo hoc, 
modo illo affectu pulsetur, ipso animo tamen eodem perma- 
nente. Aliud igitur in animo per se ea-istit, nec, ut existat^ 
indiget, cui inhaereat: et aliud ita existit, ut alio indigeat, cui 
inhaereat. Dic idem de aliis rebus creatis, in quibus semper 
duo considerari possunt, nempe, quod adeo existit, ut alio 
non egeat, in quo exislat; et quod adeo existit, ut in alio ne- 
cessario debeat existere. Primum est substantia a substrato , 
alterum est accidens ab accessione. Substantia itaque est ens, 
ita existens, ut nullo alio indigeat subjecto, cui inhaereat, 
ut existat. Accidens vero, vel modus est id omne, quod indi- 
get subjecto, cui inhaereat, ut existat, ideoque semper ac- 
cedit subjecto, quod modificat ( 5 . 107.). 

302. Substantia aut est spiritualis , si partibus caret, 
atque intellectu, et voluntate aonatur ; aut est materialis , si 
partibus physicis constat, atque ornatur soliditate, gravi- 
tate, etc. Deinde substantia aut existit per se tota, quin 
ordinetur cum alia ad efformandum aliquod tertium; aut ita 
existit, ut natura sua ordinetur ad aliam , cum qua copulata 
tertium quid totum efformet. Primo casu dicitur substantia 
completa , uti Angelus; secundo casu incompleta , uti anima 
humana ordinata ad efformandum hominem copulata corpori. 
Completa substantia vocatur quoque suppositum, quod proin- 
de definiri potest substantia suorum actuum principium , et 
ultimo completa, uti lapis, arbor, canis, Angelus, Carlesius. 
Si deinde haec completa substantia ratione ornatur , dicitur 
persona , quae proinde est substantia rationalis singularis, sui 
juris, et ultimo completa, aut, uti placuit Eoctio, naturae 
rationalis individua substantia. Ex quo patet. personam esse 
semper suppositum , non vicissim ; uti suppositum est sem- 
per substantia , sed non e converso. 

303. Modus existendi in substantia aut eam statuit in esse 
substantiae, et dicitur independentia, aut perseitas , uti scho- 
lastici loquuntur; aut ad rationem suppositi extollit, et vo- 
catur subsistentia, et a graecis hypostasis. Subsistentia proin- 
de est modus existendi , qui naturam entis reddit sui juris, 
proprium et adaequatum principium suarum operationum. 
Haec vocabula suppositum , subsistentia , hypostasis idem si- 

f ;nificant apud Ecclesiae Patres, cum de spirituali substantia 
oquuntui^ imo aliquando cum persona confunduntur. Cele- 

rum non recte se gerunt, qui generice subsistentiam vocant 
independentiam a subjecto inhaesioriif, nam modus existen- 
di est, ideoque indiget ente existente. 

304. Quoniam vero suppositum est substailtia completa 
(J. 302.); ideo apud scholasticos natum est axioma: actiones 
sunt suppositorum. Verum vis agendi proprie spectat ad na- 
turam, seu ad substantiam , ita ut ex diversis naturis diversae 
oriantur actiones. Quoniam vero substantia non potest actio- 
nem elicere, nisi sit subsistens, et completa: ideo actiones sunt 
suppositorum , seu substantiarum subsistentium. Ast si acci- 
piatur suppositum pro subsistentia ( 5 . 303.), actiones tunc 
sunt denominative , uti dicunt, suppositorum, non vero elici - 
tive, quia ex. gr. non Immanitas agit, sed natura humana. 

305. Accidens , de quo supra (§.301.). modus , qualitas , 
confundi solent, quia exprimunt quidquid subjecto accedit , 
illud modificat , ad aliquam classem determinat, quae fere 
idem sonant. Verum distinguenda sunt; nam in ente qualitas 
est quaecumque proprietas, quae exprimit id omne, quod 
proprium est entis. Proprietates vero sunt aut ipsa essentia- 
lia, aut attributa, aut accidentia. Essentialia ipsam rei essen- 
tiam constituunt, uti animalitas , et ratio in homine; attri- 
buta sunt proprietates ab essentialibus manantes, uti intelle- 
ctus, voluntas, memoria in mente hominis; modi demum, sive 
accidentia proprie rationem habent in attributis, et ens ad 
individuum singulare melius determinant, et fere complent 
(§§. 95.96.), uti est doctrina, sanctitas in Francisco, in Paulo. 
Porro neque essentialia, neque attributa sunt variabilia, do- 
nec eus est hoc ens, secus non foret illud praecise ens ($. 28A); 
sed modi mutari continuo possunt, quin ens desinat esse illud 
ens. Accidens praeterea dispesci solet in physicum , quod 
nempe ens modificat, 6t sine subjecto esse nequit, uti doctri- 
na; et logicum , quod enti quidem haeret, sed substautia esse 
potest, uti vestis in humano corpore. 

306. Cum porro multa existant in rerum universitate, et 
ita existant, ut alio subjecto non indigeant, in quo existant, 
patet, uon unam esse substantiam, ideoque non recte eam de- 
finisse Spinozam (§. 300.), qui inde conclusit, unam tantum 
esse substantiam. Et hoc constat etiam ex eo, quod infinitae pos- 
sibiles sint substantiae, quia infinita sunt possibilia ($. 283 u. 4.), 
quae certe potuerunt esse, quin proinde unam efforraareut sub- 
stantiam. Demum mulla sunt in entibus, quae simul stare 
nequeunt, uti quadratum et rotundum , quae proinde in plu- 
ribus distinctis stare debent. Sed de bis alibi. 

ARTICULUS SECUNDUS 


DE KWTB COSTISGBHTI, ET HECESSABIO. 

307. Necessarium est id, cujus oppositum repugnat; 
contingens vero, cujus oppositum esse potest. Circulus est 
necessario rotundus; mundus est contingente r existens. Ne- 
cessarium vero est existentiae , si adeo ipsi existeutia conve- 
niat, ut non existere repugnet; et essentiae , si adeo essentiam 
entis ingrediatur, ut oppositum esse nequeat. Deus est neces- 
sarius existentiae : attributum fontale in ente, ulpote quod 
essentiam metaphjsicam ($. 286.) constituit, est necessarium 
essentiae. Deinde necessarium est absolutum , cujus opposi- 
tum intrinsece repugnat: sic Deus est absolute necessarius; 
hypotheticum , cujus oppositum repugnat sub data conditione, 
aut sub aliquo respectu: sic Petrus necessario existit, facta 
hypothesi , quod existat. 

308. Hinc palet l.° necessarium absolutum, et contingens 
se invicem excludere; 2." se invicem quoque excludere ne- 
cessarium absolutum, et hypotheticum; 3.° simul stare posse 
contingens, et necessarium hypotheticum; A.* necessarium ab- 
solutum nec initium habuisse, nec finem habiturum, alioquin 
oppositum non repuguaret; 5.* ideoque necessarium absolu- 
tum esse immutabile, secus oppositum esse posset; fi. 0 ideo- 
que rationem suae existentiae iri se habere, alias principium 
haberet; 7.° et proinde modis , seu accidentibus subjici non 
posse, quia accidentia esse, et non esse possunt (j. 305.); 

8. “ Contingens vero initium habuisse, mutabile omnino esse, 
in alio rationem habere suae existentiae, atque modificationi- 
bus subjici, quia potest esse aliud ab eo, quod est ($. 307.); 

9. ° ens contingens in ente necessario habere suae existentiae 
rationem, cum in alio contingente nequeat habere, quia hoc 
aliud rationem sufficientem suae existentiae in alio etiam ha- 
bet, et quodvis contingens suae existentiae ratione sufficienti 
destituitur (ibid.); 10.* ideoque, dato uno ente contingente, 
ens necessarium admittendum esse; 11.° et proinde, admissa 
entium contingentium serie, ens necessarium esse admitten- 
dum , quia quodvis ens illius seriei indiget ente necessario; 
12.* existere entia contingentia, uti cuique patet; 13.* ideo- 
que existere eus necessarium. 


Digitized by Google 



1(9 

ARTICULUS TERTIUS 

# • 

DI ESTE COMPOSITO, ET SIMPLICI. 

309. Compositum generatim sumptum dicitur, id quod 
ex pluribus exsurgit; quod pero pluribus destituitur, simplex 
vocatur. Piuia conjungi possunt ex se, et compositum erit 
naturale', aut consociantur hominum industria, et erit arlefa- 
Ctum. Compositum est metaphysicum , si partibus realibus 
quidem caret, sed multis ex attributis veluli conflatur, quae 
tamquam ejus partes concipiuutur; ita est metaphysice com- 
posita mens humana, iu qua intellectus, voluntas, memoria 
insunt. Metaphysice composita dicuntur etiam , quae con- 
stant materia et forma. potentia et actu, essentia et e xist en- 
tia. Compositum physicum est quod partibus reapse separa- 
hilibus constat, uti corpus quodeumque. Compositum logi- 
cum demum dicitur, quod constat genere, et differentia. Sim- 
plex quoque multiplex est, nempe metaphysicum , quod uno 
exsurgit attributo, ideoque rejicit materiam et formam, po- 
tent iaip et actum, essentiam et existentiam: physicum, quod 
rejicit partes reapse physicas; logicum, quod genus, et speciem 
a Se repellit. 

310. Compositum physicum est extensum, quatenus par- 
tes extra paries habet; hucque extensum dicitur continuum , 
si inter partes inter se adslrictas aliae partes interponi ne- 
queant; interruptum , si inter partes suas partes aliae esse 
possint. Quare in continuo partes se mutuo excipiunt, atque 
communem terminum habent: in interrupto autem partes per 
contiguitatem ad communem terminum constitueudum ver- 
gunt. Quodlibet ens corporeum est interruptum , quia quodvis 
corpus partibus constat, inter quas aliae esse possunt. Qua- 
propter verum continuum est illud, quod intellectu mathe- 
matici concipiunt, cum continua physica potius interrupta 
vocari possint. 

311. Ex quibus inferimus, 1.* enti tum simplici, tum 
composito competere ea detente in genere dicta , quia illa 
sunt istius species; 2." ens simplex, et compositum, sese mu- 
tuo opponere, quia illud pluribus destituitur, istud vero plu- 
ribus constat; 3.° ideoque inter ens compositum et simplex 
nullum dari medium, quia quodvis ens simplex est, aut com- 
positum; h.° ens physice compositum in partium coagmenta- 
tione consistere, quia, hac remota, illud evanescit ; 5.° et 

proinde in hac partium coagmentatione esse ipsius essentiam 
repositam, alioquin illud existeret sine hac; G.° quare entis 
physice compositi essentiam esse sitam in quodam accidenti, 
cum coagmentatio partium esse, rei abesse possit ab ente, 
rupto, aut serrato partiuin vinculo: licet haec coagmentatio 
enti considerato uti composito necessario conveniat; 7.° ideo- 
que ens physice compositum esse etiam ens contingens; 
8.° atque pluribus simplicibus, rei indecomponibilibus con- 
stare, ne dicatur in infinitum divisibile; 9." et propterea in 
composito esse plures substantias; 10.* et simul dari entia 
simplicia, vel indecomponibilia, posito ente composito. 

ARTICULUS QUARTUS 

DI EKTI PISITO, ET liriRITO 

i 

312. Illud finitum dicimus, quod in suis perfectionibus 
circumscriptum est, quodque proiude augmenti, et decrementi 
est capax, uti sunt omnes res creatae; infinitum vero, quod 
omnem realitatem complectens nullo modo augeri , minuire 
potest. Infinitum aut est tale, quia hoc modo consideratur, et 
ulterius progredi est nobis necatum , et indefinitum vocari 
solet, uti quantitates arithmeticae: aut reapse nullum aug- 
mentum, rei decrementum admittit, et dicitur infinitum ab- 
solutum. Quare ideam infiniti absoluti ex idea finiti et rea- 
litatis efformamus, consociando nempe realitates, omnesque 
limites removendo ab ente finito. 

313. Hinc deducimus; I." ens finitum esse contingens, 
quia augeri, minuire potest, ideoque aliter esse ac est ($. 307.); 
2.° ideoque ens finitum non in se rationem suae existenliae 
habere, sed in alio; 3.° hoc aliud nou posse finitum esse, alio- 
quin et ipsum alio indigeret; d.° ideoque entia finita in ente 
infinito habere suae existenliae rationem sufficientem; 5.* ens 
infinitum omnes perfectiones in se continere, secus aug- 
mentum admittere posset; 6.° ideoque etiam existentia donari 
ens infinitum, quae certe est aliqua perfectio; 7.” deinde nu- 
merum absolute infinitum repugnare, quia numerus augeii, 
minuique potest, et hoc ipso non est infinitus; 8.° proinde- 
que neque dari extensionem infinitam, alioquin daretur nu- 
merus partium infinitus; 9.° ideoque ens extensum esse non 
posse infinitum; 10. # et propterea ens infinitum esse siin- 

plex; i 1“ infinitum omnes realitates in se continere, quae in 
omnibus entibus insunt, sed omni defectu defaecatas , alias 
aliqua privaretur perfectione; 12® plura infinita repugnare; 
secus unum forent, quia unumquodque aliorum perfectiones 
deberet liabejre, et proinde etiam id omne, iu quo distingue- 
rentur, utpote quod unumquodque supponitur infinitum. 

I • 

CAPUT QUARTUM 

DE MULTIPLICI ENTIUM RELATIONE 

4 

314. De specialibus relativis entium proprietatibus liie 
agendum est. Relativae entium proprietates sunt illae, qua- 
rum ope unum ens alterius notitiam suggerit, vel unus ejus- 
dem eutis status ideam alterius. Ita patris idea filii excitat 
ideam, et meae tristitiae status ideam status meae laetitiae in 
mentem milii revocat Licet relatio non competat enti iu se 
spectato , ideoque sit enti extrinseca ; tamen aliquando enti 
est prorsus intrinseca; uti est relatio originis, quae est inter 
filium et paliem, et dependentiae, quae est inter efFectum et 
causam. In relativis proprietatibus notari debet subjectum, 
quod refertur, terminus, ad quem illud refertur-, fundamen- 
tum relationis, oh quod illud ad istum refertur. Hoc vero 
fundamentum potest esse tantum ex parte unius termini, quo 
in casu non est mutua relatio. Sic ex. gr. effectus dependet a 
causa, sine qua esse nequit; sed causa, uti ens, et in esse 
sui , potest esse sine effectu. Nonne Philippus Macedo poterat 
esse Philippus sine Alexandro, qui tamen sine patre esse 
nequibat? Plures sunt proprietates relativae, nempe iden- 
titas et distinctio, similitudo et diversitas, quantitas et ae- 
qualitas, successio, ordo, duratio, spatium, quae omnia hic 
expendenda sunt. 

ARTICULUS PRIMUS 

DE DIST1RCT10RE, ET IDERTITATS 

315. Distincta ea dicuntur, quorum unum non est al- 
terum. Hinc distinctio est affectio entium, qua unum non 
est alterum, nempe non sunt idem unum. Distiuctio est rea - 
lis , si ante mentis cogitationem res a se invicem ita seceruun- 

tur, ut una altera noa sit; virtualis Tero, aut rationis , cura 
res mentis tantum operatione a se mutuo separantur. Realis 
distinctio dicitur realis realissima , quae intercedit inter ea, 
quae reapse separata sunt, vel saltem separari, et discindi 
queunt, uti corporis inter alicujus partes; realis modalis , 
quae teponilur inter substantiam, ejusque modos; realis for- 
malis , quae statuitur inter ea, quae ili re, seu a parte rei 
sunt quidem distincta, sed adeo inter se colligata, ut nul- 
latenus separari possint, uti inter ejusdem substantiae attri- 
buta. Distinctio vero virtualis est rationis ratiocinantis , 
si intercedit inter ea, quae a mente separata concipiuntur 
sine fundamento in re, uti inter lioniineni, et auimal ratio- 
nale; et rationis ratiocinatae , quae cadit in ea, quae sepa- 
rari quidem nequeunt, sed a parte rei sunt distincta. Distin- 
ctio formalis habet auctorem Joannem Duns Scotum ex Mi- 
norum familia, atque non levis litis origo fuit. Sed lis com- 
posita dicenda est, quia de vocabulis erat quaestio. Nonne 
Scotica distinctio formalis est ead<-m ac distinctio rationis 
ratiocinatae , quam luentur, qui Scoticam rejiciunt? 

316. Distinctioni adversatur identitas , quae efficit, ut 
ens unum aliud sit, aut saltem ambo identificenlur in ali- 
quo, licet forsan distincta sint. Eadem autem possunt esse 
inter se duo entia primum genere , si ejusdem geueris pro- 
prietate exornantur, uti materia, et spiritus, quae eadem sunt 
ratione substantiae; secundo specie , si habent ejusdem spe- 
ciei attributa, uti Petrus, et Paulus; tertio numero , si in eo- 
dem subjecto uniuntur, licet distinctam habeant existen- 
liam, uti intellectus, et voluntas in una anima. Identitas 
numerica est realis in iis , quae diversum inferunt conce- 
ptum , sed unam habent individuam essentiam , uti in intel- 
lectu, et voluntale;/brm<z/i.y vero in iis, quae nequidem di- 
versam ideam praescierunt, uti in homine, etanimale rationali. 
Illa numerica identitas , quae est in subjecto, in quo eae- 
dem proprietates servantur, dicitur physica, «el absoluta , 
si subjectum nullam mutationem in se subiit; relativa , si 
subiit aliquam non apparentem mutationem ; moralis si in 
hominum opinione pro eodem computatur, licet mutationem 
subierit; metaphysica , si nullain nec subiit, nec subire po- 
test mutationem. Exemplum sit homo, in quo identitas 
physica est , donec tum in anima, tum in corpore nullam 
admittit mutationem ; est relativa , si aliquid ex. gr. passus 
est, quod tamen in corde servat; est moralis , si, licet coram 
Deo ex. gr. scelestus factus sit , adhuc tamen probus aesli- 

m.itur; met aphy sica identitas ia uno Deo, qui immutabilis 
est, inveniri potest 

317. Leibnitius repetit identitatem nostrae personae a 
convenientia variorum statuum nostrae animae, et ab harmo- 
nia cum universis substantiis. Cudwort, et Uonnet hanc iden- 
titatem repetunt ex unione animae cum germine quodam 
indissolubili incluso in nostro corpore. Lochius autem eam- 
dem identitatem repetit ex conscientia referente praeteritas 
affectiones, easque conjungente cum praesenti animae statu. 
Verum aut hic loquamur de iden titate morali , et homo con- 
scius est de identitate suae personae comparando praesentem 
suum statum cum praeteritis; aut de physica , et tuuc suae 
personae identitatem deducit a constanti permanentia animi 
sui , et a continuitate vitae animalis, quoad corpus. Ex his 
facile est eruere, quonam in sensu aliquis homo dici possit 
idem physice , relative, aut moraliter. 

318. Licet porro identitas , et distinctio videantur iuter 
se opponi, tamen possunt diverso sub respectu in eodem re- 
periri subjecto. Ita anima et corpus sunt realiter distincta , 
et tamen efformant eumdem hominem; intellectus, et volun- 
tas /ormaliter distinguuntur, et tamen sunt in uua anima. 
Inierim hos canones habeto; i.® quae sunt eadem uui tertio, 
sunt eadem inter se; 2.° quorum unum est idem sub aliquo 
respectu cum tertio, alterum sub eodem respectu distinctum, 
sunt distincta inter se, considerata sub illo respectu. 

ARTICULUS SECUNDUS 


DE DIVEBS1TSTE, ET SIX1LITCDIVE. 

319. Diversa sunt entia, quorum unius notae non sunt 
in altero, ideoque substitui nequeunt; similia sunt, quae ha- 
bent easdem notas. Quare proprie diversitas , et similitudo 
ad qualitates entium referuntur, non vero ad eorum quanti- 
tatem, nisi quatenus et quantitas inter qualitates adnumerari 
potest, uti collectio nolarum potest dici quantitas. Quapro- 
pter diversa sunt semper a se mutuo distincta, licet distincta 
non sint semper diversa, quia easdem notas habere possunt 
Diversa sunt aut disparata , quorum unius conceptus alte- 
rius conceptum non excludit, seu simul stare possunt, uri 
pietas, et doctrina in eodem homine; aut opposita , quoruin 
unius conceptus excludit conceptum alterius, seu simul stare 
nequeunt, uti amor, et odium in eodem erga eumdem. 

320. Diversitas oriri potest ab intrinseco entium, nem- 
pe ab ipsis proprietatibus essentialibus, aut accidentalibus, 
uti ratio, doctrina in homine; et ab e.rlrinseco entium , qua- 
tenus in separato loco, aut tempore existnnt. Ceterum entia 
similia debent habere easdem prorsus qualitates, et quantita- 
tes, ut perfecte similia sint. 

321. Stoicorum aetate jam versabatur quaestio, utrum 
nempe dentur, vel saltem dari possint duo entia, quae tum 
in essentialibus, tum iu accidentalibus sint perfecte similia. 
Stoicos negantem sententiam tenuisse, docet Tullius (1.4. qcj. 
Acad.). Idem docuit Leibnitius, qui indiscernibilia , ea scili- 
cet, in quibus eadem sunt, ob quae discerni deberent, nul- 
limode dari posse, autumat. Nam, ut ipse argumentabatur, 
si indiscernibilia dari possent, nulla foret ratio sufficiens, 
cur unum iu uno loco, alterum in altero constitueretur, quasi 
haec ratio non posset esse subjectiva, et in Deo ($. 272.). Ne- 
que recte hanc causam patrocinatus est Leibnitius, cum ex 
eo indiscernibilia deduxit, quod, si darentur, secerni non 
possent, ideoque unum forent, quasi scilicet ex diversa exi- 
stentia distingui nequirent. Igitur duo, aut plura entia perle- 
cte similia dari possunt, cum nulla pugna sit, ut plura entia 
habeant easdem proprietates essentiales et accidentales, iusa- 
que Deus ad existeutiam perducat. Utrum vero reapse den- 
tur, necne, quaestio resolvi nequit, quia omnia elementa , 
oranesque res examinandae forent, quod ab homine num- 
quani perfici potest. 

322. Hinc sequitur; 1.* similia esse inter se, quae sunt 
similia cum tertio; 2.° diversa esse inter se ea, quorum unum 
est simile tertio, alterum vero a tertio diversum. 

ARTICULUS TERTIUS 

DE QUANTITATE , ET AEQCAL1TATB 

323. Quantitas est id omne, propter quod aliqnid par- 
tibus constat, atque in partes resolvi potest; ideoque aug- 
menti, vel decrementi est capax, atque majus, minusve alio 
potest esse. Quare idea quantitatis est relativa ($. 100.). quia 
aliquid potest esse magnum diverso sub respectu acceptum, 
semperque augmentum, et decrementum admitti potest. Iuxta 
mathematicos quantitas est continua , si in corpore respi- 
ciatur nulla in suis partibus interruptione intercepto ($. 310. )$ 

et discreta , si consideretur in numero ab unitatibns inter se 
distinctis composito. lam vero ea entia dicuntur aequalia , 
quae eadem sunt quantitate , licet diversa in qualitate ; in- 
aequalia proinde, quae eamdem non habent quantitatem. 
Ex quo patet aequalia non semper esse similia , quia illa 
quantitatem, haec qualitatem respiciunt; sed perfecte similia 
etiam eamdem quantitatem includunt. Ceterum, quae sunt 
aequalia possunt esse similia ; sed similitudo tunc non ex 
conceptu quantitatis derivat, quia similitudinis idea ad qua- 
litates tantum dicit relationem, et in perfecte similibus quan- 
titas veluti una ex qualitatibus accipitur. 

324. Interim ; 1.* quae sunt aequalia uni tertio sunt 
aequalia inter se; 2/ ea, quorum unum est tertio aequale, 
alterum inaequale, sunt inaequalia inter se. 

ARTICULUS QUARTUS 

DE OBCIRE, successiore, curatiore, spatio 

325. Quando varia entia modum similem in existendo 
servant , atque quodvis eorum suo existit loco juxta fiuent 
quemcumque, ilia ordinata dicuntur; uti confusa vocantur 
ea, quae nullum servant in existendo modum, aut saltem non 
suo quodvis existit loco, juxta aliquem finem statutum. Ordo 
itaque est ille modus similis, quo aliqua disposita, atque ad 
finem aliquem destinata sunt; aut est parium , dispariumque 
rerum sua cuique loca tribuens dispositio , uti ait s. Augu- 
stinus (I. 19. de Civ. c. 13.): confusio est negatio hujusmodi 
similis quoad finem praestitutum. Sume exempla ex exer- 
citu, ex acervo pecuniarum diversi pretii, ex aliquo sermone; 
nam ordo , vel confusio locum habet in omnibus rebus mate- 
rialibus, et inlelligibilibus. 

326. Ex quibus patet; 1.* ordinem plura supponere ad 
eumdem finem conspirantia; 2.° quare aut fine, aut plurium 
numero deficiente, ordinem evanescere; 3. 9 ordinem modum , 
seu regulam supponere, juxta quam illa plura disponuntur; 
4.o ideoque ordinem simplicem, vel compositum esse, prout 
una, aut plures sunt regulae; 5.o posse ordinem, vel confu- 
sionem praeseferre, quae ordinantur pro finium diversitate; 6.o 
ordinem semper voluptatem gignere, quia sensus suaviter 
excitant, animumque pelliciunt, quae proportione, regulis-; 
que procedunt. 

327. Succedunt sibi invicem ea, quorum unum alterius 
locum occupat, uti videre est in aquis, quae in flumine la- 
buntur. Successio itaque est continuata existentia illorum, 
quorum unum in alterius locum ingreditur. Successiva pro- 
inde dicuntur ea, quorum alia sequuntur alia; simultanea 
autem, quae simul coexislunt, uti libri in biblioLheca. Ex 
bis ideas durationis. et spatii conficimus. 

328. frain durat io non est nisi continuata entis existen- 
tia, quam motu aequabili alicujus corporis veluti metiri pos- 
sumus. Igitur tempus est duratio successiva aequabiliter flu- 
ens, et Aiciim praeteritum^ quod exprimit ducationem, quae 
finivit; praesens durationem actualem; futurum durationem 
extiturain. Ast praesens tempus non duialio est, sed instans , 
quia transit dicto citius ad tempus praeteritum. 

329. Ex data durationis , et temporis definitione baec 
proinde sequuntur; 1.* neinpe tempus semper refertur ad 
successionis ideam, sine qua illud concipi nequit; 2.* ac 
proplerea, ablata successione, non possumus tempus metiri; 
imo omnis idea temporis evanescit; 3." ideoque tempus ince- 
pit cum mundo, cum quo rerum successio exordium habuit; 
&.* frustra proinde quaeritur, quare mundus ante , et non 
post creatus sit, cum an/e, et post cadant in tempus, quod 
nullum fuit ante mundum creatum; 5.” tempus mensuratur 
successivis , sed a successivis, et a successione, quae cura 
tempore procedit, distinguitur; 6-° tempus eo longius est, 
aut videtur, quo major est numerus successivorum; 7.o etiam 
idearum a mente humana confectarum successione, possu- 
mus tempus dimetiri, dummodo illae advertantur ideae; 8.° et 
ideo brevius vocatur tempus ab illo, qui in aliqua detinetur 
voluptate, cum idearum successionem haud sentiat, vel adver- 
tat; 9.o e contra vocatur tempus aequo longius ab illo, qui 
aliqua afficitur aerumna, a qua sperat eripi, aut bonum cu- 
pit, quod sperat adipisci, quia omnes tristitiae ideas sentit, 
a quibus, veluti a mallei ictibus, contunditur; 1fl.° et ratio 
dein patet, cur hebetes, segnes, otio, ac voluptatibus dediti 
abhorreant a studio, a virtute, a disciplina, a solitudine, 
quae omnia eos tristitia afficiunt , nullam ipsis voluptatem 
creant, ideoque in illis longissimum insumere tempus ipsi 
gloriantur. 

330. Ex quo successione metimur tempus, recte infer- 
tur, ideam temporis non esse formam sensibilitatis , seu in- 
tuitum sensus nostri interni a priori , nempe subjectivum 
intuitum , independentem tum ab externis objectis, tum ab 

affectionibus animi, uti docueruntRant,ejusquea$seclae ($.67.). 
Siquidem ideam temporis mens humana inter objecta ipsa 
sibi efformat, uti optime notat Mastrofini (I/anima, e suoi 
stati 1. 2. c. L a. 3.), qui dignus est, ut attente legatur. Muta- 
tiones enim prospiciens mens humana sive in se, sive extra 
se continuo succedentes, ideam temporis physici a posteriori 
sibi conficit, a qua deinde illam temporis idealis , sive ima- 
gmflr/i' efformat , nempe possibilitatis durationis successive 
aequabiliter fluentis. 

331. Ceterum tempus, seu duratio successiva sine ter- 
minis concipi potest, tuncque non tempus , sed aeternitas 
vocatur, si ens duraturum sine fine habuit initium; et sem- 
piternitas, aut duratio absoluta , si ne initium quidem ha- 
buit; licet haec vocabula saepe promiscue accipiantur. Ast re- 
ctius dicimus , tempus aeternitati opponi, quia nulla datur 
successio in aeternitate, in qua nulla est mutatio, quaeque 
proinde cum Boetio definiri potesti vitae interminabilis tota 
simul , et perfecta possessio. Hinc potius durationem in suc- 
cessivam , quae tempus complectitur , et non successivam , 
quae aeternitatem exprimit, dispescimus. Ex quo lecte con- 
tia Lochium (Intel. Iiuni. I. 2. c. \b.) {$. 50.) inferimus, aeterni- 
tatem perperam colligi ex infinita temporis multiplicatione. 

332. Ex simultaneis ($. 327.) ideam spatii conficimus. 
Nam spatium reale , seu physicum recte definiri potest quae- 
dam extensio orta ex simultanea coexistentia in serie physica 
continua corporum hujus mundi; ideale vero, sive imagina- 
rium , extensio capax recipiendi corpora simultanea. llinc 
cl. Mastrofini spatium plenum , quod nos dicimusy»/yv/r«m, 
extensionem definit acceptam cum iinpenetrabilitate; et spa- 
tium vacuum , sive ideale , extensionem a mente conceptam 
sine impenetrabilitate (1/ anima , e suoi stati, t. 1. 1. 2. c. 3. 
a. 10. n. GS2-). Ex data idea spatii illa enascitur loci, qui est 
pars aliqua spatii a corpore occupata; et etiam illa situs , qui 
est pais spatii, sed in serie interrupta. Quare patet, t.° spa- 
tium reale, locum, si Ium, referri semper ad simultanea; 2.* ideo^ 
que illorum ideas non haberi, ablatis simultaneis; 3.° sed ipsa 
non esse eadem prorsus ac simultanea; b .’ corpora esse in 
spatio, non autem entia simplicia, quia illa, non ista exten- 
sionem efformant. 

333. Hinc perperam hic quoque dictitat Kant, nempe 
ideam spatii physici esse formam subjectivam animae, seu 
visionem , et intuitum nostrae sensibilitatis. Nam, uti vidi- 
mus, spatium physicum oritur ex coexistentia corporum, 

atque proinde istis deficientibus, ipsum quoque deficit. Spa- 
tium vero idea/e ad normam spatii physici cogitamus, illud- 
que statuimus in possibilitate corporum coexisteutiuin ia 
expansione nullis limitibus circumscripta. Videatur Mastro- 
fini f [/anima, e suoi stati, t. 1. 1. 2. c. 3. n. 684; et c. 
n. 2/0, et seqq. ), qui Raiitismum hinc inde paucis discutit, 
atque ideas temporis, et spatii ab Kantii Formalismo vindicat. 

CAPUT QUINTUM 

. DE ENTIUM YIRIBUS 

334. Agere dicitur res materialis, si partem sui in aliam 
convertit, uti tellus in herbam; aut etiam sine sui partitione, 
uti si una alleram ad motum determinat; agere dicitur ens 
animatum, sive intra se actionem exerit, sive ad extra ia 
aliud influit: sic agit anima humana cogitando, aut sui cor- 
poris membra movendo; agere demum dicitur Deus simpli- 
cissimo suae omnipotentis voluntatis nutu. Agere itaque idem 
est ac aliquam mutationem producere. Abstractum dicitur 
actio, quae est id omne, cujus causa ultimo contingit muta- 
tio. Sed ens, quod agit, potentia agendi pollere debet, alio- 
quin agere nequiret. Verum haec potentia agendi aliquid re- 
quirit, ut in actum prorumpat, quia potentia nudam agendi 
possibilitatem includit. Hoc aliquid est eis. quae est vetuli 
potentiae evolutio, actionisque existentiae ratiouem sufficien- 
tem continet. Igitur in ente agente supponenda sunt poten- 
tia activa , vis, actio. Hujusmodi potentia est in actu primo, 
si inspiciatur antequam vires adhibet; in actu secundo , si 
consideretur tempore, quo operatur, hocque in casu est ipsa 
vis in exercitio posita. Potentia agendi supponit in alio 
potentiam patiendi, seu capacitatem recipiendi mutationem 
a potentia activa producendam. Ignis, qui calefacit, habet 
potentiam activam ; lapis, qui calefit, potentiam passivam , 
seu patiendi. 

335. Deinde illud omne, quod in ente patiente, seu pas- 
sivo gignit potentia activa, effectus vacatur. Igitur agens activa 
potentia adornatum est subjectum actionis; effectus vero est 
terminus actionis. lam vero, si terminus actionis intra subje- 
ctum manet, actio dicitur immanens, uti perceptio in ani- 
ma , in qua remanet terminus perceptionis, nempe idea; 
si vero terminus actionis extra subjectum erit , tunc actio 

dicitur transiens , uti actio pictoris, extra quem icon sistit 
Actio praeterea dicitur creatio , et potentia , et wr dicun- 
tur creatrices , si actionis terminus tam formam recipit, quam 
existentiam, seu si antequam illius actionis terminus fieret, 
erat nihil. Si vero terminus unam recipit formam, actio dici- 
tur productio , et potentia , et vu productrices. Igitur crea- 
tio supponit rem eductam e nihilo sui, et subjecti; productio 
vero tantum e nihilo sui. 

336. Insuper ens, quod agit, effectumque producit, sub- 
stantia esse debet, tum quia vis activa non nisi in substantia 
esse potest, cum sit aliqua proprietas; tum quia praeter sub- 
stantias nihil aliud existit, quod in substantiis non reperia- 
tur (§. 301.). Quare cum alicui potentiae seu facultati actio 
tribuitur, medium dumtaxat innuitur, quo substantia ad suas 
perficiendas actiones utitur. Ita tribuitur cogitatio intellectui, 
quatenus illo, tamquam medio, utitur mens humana, ut cogitet. 

337. Principium est id, quod continet in se rationem 
alterius; hoc vero alterum principiatum audit. Principium 
proinde, i.° debet esse principiato prius , vel origine , qua- 
tenus principiatum a principio oriri inlelligitur; vel natura , 
quatenus principium supponitur completum in sua natura 
ante principiatum; vel tempore , quatenus principium existit, 
nondum existente principiato; 2.° debet aliquid continere^ 
ex quo fluit principiatum; 3. <> debet aliquo pacto distingui 
a principiato, ne dicatur sui ipsius principium. Multiplicis 
generis esse principium vidimus (§. 260.). Verum illud ani- 
madvertimus, principium nempe considerari posse in se abs- 

; [ue respectu ad principiatum , et quatenus est principium, 
n primo casu sumitur materialiter , et potest tempore prius 
esse principiato; in secundo spectatur formaliter , et tunc 
debet natura , aut origine esse prius principiato. 

338. Hisce praejactis, dicimus, causam esse principium, 
quod in se rationem sufficientem existentiae alterius a se na- 
tura distincti continet, et ideo vocari etiam principium actua- 
litatis , vel existentiae. Diximus vero a se natura distincti , 
ut causa a principio distinguatur; principium enim in suo 
conceptu tantum alterius rationem includit, sive sit, sive non 
sit natura distinctum ab hoc altero. Quare quaevis causa est 
principium, sed non vicissim. 

339. Causalitas dicitur in causa ratio sufficiens illius, 
quod in effectu reperitur. Sed cum multiplici modo haec ra- 
tio esse possit, ideo multiplex causa assignatur. Kam 1.° est 
efficiens, quae sua vi sufficienti producit effectum: sic Deus 
Tom. I. 9 

est causa efficiens mundi; 2. # materialis , quae est ipsissima 
materia , quam causa efficiens adhibet au aliquid efficien- 
dum, quaque demum componitur effectus: 2.° formalis, quae 
estybrma , seu dispositio , quam causa efficiens largitur ef- 
fectui; A* Jinalis , quae rationem continet, propter quam 
causa efficiens operatur; 5.° exemplaris , quae est velufi pro- 
totypum, quod respiciens causa efficiens aliquid simile ope- 
ratur. Pictor est causa efficiens iconis: coloras, et tela sunt 
causa materialis : dispositio a pictore tributa coloribus in te- 
la ad illam efficiendam iconem, est causa formalis : lucrum, 
aut gloria sunt causa finalis-, icon ex. gr. a Rapliaele effor- 
mata est causa exemplaris , ad cujus normam pictor aliam 
cfformat iconem. 

3/40. Omnes recensitas causas vero nomine causarum 
donari, aliqui inficiantur. Verum, statuta analysi, diversa res 
videhitur. Siquidem causa efficiens influit vi sua in effectum; 
materialis influit in effectum, quatenus ex ipsa efformatur, 
imo saepe movet causam efficientem, aut saltem eam ad agen- 
dum reddit expeditam; formalis , quae consistit in quadam 
determinatione data praeexistenti materiae, influit in effe- 
ctum, quatenus ipsum in data classi, et in suo esse formali 
constituit; finalis movet omnino causam efficientem, ipsius- 
que potentiam activam percellit, impellitque ad ponendum 
effectum; exemplaris in effectum influit, dirigens causam ef- 
ficientem, ut prototypo assimilet effectum. 

3*41. Uinc patet; perperam omnino Hume docuisse, ne- 
cessitatem causae pro quacumque existentia haud esse suf- 
fultam aliquo demonstrativo , aut intuitivo argumento ; 
quod idem est ac dicere, non posse demonstrari effectum im- 
possibilem siue causa. Ast nonne aliqua existunt, quae ini- 
tium existentiae habuerunt? Nonne affectus exprimit aliquod 
factum antea non existens? Nonne resistentia nobis facta ali- 
quod supponit, quod illam gignit? Anne haec omnia concipi 
possent sine causa? Nonne, si causas tolles, omnia casu con- 
tingere, dicere cogeris? Ignota quidem potest esse causa, sed 
est tamen existens. 

3/42. Patet quoque causam efficientem non confundendam 
esse cum conditione , sine qua non ponitur effectus. Nam 
causa efficiens vi sua effectura producit; conditio vero, sine 
qua non , tantum requiritur, ut virtus causae reddatur expe- 
dita ad actum, seu est requisitum, ut causa agat, vel melius 
agat Causa combustionis est ignis; sed, ut ignis comburat, 
requiritur siccitas, et justa propinquitas in ligno, quae consti- 
tuunt conditionem , sine qua non ignis combureret lignum. 

343. Causa efficiens est multipl ex; nam 1. e est necessaria ; 
aut libera. Illa operatur juxta totam vim sibi inditam a na- 
turae auctore, quin valeat se temperare; ista vero suo consi- 
lio, et arbitrio agit, ideoque praetermittere, minuere, augere, 
etiam positis ad agendum requisitis, suas actiones potest. Ignis 
comburens lignum est causa necessaria ; homo volens , aut 
nolens est causa libera. 2.° Est prima , aut secunda-, prima 
existit a se, nullique subjicitur, et vi propria a nemine mu- 
tuata operatur; secunda tum in existentia, tum in operatione 
alteri subjicitur. Deus est causa prima , creaturae causae se- 
cundae. 3.® Est totalis, ei partialis-, totalis , sive adaequa- 
ta, vi sua tofum gignit effectum; partialis, sive inadaequata , 
sociata alteri effectum producit Unus equus rliedam trahens 
est causa totalis ; duo equi rhedam trahentes sunt causae par- 
tiales. 4.° Istae causae partiales vero sunt subordinatae, si 
una ab alia dependet; sociae, si una ab alia non dependet. 
Avus, et pater sunt causae subordinatae respectu istius 61 ii; 
vir, et uxor sunt causae sociae respectu eorum filii. 5.° Istae 
porro causae subordinatae, aut tales sunt essentialiter, si una 
ab alia pendet quoad existentiam et actionem; aut acciden- 
t alit er , si una ab alia dependet tantum quoad existentiam. 
Pater, et filius sunt causae essentialiter subordinatae , si 
actio a filio patrata fuit a patre praecepta; si praeceptum de- 
fuit , sunt causae accid.mtaliter subordinatae. 6.° Causa su- 
bo rdinat a est etiam immediata , vel mediata ; immediata , 
seu oroxima effectum producit, sine ulla intermedia causa; 
mediata , sive remota effectum producit ope causae immedia- 
tae. Avus est causa mediata, pater causa immediata filii. 
7.° Causa efficiens est quoque per se, et per accidens. Prima 
propria natura, vel deliberatione effectura producit; altera 
effectum producit non intentum a propria natura, aut pro- 
pria deliberatione. Ignis comburens lignum, et homo interfi- 
ciens feram sunt causae per se ; lapis decidens a tecto, et pe- 
rimens transeuntem, atque venator hominem pro fera interfi- 
ciens, sunt causae per accidens. 8.° Demum causa efficiens est 
principalis , aut instrumentalis. Illa effectum gignit vi sibi 
inhaerente ; ista inservit principali instar instrumenti, atque 
vi principalis in effectum influit. Scriptor est causa principa- 
lis, calamus causa instrumentalis inscriptionis. 

3^4. Causa finalis ($. 339. n. 4.) est id, cujus gratia agit 
causa efficiens. Quapropter, 1.® causa efficiens, quae ad agen- 
dum a fine allicitur, intelligendi facultate pollere debet, secus 
finem respicere nequiret, nempe a fine moveretur; 2.® fiuis 

aliquod bonum verum, vel saltem apparens esse debet, quia 
tantum a boni repraesentatione causa intelligens movetur ; 
3.° finis supponit media, in quibus ratio existentiae finis con- 
tinetur , et cujuscumque obstaculi remotionem ; 4." ideoque 
media adhibere debet, ac removere obstacula, qui finem cupit: 
alias finem non vellet, uti non cupit doctus fieri, qui nec mul- 
ta patitur, nec sudat, nec alget, nec se abstinet avitiis; 5.* finis 
in mente agentis causae est ante mediorum conceptum , quia 
media propter finem praeconceptum exquiruntur; 6." et proin- 
de finis est primus in intentione , ultimus in executione : 
media vero sunt prima in executione , ultima in intentione ; 

7.° media, quae adhibentur ad assecutionem aliorum, evadunt 
fines partiales relate ad ultimum finem , quicumque ille sit 
in causae iutelligentis mente; 8.* ex quo series enascitur cau- 
sarum finalium subordinatarum, quae ad communem aliquem 
finem directae, sapientiam ordinantis demonstrant. 

3/55. Caus a physica, moralis, occasionalis, inter rausas 
quoque recensentur. Causa physica actione propria effectum 
producit; causa moralis vero ad efiectum ponendum mini- 
sterio alieno utitur. Dominus mandans famulo, ut Titium oc- 
cidat, est causa moralis homicidii; famulus vero causa physica. 
Quare causa physica est ipsa causa efficiens, quae immediate 
et vi sua effectum producit, et relationem Iianet ad causam 
moralem , quae mandato, consilio, consensu, precibus, aliisque 
hujusmodi mediis causam physicam ad agendum movet. Ce- 
terum causa moralis sine physica haberi nequit; sed haec si- 
ne illa intelligi, et esse potest. Causa demum occasionalis di- 
citur, quae causae efficientis virtuti praebet occasionem exer- 
cendi suas vires. Ita conceptio hominis in utero mulieris est 
causa occasionalis , quae sua presentia Deo occasionem ani- \ 
mam creandi praebet. Quapropter haec causa viribus desti- 
tuitur ad effectum ponendum, nec proinde in effectum influit. 

Sic accepta causa occasionalis confundenda non est cum illis 
occasionibus , de quibus fit sermo in moralibus disciplinis, 
quaeque alliciendo, aut alio modo impellendo causam efficien- 
tem, in effectum influunt melius dicendae causae morales. 

3/56. Cartesius, Maiebranchius, aliique occasionalistae 
dicti, res creatas viribus activis expoliarunt. Nullae in mundo 
materiali sunt vires , nullae in mundo sensibili , nullae po- 
tentiae , nullae verae causae , ait Maiebranchius in libro de 
inquirenda veritate. Quare juxta ipsos nec anima vi sua mo- 
vet corpus, nec avis sua vi spatia transvolat , nec equus sua vi 
ambulat, nec terra sua vi germinat herbam virentem, nec ignis 

vi sua ligna comburit, nec lapis sua gravitatis vi percutit; sed 
tantum ex hujusmodi causarum praeseutia arripit Deus occa- 
sionem laudatos effectus producendi. Ceterum non omnes oc- 
casionalistae eodem modo sentiunt. Aliqui enim rigidissimi , 
vires activas omnibus causis creatis , ipsique humanae menti 
denegant; alii rigidiores, animas humanas in liberis suis actio- 
nibus excipiunt; alii demum benigni , causis tantum materia- 
libus vires inficiantur.. 

347. Sed cujuscumque classis sint hujusmodi occasiona- 
listae, certum est, causas secundas viribus activis potiri. Si- 
quidem,i.°Nuila repugnantia est, ut creaturaeeflfcari/eragaot; 
non ex parte ipsarum , quia vis, quam iis tribuimus , finita 
est ipsisque proportionata; neque proinde ex parte Dei, qui ef- 
ficere valet quidquid intrinsece possibile est ($.279.).2.°ln mun- 
do est ordo, seu series entium coordinatorum, et subordinato- 
rum; haec series vero intelligi nequit, quin alia entia agant, et 
alia patiantur. Ergo hujusmodi entia viribus activis pollere de- 
bent.3.® Deus certe creavit omnia cujuscumque generis entia 
propter aliquem finem; sed quomodo ad hunc praestitutum fi- 
nem dirigenturartivis viribus destituta? 4.oQua autem ratione 
omnes fere homines effectus alicujus causam exquirere ni- 
tuntur. quoties non costat, Deum esse illius causam, aut il- 
lum effectum excedere vires creatas, nisi quia omnibus per- 
suasum est, creatas causas viribus activis pollere? 5.° Si iguis 
vi sua non calefacit, aqua sitim non extinguit, panis non nu- 
trit, canis non allatrat, bos terram aratro non exercet , atque 
sexcenta^ quae causis secundis tribuimus, in quibus proinde 
vires activas supponimus , ecquid Deus haec omnia creavit ? 
Si res creatae nullo modo operantur ad effectus producen- 
do. f, sed solus Deus operatur, frustra essent adhibitae ab 
ipso aliae res ad producendos effectus , inquit apposite S. 
Thomas (1. 3. cont. Gent. c. 69.). 6.° Demum, ut de anima hu- 
mana loquar, si ipsa viribus suis activis destituitur, libera non 
est, corpus ipsa non movet, peccatrix nou est, nullam mere- 
tur laudem, nullo praemio, nullaque poena est afficienda. Eu 
absurda, quae nobis sorbenda largiuntur occasionalistae! 

348. Neque dicas, Deum haud esse perfectissimam cau- 
sam, nisi ipse unus ageret omnia. Nam perfectissima causa est 
Deus, quia causa prima est, atque a nullo dependens; et quia 
vi sua non aliunde accepta excellentissimo modo agit; et quia 
bonitate sua ductus, et non aliqua indigentia pulsus creaturis 
vires activas dedit. Ex quibus tamen haud sequitur, creaturas 
agere non poste, cum creaturae viribus activis ornatae ab ipso 


434 

Deo actiones, ejus concursu adjutae, ponant, atque, proni ea- 
rum fert natura, producant effectus, quin aliquid praestantis- 
simae causae suffuretur. 

349. Urgebis, si anima movet se, movet corpus suum; se 
conservat in suis successivis cogitationibus, conservat corpora 
in diversis successive locis; quod certe est unius Dei. Verum 
respondemus, aliud esse animam vim habere, qua valet cogi- 
tationes perficere, et de una in aliam transire, et aliud se con- 
servare, | quod Dei proprium est. Illud primum supponit ani- 
mam existentem , et a Deo conservatam ; hoc alterum vero 
supponit tantum existeutem. Idem dicatur de corpore ab ani- 
ma ad motum excitato; nam traslatio de loco in locum , in 
quo corporis motus consistit, supponit corpus conservatum a 
Deo, et vim omnino finitam in anima, quae illud vi volunta- 
tis suae movet. 

350. Ast demum instabis dicendo , spiritum toto coelo 

differre a corpore, ideoque in corpus agere non posse. Ve- 
rum, si hoc foret, neque Deus in corpora operari posset cum 
et Deus spiritus sit. Et licet ignoremus, quomodo id fiat, non 
ideo negandum est, quod est apertum. (V. Storch. Ont. sect. 
3. c. 4. 148 , et seqq. Mastrof. n. 151, et seqq. Dmowski 

metaph. n. 31. et seqq. Spagni de causa efficiente). 

351. Circa causas partiales ($. 343. n. 3.) ad eundem ef- 
fectum producendum concurrentes , adhuc notari oportet , 
ipsas esse aut diversi generis, uti efficiens, et finalis; aut ejus- 
dem generis, uti duae causae efficientes; aut ejusdem gene- 
ris, sed diversi ordinis , uti Deus, et creatura ; aut ejusdem 
generis, et ejusdem ordinis , uti duo homines pondus attol- 
lentes. Deinde illud quoque quaeri potest, utrum duae cau- 
sae adaequatae unum numera effectum producere valeant , 
sed quaevis earum integrum. Verum distinguendum est, nam 
si duae illae causae adaequatae sunt ejusdem ordinis, certe 
non possunt; uti quivis e duobus artificibus nequit integram 
unam statuam conficere, et ratio est quia effectus supponitur 

J roductus integer ab una causa; ergo si produceretur ab alia, 
is produceretur, ideoque non unus, sed duo forent effectus. 
Si vero illae duae causae sunt diversi ordinis , ut prima , et 
secunda, aut tantum diversi generis, uti efficiens et finalis , 
possunt producere eumdem numero effectum , quia simul 
agunt, simulque influunt in effeetum. 

352. Ex fiucusque dictis recte inferri possunt varii cano- 
nes, quorum frequentissimus est usus penes omnes scientias. 
Et \. nullus est effectus sine causa sui, alioquin aliquid 

exisleret sine ratione sufficienti, quod certe repngnat($< 269.). 
Ex quo patet lusisse in re seria Tracyum, et liantium, qui 
specie tenus differunt, et quorum primus Substantias spiri- 
tuale», et materiales dixit sensationum aggregatum, alter vero 
dumtaxat plioenomeua , quasi sensationes non supponerent 
aliquid sentiens, et sentitum, et plioenomeua aliquod subje- 
ctum reale (V. Bonelli L 2. Ontol. c. 7. p. 1 8 7-). 2.* Nihil est 
in qffectu , quod non reperiatur in causa ; nam si in causa 
non foret quidquid in effectu reperitur, in nibilo haberet 
rationem sufficientem, quod etiam repugnat (y 277.). 3.* Quid- 
quid est in effectu , in causa esse debet , aut formali ter , 
nempe prout est in effectu, uti sanguis in renis; aut virtua- 
liter , nempe in potentia causae efficientis, uti creaturae in 
Dei omnipotentia; aut eminenter , nempe si effectus in causa 
est, non uti in se sistit, sed nobiliori, et excellentiori modo, 
omnibusque defectibus defaecatus, uti sunt perfectiones crea- 
turarum in Deo. Si enim nullo e tribus modis laudatis ef- 
fectus in causa esset, foret in nihilo. L° Quaevis causa est 
prior suo effectu prioritate naturae , si nullum intercedat 
tempus iuter causam, et effectum, uti sol praecedit suos ra- 
dios; aut prioritate temporis , si causa aliquo temporis inter- 
vallo effectum praecedit, uti in humanis pater praecedit fi- 
lium. Ratio autem est, quia causa in se rationem sufficientem 
continere debet existentiae effectus, ideoque aliquo sensu 
prior esse debet. ( $. 337.) 5." Nulla res valet esse sui 
ipsius causa , alioquin operaretur, antequam existeret, nem- 
pe dum esset nihil , quod repugnat ($. 277.), et simul foret 
causa, et effectus sui. 6.° Duae causae nequeunt sibi mutuo 
esse causae existentiae , alioquin quaevis earum operaretur 
ante existentiam , foret prior , et posterior , causa simul et 
effectus, quae omnia repugnant. 7.* Causa causae est etiam 
causa causati. Notandum vero est, causam causae esse 
quidem causam causati , sed tunc dumtaxat, quando causa- 
tum producitur a causa eadem actione sibi communicata a 
causa causae, uti avus est causa nepotis, qui a patre istius 
productus est actione sibi ab illo communicata ; ast si alio 
modo causatum existit, causa cauSde non est causa cau- 
sati , uti non est causa peccatorum filii pater, qui peccata 
filii nullo modo actione ab ipso communicata producit Hoc 
idem est ac si dicas , causam causae esse causam cau- 
sati , cum causatum dependet essentialiter a causa , et 
haec a causa causae , non vero si depeudeat acCidentaliter 
( 5 . 343. n. 5.). 8.° Nequit dari progressus causarum secun- 

darum , sibi subordinatarum in infinitum ; neque circularis , 
in quo, amota prima causa, ad illam e serie causarum su- 
bordinatarum reditur, in qua progressus inrliuatur ; neque 
rectilineus , in quo, etiam ablata prima causa, ab una e su- 
bordiuatis inchoatur, et sic in afiis sine fine progredimur. 
Cujus rei ratio est, quia in serie circulari quaevis causa 
subordinata esset simul causa, et effectus, et operaretur ante- 
quam existeret; in serie rectilinea vero prima e subordinatis 
contineret rationem sufficientem existeutiae omnium subor- 
dinatarum in infinitum , quod repugnat in causa secunda , 
quae fiuita est; et in se, vel in nihilo rationem sufficientem 
sui haberet, quod denuo esse nequit 9.° Ex iisdem causis , 
positis iisdem adjunctis , Udem effectus : et ex similibus 
similes pro/luunt , tum quia uatura regitur constantibus legi- 
bus, tum quia nulla esset ratio, facta contraria hypotlieii. 

353. Tandem, ut recte in causarum theoria judicium 
feramus, haec observanda sunt, 1.* Antequam alicujus effe- 
ctus causam exquiras, illius effectus existentiam probes opor- 
tet; alias quaeres rationem sufficientem nullius. 2.° Antequam 
alicujus effectus causam assignes, praejudiciis te expolies, 
omniaque deinde rectis Religionis Christi, et verae philoso- 
phiae ideis metieris. 3.° Teneas necesse est, quamvis substan- 
tiam pro causa alicujus effectus esse posse, quia viribus 
activis omnes creatae res pollent ( $. 347.); omnipoten- 
tia vero infinita Deus, d* 1' rostra alias requires causas, si 
unam repereris satis sufficientem ad illum effectum expli- 
candum; alias tempus supervacanee teres. 5.° Ex quo una res 
cum alia, aut post aliam procedat, non illico interes, illam 
ab ista oriri; cum requiratur praeterea, ut una comparente, 
alia compareat, una evanescente, altera evanescat, atque nexus 
sit inter primam, et secundam, hicque nexus semper, et con- 
stanter videatur. 6.* Uni causae non attribuas, quae ex plu- 
ribus oriri possunt, uti aliqua popularis insurrectio a pluri- 
bus enasci potest. 7.* Alicui causae liberae non illico tribues 
aliquam aerumnam, aut quemvis effectum, qui malum pute- 
tur, si legibus physicis id explicare valeas. 8.° Effectura 
naturam causae sequi teneas, ideoque liberas causae liberae, 
necessarias causae necessariae actiones semper reputabis. 

CAPUT SEXTUM 

DE ORTU, ST MTEB1TU ESTIIJ*. 

354. Cum entia oriri dicantur , quando existentiae ini- 
tium ; atque interire , quando existentiae finem recipiunt; 
id&> ortus est principium, interitus est finis existentiae entis 
alicujus. Verum entia nec omnia uno modo oriuntur, nec 
uno modo intereunt. Nam aut oriuntur ex nihilo sui, et sub- 
jecti, et intereunt quoad se, et subjectum; aut oriuntur ex 
nihilo sui, seu ex praeexistenti materia, et intereunt tantum 
quoad se, non destructa materia praeexistenti. Primo casu 
ortus dicitur creatio (§. 335.), et interitus annihilat io'-, in 
secundo casu ortus dicitur simplex productio , et interitus 
corruptio. Animae humanae creantur ; corpora a Deo an- 
nihilari possunt; statua producitur ab artifice; statua ipsa 
post diuturna tempora corrumpitur. 

355. Ex quibus definitionibus sequitur; 1.° entia, quae 
oriri, vel iuterire possunt, esse contingentia, quia aliter esse 
possunt ($• 307.); 2.o ideoque ens necessarium , quod aliter 
esse nequit (ibid.), neque oriri, neque interire potest; 3.° ens 
simplex oriri non posse ab ente simplici per parliutn sui di- 
stractionem , transformationem , compositionem , quia siu- 
plex partibus caret ($. 309.); 4.® neque proinde ens simplex 
oriri posse ab ente composito, quia alias partibus consta- 
ret; 5.° igitur ens simplex oriri non posse ex praeexistenti 
quocumque ente per istius separationem, aut additionem, aut 
detractionem, aut interpositionem, aut transformationem ; 
6.° ideoque oriri non posse, nisi per creationem ($. 354 .), 
nempe a nihilo sui, et subjecti; 7.° ergo creatione multipli- 
cari entia existentia, quae prius erant possibilia; 8>* ideoque 
perperam Spinozam impossibilem credidisse unius substan- 
tiae ab alia productionem , acceptam pro quocumque ortu , 
ac unam asseruisse existere substantiam ($. 306.); 9.° quare 
neque corruptione ens simplex interire, quia partibus caret, 
et proinde esse sua natura immortale; 10.° ideoque, si ens 
simplex intereat omnino cessare, nulla sui parte superstite, 
ideoque annihilari ; H.® ens simplex, et quidem necessarium 
creare posse, quia entia simplicia confingentia rationem suf- 
ficiSntem existentiae in alio, quod contingens non sit, ha- 
bent ($. 308. 9.); 12.° ideoque nullum ens contingens, et fini- 
tum creare posse (Mastrof. LTanima ecc. t. 1. n. 160. et seqq.); 

43.° ens simplex, necessarium infinitam annihilare posse, a 
quo fit creatio; 44.* creationem itaque, et annihilationem 
esse possibiles; 45.* ens compositum oriri posse tum crea- 
tione , tum productione, prout non oriatur, vel oriatur ex 
praeexistenti materia; 16.° ideoque etiam anninilatione et cor- 
ruptione interire posse, ac proinde esse mortale; 47.* produ- 
ctionem , et corruptionem fieri posse ab entibus contingen- 
tibus, quia productio est modificatio super praeexistenti mate- 
ria, et corruptio hujusce modificationis destructio, quod vim 
causarum secundarum non excedit. 

356. Et haec est, optimae spei juvenes, altera pars no- 
strae philosophiae rationalis. In ipsa minime, uti vidistis, 
in nudis explanandis vocabulis substitimus, neque de una in 
aliam velocissime transivimus illatiouem. Verum, non spreta 
objectorum consideratione, doctrinas quoque evolvimus, quae 
inde possunt erui, quaeque sunt aliarum disciplinarum lun- 
damenta. A nihilo disquisitionem incepimus, atque ad pos- 
sibilitatem, ad essentiam, ad existentiam descendimus; cri- 
bratis, quantum instituti nostri ratio ferre poterat, quae circa 
possibilia, et essentias metaphjsicas moventur, quaestionibus. 
Hinc ad generales gradum fecimus entium proprietates , il- 
iorumque unitatem, veritatem, bonitatem vindicavimus. De- 
inde claras de substantia , de qualitate , de persona ideas at- 
tulimus; atque evidenter entia specialia, contingens, et ne- 
cessarium, simplex, et compositum , finitum , et infinitum, 
omnibus ontologice discussis, enucleavimus. Ad relativas po- 
stea transivimus entium proprietates, et uberrimam segetem 
idearum circa distinctionem , et identitatem , diversitatem , 
et similitudinem, quantitatem, et aequalitatem, ordinem, 
successionem , durationem , et spatium vobis attulimus. En- 
tium vires dein examinavimus , atque de causis addidimus 
plurimas non spernendas doctrinas. Tandem de modo , quo 
entia oriuntur, ac intereunt, loquuti sumus, eaque dedu- 
ximus, quae ad rem nostram pertinere videntur. Fertilis hic 
ager est , sed assidue excolendus , ut vobis , et aliis uberes 
fructus largiatur. 


FIKIS TOMI PRIMI. 

